Saudi kaaruhaanaathakah drone hamalaathakeh dheefi\nސައުދީގެ ތެޔޮ ކާރުހާނާތަކަށް ޑްރޯން ހަމަލާތަކެއްދީފި\nސައުދީ ތެޔޮ ފެކްޓްރީއެއްގައި އަޅާފައިވާ ތެޔޮ ހޮޅިތަަކެއް\nހަތިޔާރު އެޅި ޑްރޯންތަކެއްގެ ބޭނުންކޮށްގެން ސައުދީ އަރަބިއްޔާގެ ދެ ތެޔޮ ކާރުހާނާއަކަށް އިއްޔެ ހަމަލާތަކެއް ދީފި އެވެ.\nސައުދީ އާއި ޔޫއޭއީގެ ތެޔޮ ޓޭންކަރުތަކަކަށް ރާވައިގެން ކަމަށް ބުނާ ހަމަލާތަކެއް ދިން ތާ ދެ ދުވަސް ނުވަނީސް ދިން އެ ހަމަލާތަށް ސައުދީން ސިފަ ކޮށްފައިވަނީ އެއީ ޔަމަނުގެ ހޫތީ ހަނގުރާމަވެރިންގެ ފަރާތުން އައި ފިނޑި އަމަލެއްގެ ގޮތުގަ އެވެ.\nސައުދީގެ ތެޔޮ ކާރުހާނާތަކަށް ކާމިޔާބު ހަމަލާތަކެއް ދެވިއްޖެކަމަށް ބުނެ ޔަމަނުގެ ހޫތީ ހަނގުރާމަވެރިންގެ އަތްދަށުގައިވާ ޓީވީ ސްޓޭޝަނަކުން ވެސް ރިޕޯޓް ކޮށްފައި ވެއެވެ.\nދެ ކާރުހާނާއަށް ހަމަލާ ދިނުމުގެ ސަބަބުން ރެޑް ސީގެ ޔަންބޫ ޕޯޓަށް ތެޔޮ ސަޕްލައި ކޮށްދޭ ސްޓޭޝަނަށް ގެއްލުންތައް ލިބިފައިވާކަމަށް ސައުދީގެ އެނާޖީ މިނިސްޓަރު ޚާލިދް އަލް ފާލިހް ނެރުއްވާފައިވާ ބަޔާނަކާ ހަވާލާދީ ސައުދީ މީޑިއާގައި ރިޕޯޓުކޮށްފައި ވެއެވެ.\nހަމަލާ ދިނުމުގެ ސަބަބުން އަލިފާން ރޯވި ސަރަހައްދުގެ އަލިފާން މިހާރު ނިވާލާފައިވީ ނަމަވެސް ސައުދީގެ ސަރުކާރުގެ އަރަމްކޯ ތެޔޮ ކާރުހާނާގެ ހޮޅިތަކުން ތެޔޮ ޕަމްޕު ކުރުން ވަނީ ހުއްޓާލާފަ އެވެ.\n"މި ހަމަލާތަކުން ދޭހަވަނީ އިރާނުން ބާރުދީގެން ހަރަކާތްތެރިވާ ޔަމަނުގެ ހޫތީ ހަނގުރާމަވެރިންނާއި ޓެރަރިސްޓް ޖަމާއަތްތައް ހުއްޓުވުމުގެ މުހިންމުކަން،" ބަޔާނުގައި ފާލިހް ވިދާޅުވި އެވެ.\nހޫތީ ހަނގުރާމަވެރިންގެ ހަމަލާތައް ސައުދީއަށް އަމާޒު ކުރުމުން ދުނިޔޭގެ ހަކަތައިގެ ސަޕްލައިއަށާއި ދުނިޔޭގެ އިގްތިސޯދަށް ނުރައްކާތެރިކަން ކުރިމަތި ވިޔަސް ސައުދީއިން ތެޔޮ އުފެއްދުމާއި ވިއްކުން ހުއްޓާ ނުލާނެ ކަމަށް ވެސް ފާލިހު ވައުދުވެ ވަޑައިގެންނެވި އެވެ.\nސައުދީގެ ތެޔޮ ކާރުހާނާތަކަށް ހަމަލާ ދިނުމާ ގުޅިގެން ދުނިޔޭގެ ސްޓޮކް މާކެޓުގައި ތެލުގެ އަގު ވަނީ މައްޗަށް ޖެހެން ފަށާފަ އެވެ.\nއެމެރިކާއާއި އިރާނުގެ ނިއުކްލިއާ އަރައިރުންތައް ހޫނުވެ އެމެރިކާއިން އިރާނާމެދު ދަތި ކުރުމުގެ ފިޔަވަޅު އަޅާފައިވާ ދަނޑިވަޅެއްގައި ސައުދީ އާއި ޔޫއޭއީގެ ތެޔޮ ސަޕްލައިތަކަށް އަމާޒުކޮށް ދޭން ފެށި ހަމަލާތަކުގެ ފަހަތުގައި އިރާނުގެ އަތެއްވާ ކަމަށް ބައެއް ފަރާތްތަކުން ތުހުމަތުކުރި ނަމަވެސް އިރާނުން އެކަން ދޮގު ކުރެ އެވެ.\nއެމެރިކާ އީރާން ތެލުގެ އަގު\nއެމެރިކާއަށް އިރާން އިނދަޖައްސާ ނުލެވޭނެ: މައިކަލް


Google ge muvahzafunnah hafthaa aku3dhuvas chuhtee dhenee – Iru\nގޫގްލް ގެ މުވައްޒަފުންނަށް ހަފްތާއަކު ތިން ދުވަހުގެ ޗުއްޓީ ދެނީ\nކޮވިޑް-19 ގެ ސަބަބުން ގިނަ މުވައްޒަފުން ގޭގައި މަސައްކަތް ކުރަމުންދާއިރު، ފުރަތަމަ ދުވަސްކޮޅު މިއީ ފަސޭހަ ކަމެއް ކަމުގައި ދެކުނަސް، މިކަމުގެ ސަބަބުން ދިރިއުޅުމުގެ އެހެން ކަންކަމަށް ބުރޫ އަރަން ފަށާފައި ވާތީ، ގޫގްލް ގެ މުވައްޒަފުންނަށް ތިން ދުވަސް ޗުއްޓީ ދޭން ނިންމައިފިއެވެ.\nކާމިޔާބު ޓެކްނޮލޮޖީ ކުންފުނި ކަމަށްވާ ގޫގްލް އިން މިގޮތަށް ނިންމާފައިވަނީ، އެތާނގެ މުވައްޒަފުންނަށް ލުއިތަކެއް ދީ، އެމީހުންގެ ނަފްސާނީ ދުޅަހެޔޮކަން ޔަގީންކުރުމުގެ ގޮތުން ކަމަށް ބުނެފައިވެއެވެ. އަދި މި އާ އުސޫލާ އެއްގޮތަށް މުވައްޒަފުންނަށް މަސައްކަތް ހަވާލު ކުރުމަށް ވެސް މެނޭޖަރުންނަށް އަންގާފައިވެއެވެ.\nގޫގްލް އިން އެތަނުގެ މުވައްޒަފުންނަށް ވަޒީފާގެ ސަބަބުން ދިމާވާ ހާސްކަން ކުޑަކުރުމުގެ ގޮތުން ތިން ދުވަސް ބަންދުގެ ގޮތުގައި ކަނޑައެޅުމުން، އެހެން ބައެއް ކުންފުނިތަކުގައި މަސައްކަތް ކުރާ މުވައްޒަފުން ވެސް އަންނަނީ އެކަމަށް އެދެމުން ކަމަށް ބައެއް ނޫސްތަކުން ބުނެއެވެ.\nގޫގްލް ގައި އެއް ލައްކައަށްވުރެ ގިނަ މުވައްޒަފުން މަސައްކަތް ކުރަމުންދެއެވެ. އަދި 50 އަށްވުރެ ގިނަ ޤައުމުގައި ޖުމްލަ 78 އޮފީސް ހުރެއެވެ. އަދި މި އަހަހރުގެ ކުރީކޮޅުން ފެށިގެން މުޅި ދުނިޔޭގައި ހަލުވިކަމާއެކު ފެތުރެމުން އަންނަ ކޮރޯނާވައިރަހުގެ ސަބަބުން، ގޫގްލްގެ މުވައްޒަފުން މަސައްކަތް ކުރަމުން އަންނަނީ ގޭގައި ތިބެގެންނެވެ. އެހެން ބައެއް ކުންފުނިތަކުގެ މުވައްޒަފުން އަލުން އޮފީސް ތަކަށް ނެރެގެން މަސައްކަތް ކުރަން އަންގާފައި ވިޔަސް، އަންނަ އަހަރުގެ ޖުލައި އާ ހަމައަށް ގޫގްލްގެ މުވައްޒަފުން ނުކުންނަށް ނުޖެހޭނެ ކަމަށް ރިޕޯތުތައް ބުނެއެވެ. މިއީ ކޮރޯނާވައިރަސްގެ ސަބަބުން މުވައްޒަފުންނަށް ރައްކާތެރިކަން ފޯރުކޮށްދިނުމަށް އަޅާފައިވާ ފިޔަވަޅެކެވެ.


Viligili Ohna Atholhu Housing Ministry Ah Olhihje - Vaguthu\nވިލިނގިލި އޮންނަ އަތޮޅު ހައުސިން މިނިސްޓްރީ އަށް އޮޅިއްޖެ\nމިނިސްޓްރީ އޮފް ހައުސިން އެންޑް އާބަން ޑިވެލޮޕްމެންޓަށް ގއ.ވިލިނގިލި އޮންނަ އަތޮޅު އޮޅިއްޖެއެވެ.\nހައުސިން މިނިސްޓްރީން އަންގާރަ ދުވަހު ފޭސްބުކްގައި ކުރި ޕޯސްޓަކާއި، އެދުވަހު ކުރި ޓްވީޓެއްގައި ވިދާޅުވެފައި ވަނީ ވިލިނގިލި އޮންނަނީ ގދ.އަތޮޅުގައި ކަމަށެވެ.\nއަތޮޅު ތެރޭގައި އިމާރާތް ކުރެވިފައިވާ ފްލެޓްތަކުގެ ތެރެއިން ގދ.ގައްދޫގައި އިމާރާތް ކޮށްފައިވާ 50 ފްލެޓް އަދި ގދ.ވިލިނގިލީގައި އިމާރާތް ކޮށްފައިވާ 52 ފްލެޓްގެ ހައްގުވެރި ފަރާތްތަކަށް ހަވާލުކުރުމުގެ މަސައްކަތް އަވަސް ކުރުމަށް ކައުންސިލްއާއި އެކު ދަނީ މަސައްކަތް ކުރެވެމުން ކަމަށް ހައުސިން މިނިސްޓްރީން ވިދާޅުވިއެވެ.\nނަމަވެސް ގދ.އަތޮޅުގައި ވިލިނގިލި ކިޔާ ރަށެއްގައި މީހުން އާބާދުވެފައެއް ނުވެއެވެ. 52 ފްލެޓް އިމާރާތް ކޮށްފައި ވަނީ ގއ.ވިލިނގިލީގައެވެ.\nމިއޮޅުން މީސް މީޑިއާގައި ގިނަ ބަޔަކު ވަނީ ފާހަގަކޮށްފައެވެ. ނަމަވެސް ހައުސިން މިނިސްޓްރީން މިއޮޅުން ރަނގަޅު ކޮށްފައެއް ނުވެއެވެ.\nފަހަކަށް އައިސް ސަރުކާރުގެ އެކި އިދާރާތަކުގެ ޓްވިޓާ އެކައުންޓްތަކުންނާއި، އިސް މަގާމުތައް ފުރުއްވާ ބޭފުޅުންގެ އެކައުންޓްތަކުން އޮޅިގެން ޓްވީޓް ކުރެވޭ މައްސަލަ ވަނީ ވަރަށް ބޮޑަށް އިތުރުވެފައެވެ. އެކަމާއި ގުޅިގެން ފާޑުކިޔުންތައް އަމާޒުވި ނަމަވެސް މިފަދަ އޮޅުންތައް މަދުކުރަން ފިޔަވަޅުތަކެއް އަޅާފައިވާކަން އެނގިފައެއް ނުވެއެވެ.\nމީގެ ކުރިން ބައެއް މިނިސްޓްރީތަކުންނާއި ސަރުކާރުގެ ބައެއް ކުންފުނިތަކުން ވަނީ އެބޭފުޅުންގެ މަސައްކަތުގެ ދާއިރާ އާއި ނުގުޅޭ ބައެއް ޓްވީޓްތައް ވެސް ކުރައްވާފައެވެ. އެފަދަ ޓްވީޓްތަކާއި ގުޅިގެން ބައެއް ފަހަރު މަޢާފަށް އެދުނު ނަމަވެސް އެފަދަ ކަންކަން ތަކުރާރު ނުވާނެ ގޮތައް ކަންކަން ރާވާފައިވާކަމެއް ސާފުކޮށެއް ނުދެއްވައެވެ.\nއަސްލަމްގެ ނަސޭހަތަކީ އަތޮޅުތެރެއިން މާލޭ މީހުންނަށް ވެސް ބިން ދޫކުރުން\nމާލެއިން ބިން ދޫކޮށްލުމުން ގޯތި ނުދެވެނީ ދެއަތް ބަނދެވިފައި ހުރުމުން: އަސްލަމް\nހައުސިން މިނިސްޓްރީން ތިން ލައްކަ ރުފިޔާ ދައްކަން ކުރި ހުކުމް ސުޕްރީމް ކޯޓުން ބާތިލްކޮށްފި\nއޮކްޓޯބަރ 3, 2019 13:02\nގދ ގައި އޮންނާނެ މީހުން ދިރިނޫޅޭ ފެރޭތަ ވިލިގިއްލާކިޔާރަށެއް\nއޮކްޓޯބަރ 3, 2019 13:21\nގއ. ވިލިގިނލީގެ ކޮންތަނެއްގައި ބާއްވަފައި އޮންނަ؟ އަތޮޅު ހޮސްޕިޓަލެއްބާ! ކީއްކުރާނީ!!!!!!\nއޮކްޓޯބަރ 3, 2019 16:03\nއޮކްޓޯބަރ 3, 2019 16:16\nއެއީ އެއް އަތޮޅެކޭ ކޮބާތަ މައްސަލައަކީ\nއޮކްޓޯބަރ 3, 2019 17:09\nއެއީ އެއް އަތޮޅެއްނޫން ގއ އަދި ގދ.. ހުވަދު އަތޮޅު ބުނިނަމައެއީ އެއް އަތޮޅެއް.\nއޮކްޓޯބަރ 3, 2019 20:14


ހޯނޑެއްދޫން މިއަދު ވެސް ދެ މީހަކު ޕޮޒިޓިވް، ޖުމްލަ އަދަދު 38 އަށް – Haftha\nSat, 24 October, 2020, 11:18 am\nހޯނޑެއްދޫން މިއަދު ވެސް ދެ މީހަކު ޕޮޒިޓިވް، ޖުމްލަ އަދަދު 38 އަށް\nގދ. ހޯނޑެއްދޫން އިތުރު ދެ މީހަކު ޕޮޒިޓިވްވެ، އެ ރަށުން ޕޮޒިޓިވްވީ މީހުންގެ ޖުމުލަ އަދަދު 38 އަށް އަރައިފި އެވެ.\nއެރަށުން ފުރަތަމަ ޕޮޒިޓިވްވީ ހޯމް ކަރަންޓީނުގައި ތިބި އާއިލާއެއްގެ ހަތަރު މެންބަރެކެވެ. ކަރަންޓީނުން ދޫކޮށްލުމަށް ނެގި ރިލީސް ސާމްޕަލުން އެމީހުން ޕޮޒިޓިވްވިކަން އެނގުނީ މިމަހުގެ ތިންވަނަ ދުވަހު އެވެ.\nނަމަވެސް މިދިޔަ ހުކުރު ދުވަހު ފުރަބަންދުގައި ތިބި މީހުންނާ ގުޅުމެއް ނެތް ދެ މީހެއްގެ ފަރާތުން ބަލީގެ އަލާމާތްތަކެއް ފެނިގެން ޓެސްޓު ކުރި އިރު ވަނީ ކޮވިޑަށް ޕޮޒިޓިވްވެފަ އެވެ. އަދި މިދިޔަ ހޮނިހިރު ދުވަހު އެރަށުން އިތުރު 19 މީހަކު ވަނީ ޕޮޒިޓިވްވެފަ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިއަދު ބުނީ، ހޯނޑެއްދޫން މިއަދު ދެ މީހަކު ޕޮޒިޓިވްވެފައިވާ ކަމަށެވެ. އުމުރުން 18 އަހަރުގެ އެ ދެ މީހުންނަކީ ވެސް ޕޮޒިޓިވް މީހެއްގެ ކޮންޓެކްޓުން ކަމަށް އެ އެޖެންސީން ބުނެ އެވެ.\nމި ދެ ކޭސްއާއެކު އެރަށުން ކޮވިޑަށް ޕޮޒިޓިވްވި ޖުމްލަ ވަނީ 38 އަށް އަރައިފަ އެވެ.\nހޯނޑެއްދުއަށް ކޮވިޑް ބަލި ދިޔައީ ކިހިނެއްކަން ދެނެގަތުމުގެ މަސައްކަތް ފަށާފައިވާ އިރު، ހޯނޑެއްދޫ އާއި ކޯސްވޭއަކުން ގުޅިފައި އޮންނަ މަޑަވެލި ވަނީ މޮނީޓަރިންގެ ހާލަތަށް ގެނެސް ރައްކާތެރިކަމުގެ ފިޔަވަޅުތައް ވަރުގަދަކޮށްފަ އެވެ.\nމިދިޔަ 24 ގަޑިއިރު ތެރޭ ނެގީ 1570 ސާމްޕަލް، ޕޮޒިޓިވްވީ 33 މީހެއް\nއޮކްޓޯބަރ 23, 2020\nމަރުވެފައި އޮއްވާ މޫދުން ފެނުނު މީހާގެ ހަށިގަނޑުގައި ޒަހަމްތަކެއް، ޕޯސްޓްމޯޓަމް ހަދަނީ\nބ. ފުނަދޫއާއެކު އިފުރު އެއާޕޯޓާއި ރިސޯޓް އެއް ބިލިއަން ރުފިޔާއަށް ވިއްކާލަނީ\nތިން މަސް ތެރޭގައި ރާއްޖެއަށް 32،000 ޓޫރިސްޓުން އަތުވެއްޖެ، 11 އެއާލައިނަކުން ދަތުރުތައް ފަށައިފި


Guraidhoo maru: Enme5minute, thuthu dharifulhu moodhah genbi vakivedhiyaee manma thashi dhonnan dhiya vaguthu - One Online\nޝައްމާ އިބްރާހިމް ---\nގުރައިދޫ މަރު: އެންމެ5މިނެޓު، ތުއްތު ދަރިފުޅު މޫދަށް ގެނބި ވަކިވެދިޔައީ މަންމަ ތަށި ދޮންނަން ދިޔަ ވަގުތު\nއެހެން ދުވަސްތަކެކޭވެސް އެއްފަދައިން ސުނީތާ އުޅުނީ، އޭނާގެ ހަގު ދަރިފުޅު، އުމުރުން ދެ އަހަރު ނުފުރޭ ޝައްމާ އިބްރާހިމަށް ކާން ދިނުމައިގެނެވެ. ސުނީތާމެން ދިރިއުޅެމުން އަންނަ ގެ ހުންނަނީ، ރަށުގެ ހޭޅިފަށާ ކައިރީގައި ކަމުން، ޝައްމައަށް ކާންދިނުމަށް އާންމުކޮށް ސުނީތާ ގޮސް އުޅެނީ، ކުރިމަތީގައި ހުންނަ ގަސްތަކުގެ ހިޔަލަށެވެ. އެގޮތުން އިއްޔެ (ހޮނިހިރު ދުވަހު) މެންދުރުވެސް ސުނީތާ، އޭނާގެ ހަގު ދަރިފުޅު، ޝައްމަ އަތުގައި ހިފައިގެން ގޭ ކުރިމަތީގައި ހުރި ގަހުގެ ހިޔަލަށް ދިޔައީ ތުއްތު ޝައްމަ އަށް ކާން ދިނުމަށެވެ. އެއީ އިއްޔެ (ހޮނިހިރު ދުވަހު) 12:10 ހާއިރުއެވެ. ސުނީތާ ޝައްމައަށް ކާންދެމުން ދިޔައިރު، ޝައްމަ ދިޔައީ ދޮންވެއްޔާ ކުޅެމުންނެވެ. ޝައްމައަށް ކާންދީ ނިންމުމަށްފަހު، ސުނީތާ ގެއަށް ވަނީ ތަށި ދޮވެލުމަށެވެ. ވާނީ ފަސްވަރަކަށް މިިނެޓެވެ. ތަށި ދޮވެގެން އެނބުރި އައިއިރު ތުއްތު ޝައްމައެއް ފެންނާކަށް ނެތެވެ.\nޝައްމަ ގެއްލުނު ވަގުތު އެ ސަރަހައްދުގައި ހަރަކާތްތެރިވި، ސުނީތާގެ އާއިލާގެ މީހަކު ބުނި ގޮތުގައި، ސުނީތާ ފުރަތަމަވެސް އައިސް އެހީ ދަރިފުޅު ޝައްމަ ކޮބައިތޯއެވެ. "ކޮބާ މަގޭ ދަރި؟" ސުނީތާ ހާސްވެ ހުރެ، ސުވާލު ކުރިއިރު، ކަމެއް ގޯސްވެއްޖެ ކަން އެތަނުގައި ތިބި މީހުންނަށް ރޭކާލިއެވެ. ވަގުތުން އެންމެން ފެށީ ތުއްތު ޝައްމަ ހޯދުމަށެވެ. ޝައްމައަށް ކާންދޭން ހުރި ހިސާބާ ރާޅުޖަހާ ހިސާބާ، ހުރީ ގާތްގަނޑަކަށް 80 ވަރަކަށް ފޫޓު ކަމުން ފުރަތަމަވެސް ބެލީ މޫދާއި ހޭޅިފަށެވެ. ނަމަވެސް ޝައްމައެއް ނުފެނުނެވެ. ފިޔަވަޅެއްހައި ހިސާބުވެސް ފެންނާކަށް ނެތެވެ.\nޝައްމައަށް ކާންދޭން އިން ސަރަހައްދު ----\n"ޝައްމައަށް ކާންދޭން ތިބި ހިސާބާއި ހޭޅިފަށާ ދެމެދު ހުންނާނީ 80 ވަރަކަށް ފޫޓު. ވަރަށް ރީއްޗަށް މޫދު ފެންނާނެ. އެއްވެސް ގަހެއް އެއްޗެއްވެސް ނުހުންނާނެ. ދެން މި ސަރަހައްދަކީ ގެސްޓު ބީޗު ހިމެނޭ ސަރަހައްދެއް ކަމުން މޫދު ކުޅިވަރު ކުޅެންވެސް ބޭނުން ކުރާ ބީޗު މިއީ. ވަރަށް މީހުން ހޭލަމޭލައަށް އުޅޭނެ. ޝައްމަ ގެއްލުމުން އަހަރެމެން ފުރަތަމަވެސް ބެލީ މޫދާއި އަތިރިމަތި. ފިޔަވަޅެއްވެސް ފާހަގައެއް ނުވި. އެތަނުގައި ތިބި މީހުން ކައިރިން އަހައިގެންވެސް ޝައްމަ ވީތަނެއް ނުފެނުނު. ޝައްމަ ދުށް މީހަކު ނެތް" ސުނީތާގެ އާއިލާގެ މެންބަރު ވަން އަށް ކިޔައިދިނެވެ.\nމޫދުން ޝައްމަ ނުފެނުމުން، ދެން މަސައްކަތް ކުރީ، އެއްގަމުން ޝައްމަ ފެނޭތޯއެވެ. ޝައްމައަކީ އެއް އަހަރާއި ދިހަ މަހުގެ ކުއްޖެއް ކަމުން މާދުރަށް އެކަނި ހިނގާފައި ނުދެވޭނެ ކަމަށް ބަލައި، ކައިރި ހިސާބުތައް އަތްފުނާ އަޅަން ފެށިއެވެ. ފަޅުގެތަކާއި ވަޅުތައް ބެލިއެވެ. ފުލުހުންގެ މަދަދާއެކުވެސް އެތައް ތަނެެއް ބެލިއެވެ. އެ ހުރިހާ ތަންތަން ބެލިއިރުވެސް ޝައްމައެއް ނުފެނުނެވެ.\nކ. ގުރައިދޫ މަތިން ނަގާފައިވާ ފޮޓޯއެއް: އެރަށުގައި ކުޑަކުއްޖަކު ގެނބިގެން ވަނީ މަރުވެފައި---- ފޮޓޯ: ކައުންސިލް\nއެއްގަމުން ޝައްމަ ނުފެނުމުން އަނެއްކާވެސް ޝައްމަ ހޯދުމުގެ މިސްރާބު ބަދަލުވީ، މޫދާ ދިމާއަށެވެ. އެގޮތުން، އެ ސަރަހައްދުގައި އެއިރު ޖެޓްސްކީގައި އުޅުނު ދެ ކުއްޖެއް ކައިރީގައި ޝައްމަ ފެނޭތޯ ބަލައިދޭން އެދުމުން، އެ ކުދިން ކުޑަ އިރުކޮޅަކަށް ދުއްވާލިތަނާ ދެފެންދޭތެރޭގައި އޮތް ޝައްމަގެ ހަށިގަނޑު ފެނުނެވެ. އެއީ ހޭޅިފަށާ 200 ވަރަށް ފޫޓު ދުރުންނެވެ. އެ ސަރަހައްދުގެ ފުން މިނުގައި ހުންނާނީ ފަަސް ވަރަކަށް ފޫޓެވެ. ދިޔަވަރު ބޮޑުއިރުވެސް ބޮޑު މީހެއްގެ އިސްކޮޅު ޖެހޭނެއެވެ. ޝައްމަ ނަގައިގެން ޖެޓްސްކީގައި އައިސް ހޭޅިފަށަށް ކައިރިކޮށްލުމާއެކު، ޝައްމަގެ ބައްޕަ އިބްރާހިމް އަބްދުއް ސައްތާރުގެ އަތްގަނޑިމަތީ ބާއްވައިގެން ސައިކަލުގައި ޝައްމަ ވަގުތުން ގެންދިޔައީ ސިއްހީ މަރުކަޒަށެވެ. ޑޮކްޓަރުންނާ ހަވާލީ އާއިލާގެ މެންބަރަކު ބުނީ ގޮތުގައި ސިއްހީ މަރުކަޒަށް ގެންދިޔައިރުވެސް ޝައްމަ ވަނީ މަރުވެފައެވެ.\nޝައްމަގެ ކުއްލި ވަކިވުމާއެކު އާއިލާ އަދިވެސް ތިބީ ޝޮކެއްގައެވެ. މަންމަ ސުނީތާ ހުރީ، އަލަތު ދަރިފުޅުގެ ކުއްލި ވަކިވުން ގަބޫލު ކުރަންވެސް ދަތިވެފައެވެ. ސުނީތާވެސް އަދި އޭނާގެ ފިރިމީހާ އިބްރާހިމްވެސް މީގެ ކުރިން ދެ ކައިވެންޏެއް ކޮށްފައިވެއެވެ. ސުނީތާގެ ފުރަތަމަ ކައިވެންޏަށް ދެ އަންހެން ކުއްޖަކު ލިބިފައިވާއިރު، އެތަނުން އެއް ކުއްޖަކު ވަނީ އުމުރުން ދެ އަހަރުގައި ލޭގެ ކެންސަރު ޖެހިގެން މަރުވެފައެވެ. އެއީ މީގެ 12 ވަރަކަށް އަހަރު ކުރިއެވެ. ދެވަނަ ކުއްޖާއަށް މިހާރު 11 އަހަރެވެ. ސުނީތާގެ ދެވަނަ ކައިވެންޏަށް ދަރިޔަކު ނުހުރެއެވެ. އިބްރާހިމްވެސް މީގެ ކުރިން ދެ ކައިވެންޏެއް ކުރިއިރު، އެ ދެބަނޑަށްވެސް އޭނާގެ 18 އަހަރު ނުފުރޭ ފިރިހެން ދެ ކުދިން ތިބެއެވެ.\nގުޅޭ ޓެގު ކަނޑުމަތީގެ ހާދިސާތައް ކ. ގުރައިދޫ ކުޑަކުދީން މަރު


ސްކައިޕް ބޭނުންކުރާ އަދަދު 40 މިލިއަނަށް\nވަޓްސްއެޕް އަދި ފޭސްޓައިމް ފަދަ އެޕްލިކޭޝަންތަކުގެ މަޝްހޫރުކަމާ އެކު ވެސް، ސްކައިޕަށް ފަނޑުކަމެއް ނާންނަ ކަމަށް މައިކްރޮސޮފްޓުން ބުނެފި އެވެ. މައިކްރޮސޮފްޓުން ހާމަކުރި ގޮތުގައި، ސްކައިޕް ބޭނުންުރާ އަދަދު ދުވާލަކު 40 މިލިއަނަށް އަރަ އެވެ.\nވީޑިއޯ ގޭމްތަކުން ކުދިންނަށް ކުރަނީ ކޮން އަސަރެއް؟\nހަށިގަނޑު ދުޅަހެޔޮކޮށް އަދި ރީތިކޮށް ދެމެހެއްޓުމަށްޓަކައި ތަރުކާރީ އާއި މޭވާ ކެއުމަށް، ނިއުޓްރިޝަނިސްޓުން ނަސޭހަތްތެރިވެ އެވެ. އަޚުލާގު ރަނގަޅު މީހެއްގެ ގޮތުގައި ދެމި ހުރުމަށް، އަޚުލާގު ރަނގަޅު މީހުންނާ އެކު އުޅުމަކީ މުހިންމު ކަމެއް ކަމަށް، އުމުރުން ދޮށީ މީހުން ބުނެ އެވެ.\nފޮޓޯގައި ހުންނަ ޑާޓާ އެކްސެލް އަށް ނެގޭ ގޮތް ހަދަނީ\nމައިކްރޮސޮފްޓް އެކްސެލް އަށް ވުރެ ވަކިން މަޝްހޫރު "ސްޕްރެޑްޝީޓް" އެޕްލިކޭޝަނެއް ނެތް ކަމަށް ބުނަން ކެރެ އެވެ. އެކްސެލްގެ ކުޅަދާނަކަމަށް ނިމުމެއް ނެތެވެ.


ރޭ ދެވުނު ހަމަލާއަކީ ގަސްދުގައި ދީފައިވާ ހަމަލާއެއް: ފުލުހުން | Sandhaanu\nރޭ ދެވުނު ހަމަލާއަކީ ގަސްދުގައި ދީފައިވާ ހަމަލާއެއް: ފުލުހުން\nރައީސް ނަޝީދަށް އަމާޒުކޮށް ރޭ ދެވުނު ހަމަލާއަކީ ގަސްތުގައި ދެވުނު ހަމަލާއެއް ކަމަށް ރަސްމީކޮށް ފުލުހުން ހާމަކޮށްފިއެވެ. މިކަން ހާމަކޮށްފައިވަނީ މިއަދު މެންދުރު ފުލުހުން ބޭއްވި ޕްރެސް ކޮންފަރެންސެއްގައެވެ.\nފުލުހުން ވިދާޅުވި ގޮތުގައި ފުލުހުންގެ ކޮމާންޑް ސެންޓަރަށް މި ޙާދިސާގެ ރިޕޯޓް ލިބިފައިވަނީ ރޭ 20:36 ގައެވެ. އަދި 20:38 ގައި ފުލުހުންގެ ފަރސްޓް ރެސްޕޯންޑަރސް އެތަނަށް ގޮސްފައިވާ ކަމަށް ފުލުހުންގެ ފަރާތުން ވަނީ ހާމަކޮށްފައެވެ.\nފުލުހުން އިތުރަށް ހާމަކުރި ގޮތުގައި ރައީސް ނަޝީދުގެ އިތުރުން އިތުރު4މީހަކަށް މި ހަމަލާގައި އެކިވަރުގެ އަނިޔާ ލިބިފައިވެއެވެ. އޭގެ ތެރޭގައި ރައީސް ނަޝީދުގެ ބޮޑީ ގާޑުންނާއި ދިވެއްސަކާއި، ބިދޭސީއެއް ހިމެނޭކަމަށް ފުލުހުން ވަނީ ބުނެފައެވެ.\nއޭޑީކޭ ހޮސްޕިޓަލާއި ހަވާލާދީ ފުލުހުން ބުނި ގޮތުގައި ރައީސް ނަޝީދުގެ ތިން އޮޕެރޭޝަން ވަނީ ކާމިޔާބުވެފައެވެ. އަދި ހަށިގަނޑަށް ވަދެފައިވާ އެތިކޮޅުތައް ނަގާފައިވާ ކަމަށާއި، އަދި އިތުރު މުހިންމު ޕްރޮސީޖަރއެއް ކުރިޔަށް ގެންދަން ހަމަޖެހިފައިވާ ކަމަށް އެޑީކޭއާއި ހަވާލާދީ ފުލުހުން ވަނީ ބުނެފައެވެ.\nމިތަހުޤީގުގައި ބޭރުގެ ފަރާތްތަކުގެ އެހީ ހޯދަމުން އަންނަކަން ފުލުހުން ވަނީ ނޫސްވެރިންނާއި ހިއްސާ ކޮށްފައެވެ. އެގޮތުން ރާއްޖޭގައި މިވަގުތު ތިބި އިނގިރޭސި ވިލާތުގެ ދެ ތަޖުރިބާކާރަކު ތަހުގީގުގައި ބައިވެރިވާކަން ފުލުހުން ހާމަކުރިއިރު، މާދަމާ އޮސްޓްރޭލިއާގެ ފެޑެރަލް ޕޮލިސްގެ ދެ ތަޖުރިބާކާރަކު ތަހުގީގުގައި ބައިވެރިވާން ރާއްޖެ އަންނާނެކަމަށް ފުލުހުން ހާމަކޮށްފައި ވެއެވެ.\nހަމަލާދިން ސަރަހައްދުގެ ހަރަކާތްތަކުން ހަތަރު މީހަކަށް ފުލުހުން ވަނީ މިހަމަލާގައި ތުހުމަތު ކޮށްފައެވެ. ނަމަވެސް މިމީހުންގެ އެއްވެސް މައުލޫމާތެއް ފުލުހުން ހާމަކޮށްފައެއް ނުވެއެވެ.\nހަމަލާއާއި ބެހޭ އެއްވެސް މައުލޫމާތެއް އެނގިލައްވާނަމަ 9704000 ނަންބަރަށް ގުޅުއްވާ ހިއްސާ ކުރެއްވުމަށް ފުލުހުން ވަނީ އިލްތިމާސް ކޮށްފައެވެ.


Maruthakah Hama Insaafu Liben Netheetho?\nއަފްރާޝީމް އަލީ، ޔާމީން ރަޝީދު އަދި އަހްމަދު ރިލްވާން: ގޮތްނޭނގޭ މަރުތަކެއް\nމަރުތަކަށް ހަމަ އިންސާފު ލިބެން ނެތީތޯ؟\n20 ނޮވެންބަރ 2021 - 11:53:14\nމިކުޑަ ކުޑަ ރާއްޖޭގައި މީހުން މެރުންވަނީ އާންމު ކަމަކަށް ވެފައެވެ. އެއްވެސް މަރަކަށް އިންސާފު ނުލިބުމަކީ މިއަދު އަޅުގަނޑުމެން ލަދު ގަންނަންޖެހޭ ކަމެކެވެ. ސައްތައިން ސައްތަ މުސްލިމް ގައުމަކަށްވެފައި މަރުތަކުގެ އިންސާފު ނުލިބި ލަސްވުމަކީ ކޮންމެ ދިވެއްސެއްގެވެސް އޮތް ކަންބޮޑުވުމެކެވެ. ކޮންމެ ސަރުކާރަކުންވެސް އިންސާފު ގާއިމްކުރާނެ ކަމަށް ވައުދުވެ ވަޑައިގަނެއެވެ. މި ވައުދު ފުއްދޭ ދުވަހެއް އެއްވެސް ސަރުކާރަކަށް ނާދެއެވެ.\n2013 ވަނަ އަހަރު ސެޕްޓޭމްބަރު މަހުގެ 20 ވަނަ ދުވަހުގެ އިރު އެރީ ދީނީ އިލްމުވެރިޔާ އަދި އުނގޫފާރު ދާއިރާގެ ކުރީގެ މެމްބަރު ޑރ އަފްރާޝީމް އަލީގެ މަރުގެ ހަބަރު މުޅި ރާއްޖޭގައި ގުގުމާލަމުންނެވެ. ސޯޝަލް މީޑިއާ ހޫނުވެގެން ދިޔައީ މިމަރަށް އިންސާފު ނުލިބި ލަސްވެގެންދާތީ އެވެ. މިމަރަށް9އަހަރުވެފައިވާއިރު އަދިވެސް އިންސާފުގެ ކޮޅެއް ފެނިފައެއް ނުވެއެވެ. އަފްރާޝީމް އަލީ އަވަހާރަކޮށްލީ އޭނާ ދިރިއުޅުއްވި ގޭ ހ. ފުންވިލުގެ ސިޑިގޮޅި ކައިރީގައެވެ. ރަހުމު ކުޑަގޮތަކަށް މަރާލެވިފައިވާ އަފްރާޝީމްގެ މަރުގެ މައްސަލައިގައި ދައުލަތުން ދެ މީހެއްގެ މައްޗައް ދައުވާ އުފުލާފައިވާއިރު ދައުވާ ސާބިތުވީ ހުސައިން ހުމާމުގެ މައްޗައް އެކަންޏެވެ. އިންސާފު ނުލިބި9އަހަރު ވެގެންދިއުމަކީ އާއިލާއަށް ދެވޭ ބޮޑު ހިތްދަތިކަމެއްކަން ޔަގީނެވެ. މިވެސް ހަމަ ހަރުކަށި ފިކުރުގެ ސަބަބުން މަރާލެއުނު ފުރާނައެއްތޯއެވެ؟ ނޫނީ ބައެއްގެ ސިޔާސީ ބޭނުންތަކެއް ފުއްދަން މަރާލެވުނު ފުރާނައެއްތޯއެވެ؟\nދެން މުޅި ރާއްޖެ ސިއްސުވާލި އެއް ހަބަރަކީ މީގެ 8 އަހަރު ކުރިން ވަގަށްނަގައި ގެއްލުވާލި އަހްމަދު ރިލުވާނުގެ ހަބަރެވެ. މިއަދާ ހަމައަށްވެސް މިކަމުގެ ހަގީގަތެއް އެނގިފައެއް ނުވެއެވެ. ރިލުވާނުގެ މަންމަ ރޮއެ އާދޭސް ކުރަމުންދަނީ ދަރިފުޅު ދުނިޔޭގަ ހުރިއްޔާ ހުރިކަން އަންގަދޭށޭ ބުނަމުންނެވެ. ރިލުވާން ކޮބައިކަމެއް ދުނިޔޭގަ ހުރިކަމެއްވެސް އެންމެ ކުޑަމިނުން އެނގޭކަށް ނެތެވެ. މީގެ ހަގީގަތް އޮޅުވާލަން ސިޔާސީބޭފުޅުން މަސައްކަތް ކުރައްވަމުން ގެންދާ ކަމީ ކޮންމެ ދިވެއްސަކަށްވެސް އެނގޭނޭ ކަމެއް ކަމާމެދު ކުޑަވެސް ޝައްކެއްނެތެވެ.\nރިލުވާން ގެއްލުވާލިކަމަށް ތުހުމަތުކުރާ އާލިފް ރައޫފްއަކީ ޑރ އަފްރާޝީމް އަލީގެ މަރުގެ ތުހުމަތު ކުރި އަޒްލިފް ރައޫފްގެ ކޮއްކޮއެވެ. އޮގަސްޓް 8، 2014 ގައި ރިލުވާން ވަގަށް ނަގައިފައިވާ ކަމަށް ފުލުހުން ބުނެފައިވާއިރު ކުޑަހެންވޭރު ގުރޫޕައް ނިސްބަތްވާ އާލިފަކީ ރިލުވާން ހިފަހައްޓައި ގަދަކަމުން އެރުވި ރަތް ކާރުގެ ވެރިޔާއެވެ. މިކަމުގެ ހަގީގަތް އަދި ލޮލުން ފެނިފައިވާ ބަޔަކުވާނޭކަން ހަމަ ޔަގީނެވެ.\nރިލްވާނަކީ މިނިވަން ނޫހުގެ ނޫސްވެރިއެކެވެ. ރިލްވާނުގެ މަރަށް އިންސާފު ހޯދައިދިނުމަށް ހުއްޓުމެއްނެތި މަސައްކަތް ކުރި ސޯޝަލް މީޑިއާ އެކްޓިވިސްޓް ، ބްލޮގާ އަދި ރިލްވާނުގެ އެންމެ ގާތް ރަހުމަތްތެރިޔާ ޔާމީން ރަޝީދުގެ މަރުގެ ހަބަރުން މުޅި ރާއްޖެ ހޫނުވެގެން ދިޔައީ ހީވެސް ނުކުރާފަދަ ގޮތަކަށެވެ. ރަހުމު ކުޑަ ގޮތަކަށް މަރާލެވިފައިވާ ބްލޮގާ ޔާމީން ރަޝީދުގެ މަރަށް މިހާރު ހަތަރު އަހަރު ވެފައި ވާއިރު މިމައްސަލައަށްވެސް އޮތީ އިންސާފު ނުލިބިއެވެ. ޔާމީން ރަޝީދު ދިރިއުޅުނު ގެއަށް ވަންނަނިކޮށް ތޫނު އެއްޗަކުން ހަމަލާދީ މަރާލާފައިވަނީ ވަރަށްވެސް ރަހުމު ކުޑަކޮށެވެ.\nސޯޝަލް މީޑިއާ އެކްޓިވިސްޓް އަދި ބްލޮގާ ޔާމީން މާރާލީ އޭޕްރިލް، 23، 2017 ވަނަ ދުވަހުގެ ރޭ ދަންވަރު އޭނާ ދިރިއުޅޭ އިމާރާތުގެ ސިޑި ކައިރީގައި އޭނާއަށް ތޫނު އެއްޗެހިން ހަމަލާދީ އެވެ. ޔާމީންގެ ކަރާ މޭގެ އިތުރުން ބޮލަށް ތޫނު އެއްޗަކުން ހަމަލާދީފައި ވާއިރު، އޭނާގެ މޭގެ އެކި ތަނަކަށް 14 ފަހަރު ވަޅި ހަރާފައިވެއެވެ. ޔާމީނަށް ދިން މި ޒަހަމްތަކަށް ފަރުވާ ދެނިކޮށް އޭނާ މަރުވެފައިވަނީ އެރޭ 3:40 ހާއިރުއެވެ. ފުލުހުންނާއި މަރު ކޮމިޝަނުން ބުނާ ގޮތުގައި ޔާމީން މަރާލީ ދީނީ ގޮތުން ހުރި ދެބަސްވުންތަކެއްގެ ސަބަބުންނެވެ. މިކަމަށްވެސް އޮތީ އިންސާފު ނުލިބިއެވެ.\nއިންސާފު ނުލިބި މިހެން އެތަކެއް މަރުތަކެއް އެބަހުއްޓެވެ. ރައީސް ނަޝީދަށް އަމާޒުކޮށްގެންދިން ހަމަލާގެ މައްސަލައިގެ ތަހުގީގު ކުރިއަށްދާ ބާރު މިނަށް މިކަންކަމުގެ ތަހުގީގު ކުރިއަށް ނުދަނީ ކީއްވެގެންތޯ؟ ނިކަމެތި ރައްޔިތަކަށް ވީމަތޯ؟ މިކަންކަމަށް އިންސާފު ނުލިބި އޮތީ ކީއްވެގެންތޯ ނާހާ ދިވެއްސަކު މަދުވާނެއެވެ. ދެންވެސް ހަމަ މިކަންކަން ކުރާކަށް އެބަޔަކު ފަހެއް ނުޖޭނެއެވެ. ގާތިލުން ދިފާއުކުރާ އެބަޔަކަށް ހިތްވަރުދޭ ބަޔަކު ރާއްޖޭގައި ތިބޭ ކަމީ އަޅުގަނޑުމެން މިއަދު ބިރުވެތިވާންވީ ކަމެކެވެ. ދެން ހަމަލާ ދޭނީ އަހަރެންނަށް ނޫންކަމެއްވެސް ނޭންގެއެވެ. ކޮންމެ މަރަކާ އެކު ސޯޝަލް މީޑިއާ ހޫނުވެ ދުވަސް ވާ ވަރަކުން ދަނީ އެކަންކަން ހިނދެމުންނެވެ. ކީއްވެގެން ހެއްޔެވެ؟ ރާއްޖޭގައި މަރުތަކަށް ހަމަ އިންސާފު ލިބެން ނެތީ ހެއްޔެވެ؟\nޔާމީން ރަޝީދުގެ މަރުއަފްރާޝީމްޑރ. އަފްރާޝީމްރިލްވާންމަރުމަރުތައް ބަލާ ކޮމިޝަން


SunOnline: Sifainnaai fuluhunge alert status mathikoffi\nސިފައިންނާ ފުލުހުންގެ އެލާޓް ސްޓޭޓަސް މަތިކޮށްފި\nޝަފްނާ ހުސައިން 06 May 2021, 23:23\nމިރޭގެ ހާދިސާ ހިނގި ސަރަހައްދުގައި ފުލުހުން ހަރަކާތްތެރިވަނީ -- ފޮޓޯ: ޕޮލިސް\nމިރޭ، ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް އަމާޒުވާ ގޮތަށް ދިން ހަމަލާއާ ގުޅިގެން އެމްއެންޑީއެފް އާއި ފުލުހުންގެ އެލާޓް ސްޓޭޓަސް މަތިކޮށް، ސެކިއުރިޓީ ވަރުގަދަކޮށްފި އެވެ.\nއެމްއެންޑީއެފް އިން ބުނީ، ކެނެރީމަގުގެ ކޮޅުން މަޖީދީމަގާ ވީ ކޮޅުން ރައީސް ނަޝީދު ކާރަށް އަރާވަޑައިގަންނަވަނިކޮށް އެއްޗެއް ގޮއްވާލައި، އެމަނިކުފާނުގެ ހަށިކޮޅަށް ގެއްލުން ލިބިވަޑައިގަތުމާ ގުޅިގެން އެމްއެންޑީއެފް ހަރަކާތްތެރިވަމުން އަންނަ ކަމަށެވެ.\nއަދި އެކަމާ ގުޅިގެން އެމްއެންޑީއެފްގެ ސެކިއުރިޓީ ވަރުގަދަކޮށް، އެލާޓް ސްޓޭޓަސް މަތިކޮށްފައިވާ ކަމަށެވެ.\nފުލުހުން ބުނީ މިރޭ ހިނގި ހާދިސާއާ ގުޅިގެން ފުލުހުންގެ ހިދުމަތުގެ އެލާޓް ލެވެލް، ލެވެލް3އަށް މަތިކޮަށް ބޮޑު އިސްކަމެއްދީގެން އެ މައްސަލައިގެ ތަހުގީގު ފަށާފައިވާ ކަމަށެވެ.\nމިރޭ މަޖިލިސް ރައީސް ދިރިއުޅުއްވާ ގ. ކެނެރީގޭ ބޭރުގައި އެއްޗެއް ގޮއްވާލާފައި ވަނީ އެމަނިކުފާނު ކާރުކޮޅަށް އަރާވަޑައިގަންނަވަނިކޮށެވެ. އަދި އެ ގޮވުމުގެ ސަބަބުން އެމަނިކުފާނަށް އަނިޔާވެ، އޭޑީކޭ ހޮސްޕިޓަލުގައި ގެންދަވަނީ ފަރުވާ ހޯއްދަވަމުންނެވެ. އެކިވަރުގެ ޒަހަމްތައް ލިބިފައިވީ ނަމަވެސް، މިހާރު އެމަނިކުފާނުގެ ހާލު ރަނގަޅު ކަމަށް އޭޑީކޭ އިން ވަނީ ބުނެފަ އެވެ.\nހޯމް މިނިސްޓަރު އިމްރާން އަބްދުﷲ ވިދާޅުވީ އެ މައްސަލަ ތަހުގީގު ކުރަމުން އަންނަނީ ފުލުހުން އެންމެ އިސްކަން ދޭ މައްސަލައިގެ ގޮތުގައި ކަމަށާއި، ހަމަލާގެ ފަހަތުގައިވާ މީހުން ހޯދާ އިންސާފުގެ ކުރިމައްޗަށް ގެންނާނެ ކަމަށެވެ.\nމިނިސްޓަރު ވިދާޅުވީ މި އިންސިޑެންޓުގެ މައްޗަށް ބިނާކޮށް، ރައްޔިތުންނަށް ރައްކާތެރިކަން ފޯރުކޮށްދިނުމަށް ފުލުހުންނާ އެމްއެންޑީއެފް ގުޅިގެން ހަރުދަނާ ފިޔަވަޅުތަކެއް އަޅާނެ ކަމަށެވެ.\nބްލެކްމެއިލްކޮށްގެން ފައިސާ ހޯދި ތިން މީހަކު ހައްޔަރުކޮށްފި


Addu gai accidentvi pickup dhuvvi meeha hayyaru kohfi\nއައްޑޫގައި އެކްސިޑެންޓުވި ޕިކަޕް ދުއްވި މީހާ ހައްޔަރުކޮށްފި\nއެކްސިޑެންޓުގައި މަރުވި ކުޑަ ކުއްޖާ އިން ސައިކަލުގެ ފަހަތުގައި ޖެހުނު އެންވާރަމަންޓް މިނިސްޓްރީގެ އުޅަނދު --\nމި މަހުގެ 26 ވަނަ ދުވަހު އައްޑޫ ސިޓީ ލިންކު ރޯޑުގައި އެންވަޔަރަމަންޓް މިނިސްޓްރީގެ ޕިކަޕާއި ސައިކަލެއް ޖެހި ހިނގި އެކްސިޑެންޓްއާ ގުޅިގެން އެކްސިޑެންޓްވި ޕިކަޕްގެ ޑްރައިވަރު ހައްޔަރުކޮށްފި އެވެ.\nފުލުހުން ބުނީ އުމުރުން 33 އަހަރުގެ އެ މީހާ ކޯޓު އަމުރެއްގެ ދަށުން މިރޭގެ ވަގުތެއްގައި ހައްޔަރުކޮށްފައިވާ ކަމަށެވެ. އަދި އެ ވެހިކަލް މިހާރު ޓޯ ކޮށްފައިވާ ކަމަށެވެ. އަދި އެ މައްސަލަ ތަހުގީގް ކުރަމުން އަންނަ ކަމަށެވެ.\nއެ އެކްސިޑެންޓުގައި އުމުރުން 13 އަހަރުގެ ކުޑަ ކުއްޖަކު ވަނީ މަރުވެފަ އެވެ. އެކްސިޑެންޓަށްފަހު އައްޑޫ ސިޓީ ހިތަދޫ ރީޖަނަލް ހޮސްޕިޓަލުގައި ފަރުވާދެމުން ދަނިކޮށް މަރުވެފައިވަނީ ގދ. ވާދޫ، ނެސްޓު އަރުޝަމް އިބްރާހީމް އެވެ. އެކްސިޑެންޓު ހިނގިއިރު އަރުޝަމް އިނީ ސައިކަލުގެ ފަހަތުގަ އެވެ. އަދި އެ ސައިކަލު ދުއްވަން އިން ސ. މަރަދޫ، ހިރުނދުގަސްދޮށުގޭ ހުސެއިން އަނަސްގެ ދެފައި ވަނީ ބިނދިފަ އެވެ. އިތުރު ފަރުވާއަށް އޭނާ ވަނީ މާލެ ގެނެސްފަ އެވެ.\nމިދިޔަ އަނގާރަ ދުވަހު ހެނދުނުގެ ވަގުތެއްގައި ލިންކް ރޯޑުގައި އެ އެކްސިޑެންޓު ހިނގި މަންޒަރު ދުށް މީހަކު "އަވަސް"އަށް ބުނީ އެކްސިޑެންޓު ހިނގާފައި ވަނީ ލިންކު ރޯޑު ފަޅު ރަށު ހިސާބުން ކަމަށެވެ. އެގޮތުން ސައިކަލުގެ ފަހަތުން ވަރަށް ބާރަށް އެންވާރަމަންޓް މިނިސްޓްރީގެ އުޅަނދެއް ދުއްވާފައި ދިޔަ ކަމަށާއި ދެން ބާރު އަޑެއް އިވި އެކްސިޑެންޓު ހިނގާފައިވާ ކަމަށް އޭނާ ބުންޏެވެ.\nއެ ހާދިސަގައި މަރުވި އަރުޝަމްއަކީ އޭނާގެ ބޭބެއާއެކު މަހަށް ގޮސް ކުޑަ ދުވަސްކޮޅަކަށް އައްޑޫގައި މަޑު ކުރި ކުއްޖެކެވެ. އޭނާ މަރުވި އިރު ދިޔައީ އާ އަހަރަށް ސްކޫލަށް ދާން އެއްޗެހި ތައްޔާރު ކުރަމުންނެވެ.


2 gaumuge gulhun rangalhu kuran Salman rasgefaanaai Erdogan mashvaraa kuravvaifi - vNews.mv\nތުރުކީގެ ރައީސާއި ސައުދީ ރަސްގެފާނު ފޯނުން ގުޅުއްވައި މަޝްވަރާ ކުރައްވައިފި\nސައިފް އަޒްހަރު 21 November 2020, 18:20\nތުރުކީގެ ރައީސް ރަޖަބް ތައްޔިބް އުރުދުޣާންއާއި، ސައުދީ ރަސްގެފާނު ސަލްމާން ބިން އަބްދުލްއަޒީޒް، ފޯނުން ގުޅުއްވައި، ދެގައުމުގެ ގުޅުން އިތުރަށް ވަރުގަދަ ކުރާނެ ގޮތްތަކާ ގުޅޭގޮތުން މަޝްވަރާ ކުރައްވައިފިއެވެ.\nމިއީ، ނޫސްވެރިޔާ ޖަމާލް ޚާޝަގްޖީ މަރާލި ހާދިސާގެފަހުން، ސައުދީ ރަސްގެފާނާއި ތުރުކީގެ ރައީސް ސީދާ ވާހަކަފުޅު ދެއްކެވި ފުރަތަމަ ފަހަރެވެ.\nއެހެންކަމުން، މިއީ ވަރަށް ނާދިރު ކަމެއްގެގޮތުގައި މީޑިއާއިން ފާހަގަކުރެއެވެ.\nސައުދީ ރަސްގެފާނު ސަލްމާނާއި، ތުރުކީގެ ރައީސް އުދުރުޣާން ފޯނުން ގުޅުއްވައި ވާހަކަފުޅު މިދެއްކެވީ، ސައުދީ އަރަބިއްޔާއިން އިންތިޒާމުކުރާ، ސިނާއީގޮތުން އެންމެ ކުރިއަރާފައިވާ 20 ގައުމު، ޖީ20 ވެރިންގެ ސަމިޓް ފެށުމަށް ކުޑަތަން ވެފައި ވަނިކޮށެވެ.\nޖީ20 ސަމިޓް މިހާރު ފެށިފައި ވާއިރު، މިސަމިޓް މިއަދާއި މާދަމާވެސް ކުރިއަށްދާނެއެވެ. ސަމިޓް ކުރިއަށްދަނީ އޮންލައިންކޮށެވެ.\nސަމިޓުގައި ތުރުކީވެސް ބައިވެރިވެއެވެ.\nތުރުކީގެ ރިޔާސީ ގަނޑުވަރުން ބުނެފައިވަނީ، ތުރުކީއާއި ސައުދީގެ ގުޅުން އިތުރަށް ވަރުގަދަ ކުރުމާއި، އަދި ޖީ20 ސަމިޓާ ގުޅޭގޮތުންވެސް ދެ ބޭފުޅުން މަޝްވަރާ ކުރެއްވި ކަމަށެވެ.\nއަދި ދެގައުމުގެ ދެމެދުގައި ޚިޔާލު ތަފާތުވާ މައްސަލަތައް ވާހަކަ ދައްކައިގެން ހައްލުކުރުމާ ގުޅޭގޮތުންވެސް މަޝްވަރާ ކުރެއްވި ކަމަށް، ތުރުކީން ބުނެއެވެ.\nއަބަދުވެސް ވާދަވެރިކަން އޮންނަ ސައުދީ އަރަބިއްޔާއާއި ތުރުކީގެ ގުޅުން ގޯސްވެގެންދިޔައީ، ތުރުކީގެ އިސްތަމްބޫލްގައި ހުންނަ ސައުދީ ކޮންސިއުލޭޓް ތެރޭގައި ސައުދީ ނޫސްވެރިޔާ ޖަމާލް ޚާޝަގްޖީ މަރާލި މައްސަލާގައެވެ.\nމިމައްސަލާގައި މުޅި ދުނިޔޭގެ ނުރުހުން ސައުދީ އަރަބިއްޔާއަށް އަމާޒުވެގެންދިޔައިރު، ނޫސްވެރިޔާ މަރާލުމުގެ އަޑީގައި ހުންނެވީ ސައުދީ ނުފޫޒުގަދަ ވަލީއަހުދު މުހަންމަދު ބިން ސަލްމާން ކަމަށް ކުރެވުނު ތުހުމަތުތަކާ ގުޅިގެން ދުނިޔޭގައި މުހަންމަދު ބިން ސަލްމާންއަށް އޮތް އިހްތިރާމާއި ގަދަރު ކުޑަވެގެންދިޔަ ކަމަށް މީޑިއާއިން ބުނެއެވެ.


Zaithooni faiy koalhi eh hihpavaigen Minister, Bassam ge arihah | Mihaaru\nއެފްއޭއެމްގެ ރައީސް ބައްސާމް (ކ) އާއި މިނިސްޓަރު މަހުލޫފު ބޭއްވެވި ބައްދަލުކުރެއްވުމުގެ ފޮޓޯ.\nޒައިތޫނި ފަތްކޯޅިއެއް ހިއްޕަވައިގެން މިނިސްޓަރު، ބައްސާމްގެ އަރިހަށް\n19 އޯގަސްޓް 2019 - 15:31 51 comments\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) ގެ އޮފީހަށް ވަޑައިގެން، ފާޑުކިޔުންތައް އަމާޒުވެފައިވާ އެ އެސޯސިއޭޝަނުގެ ރައީސް ބައްސާމް އަދީލް ޖަލީލާ، ސްޕޯޓްސް މިނިސްޓަރު އަހުމަދު މަހުލޫފު ބައްދަލުކުރައްވައިފި އެވެ. އެކަމަކު އާއްމުން ކަންބޮޑުވުންވާ އެތައް ކަމެއް އެފްއޭއެމްގެ ފަރާތުން ފެންނަމުން ދިޔަ ނަމަވެސް، މިނިސްޓަރުގެ މި ބައްދަލުކުރެއްވުމުގައި ވާހަކަދެކެވުނު ކަމަށް ހާމަކުރެއްވި ކަންކަމުގެ ތެރޭގައި އެފަދަ އެއްވެސް ކަމެއް ނުހިމެނެ އެވެ.\nބައްސާމުގެ އޮފީހުގެ ސޯފާގައި ހަވީރީ ހެދުންކޮޅެއްގައި ދެބޭފުޅުން ތިއްބަވައި ނަންގަވާފައިވާ ފޮޓޯއަކާ އެކު މިނިސްޓަރު ކުރެއްވި ޓްވީޓުގައި ވިދާޅުވެފައިވަނީ ފުޓްބޯޅަ ކުރިއަރުވައި ޕްރޮމޯޓްކުރުމާ ބެހޭގޮތުން ބައްސާމާ އެކު ވަރަށް ރަނގަޅަށް ވާހަކަ ދައްކާލެވިއްޖެ ކަމަށެވެ. އަދި ހޯމް އެންޑް އަވޭ އުސޫލުން މުޅި ރާއްޖޭގައި ލީގެއް ފެށުމަށް މަޝްވަރާކުރެއްވި ކަމަށް ވެސް ވިދާޅުވެފައިވެ އެވެ. އެއީ އެފްއޭއެމުން އިއުލާންކޮށްފައިވާތާ އެތައް ދުވަހެއްވީ ޕްރޮޖެކްޓެކެވެ. އާ ވާހަކައެއް ނޫނެވެ!\nމިނިސްޓަރުގެ ޓްވީޓުގެ އުސްއައްޔަކީ "ރަނގަޅު ނަތީޖާތަކެއް ނެރުމަށް އެފްއޭއެމް އާއި ފުޓްބޯޅަ އާއިލާއާ އެކު ގާތް ގުޅުމެއް ބޭއްވުމަށް އުއްމީދުކުރައްވާ ކަމަށް" ވިދާޅުވި ވިދާޅުވުމެވެ. އެކަމަކު ރާއްޖޭގެ ގިނަ ކްލަބްތަކާއި ވަރަށް ގިނަ ފުޓްބޯޅަ ސަޕޯޓަރުން ވެސް އެފްއޭއެމްގެ ވިސްނުމާ ދެކަވިވެފައިވާ ދަނޑިވަޅެއްގައި އެފްއޭއެމްގެ ވެރިޔާއާ އެކު ފިނި ކޮޓަރިކޮޅެއްގައި މަޝްވަރާއެއްކޮށްލަވައިގެން އެފަދަ އުއްމީދެއް މިނިސްޓަރު ކުރެއްވުމުން ސުވާލުތައް ވަނީ އުފެދިފަ އެވެ. ހަގީގީ މައްސަލަތަކުން އަސަރުކޮށްފައިވާ ފުޓްބޯޅަ އާއިލާގެ މެމްބަރުން ގަދަ އަވީގައި މަންޒަރު ބަލަން އެބަތިއްބެވެ!\nމިހާރު އެންމެ ހޫނުވެފައިވާ މައްސަލައަކީ ގައުމީ ޓީމުން ރާއްޖޭގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގް (ދަގަނޑޭ) އަށް ފުރުސަތު ނުދިނުމެވެ. އެޔެއް ވެސް ނޫނެވެ. ދިވެހިރާއްޖެ ތަމްސީލްކުރަން ނެގި ފުޓްބޯޅަ ޓީމުގައި، މިވަގުތު ރާއްޖޭގައި ހުރި އެންމެ މޮޅު ކުޅުންތެރިޔާ ނުހިމެނުނެވެ. އެފްއޭއެމަށް ރައްޔިތުންގެ ޓެކްސް ފައިސާ އިން ވެސް ހަރަދުކުރާތީ އާއި އަދި ގައުމީ ޓީމު ތަމްސީލްކުރަނީ ރާއްޖޭގެ ރައްޔިތުންނަށް ކަމަށްވާއިރު އެ ޓީމެއްގައި އެއްވެސް ޓެކްނިކަލް އުޒުރެއް ނެތި އެންމެ މޮޅު ކުޅުންތެރިޔާ ނުހިމެނުމުން އާއްމުންތައް އެތައް ބަޔަކު އަންނަނީ މިއީ އިހުމާލެއް ކަމަށް ބުނަމުންނެވެ. ކުޅުންތެރިޔަކާ މެދު ނުވަތަ ކުޅުންތެރިންތަކާ މެދު އެފްއޭއެމްގެ ވެރިން ޒާތީ ހަސަދައެއް ފިލުވާލަން، ދިވެހިރާއްޖެ ތަމްސީލްކުރާ ޓީމެއްގެ ބޭނުންކުރާ ނަމަ އެއީ ވަރަށް ސީރިއަސް މައްސަލައެކެވެ.\nދެން އޮތީ މި ސަރުކާރުން ވެސް ވީ ވައުދަކާ ގުޅޭ މައްސަލައެކެވެ. ފުޓްބޯޅަ ދަނޑުތައް އަލުން ފުރާލުމެވެ. އެކަމަކު މިހާތަނަށް ވެސް އެކަން ކުރަމުން އައި ތިން ކްލަބް އޮތީ ވަރަށް ހާލުގަ އެވެ. ވިކްޓްރީ ކިރިޔަކިރިޔާ ފުރަތަމަ ޑިވިޝަނުގައި އޮތްކަމެވެ. ވެލެންސިއާ ދެ ވަނަ ޑިވިޝަނަށް ރެލިގޭޓްވެއްޖެ އެވެ. ނިއު ރޭޑިއަންޓް ފުޓްބޯޅައިން ސަސްޕެންޑްކޮށްފި އެވެ. މީގެ ތެރެއިން ނިއު ސަސްޕެންޑްކުރީ ކުޅުންތެރިންނަށް މުސާރަ ނުދޭތީ ކަމަށް އެފްއޭއެމުން ބުނި ނަމަވެސް އެ ހާލަތުގައި އޮތް އެތައް ކްލަބަކަށް ފުރުސަތުދީ އެކަމަކު ނިއު އަށް ފުރުސަތު ނުދިނުމަކީ ޒާތީ ކަމެއް ކަމަށް އެ ކްލަބުން ތުހުމަތުކުރެ އެވެ.\nއެފްއޭއެމްގެ ރައީސް ބައްސާމް (ކ) އާއި ސްޕޯޓްސް މިނިސްޓަރު މަހުލޫފު. --ފޮޓޯ: ނިޝާން އަލީ/ މިހާރު\nއެކްޓިން ސްޕޯޓްސް މިނިސްޓަރަކަށް ހުންނަވައި ޓޫރިޒަމް މިނިސްޓަރު އަލީ ވަހީދު ވެސް ވަނީ އެފްއޭއެމުން ނިއު ސަސްޕެންޑްކުރީ އެ އެސޯސިއޭޝަނުގެ ވެރިންގެ އިތުބާރު ނެތްކަމުގެ ވޯޓެއް ނަގަން އުޅުމުން ކަމަށް ގަބޫލުކުރައްވާ ކަމަށް ވިދާޅުވެފަ އެވެ. ރާއްޖޭގެ ޒަމާންވީ ކްލަބްތައް ނިކަމެތި ހާލުގައި މިއަދު އޮއްވާ އަދި މުސާރަ ނުދެވި އޮތީ ނިއު އަށް އެކަނި ނޫން ކަމަށްވާތީ ވަކިކަމަކާ ގުޅުވައި އެ ކްލަބް ސަސްޕެންޑްކުރެވުނު ކުރުން ގަބޫލުނުކުރާ ކަމަށާއި އެ ސަސްޕެންޝަން އުވާލަން އެދިފައިވާނެ ކަމަށް ވެސް މިނިސްޓަރު ވިދާޅުވެފައިވެ އެވެ.\nއަލީ ވަހީދު ވެސް އަދި ކުރިން މަހުލޫފު ވެސް އެފްއޭއެމަށް ވަރަށް ބޮޑަށް ފާޑުވިދާޅުވި އެވެ. އެގޮތުން އެފްއޭއެމްގެ އިހުމާލަކުން ކަމަށް ބެލެވޭ ސަބަބަކާ ހެދި، ރާއްޖޭގެ ކްލަބްތަކަށް އޭއެފްސީ ކަޕުން ކްލަބްތަކަށް ޖާގަ ނުލިބުމުން އެ މައްސަލަ ބަލަން ތެދުވި އެވެ. އެކަމަކު އެފްއޭޢެމަށް ތިން ވަނަ ފަރާތެއްގެ ނުފޫޒު ނުވައްދަން ފީފާ އިން އިންޒާރުކުރުމުން މިނިސްޓަރު ދެން ވިދާޅުވީ އެ ކޮމިޓީން ބަލަނީ ދައުލަތުން ފުޓްބޯޅައަށް ހަރަދުކުރާ ފައިސާ އަށް ވީގޮތް ކަމަށާއި އެފްއޭއެމް ތެރެއަށް ނުވަންނާނެ ކަމަށެވެ. އެކަމަށް ރައްދުދީ އެފްއޭއެމުން އޭރު ބުނީ ޒިންމާދާރުކަން ކުޑަގޮތަކަށް އެކި ފަހަރު އެކިގޮތަށް ސޯޝަލް މީޑިއާގައި މިނިސްޓަރު ހާމަކުރާ މައުލޫމާތުގެ ސަބަބުން ކްލަބްތަކާއި މި އެސޯސިއޭޝަންގެ ހައިބަތަށް އުނިކަން އަންނަމުންދާ ކަމަށެވެ.\nކޮންމެ ގޮތެއް ވިޔަސް އެފްއޭއެމުން އޭރު އޮތީ "ފީފާ ކާޑު" ބޭނުންކޮށްގެން މިނިސްޓްރީގެ އަތްބަނދަލައިފަ އެވެ. އެކަމަކު އެފްއޭއެމްގެ އަކީ ސަރުކާރުން ވެސް ބަޖެޓް ދޭ ތަނަކަށްވެފައި އެ އެސޯސިއޭޝަނުން، ފީފާ އާއި އޭއެފްސީގައި ވެސް ތަމްސީލްކުރަނީ ދިވެހިރާއްޖޭގެ ފުޓްބޯޅަ ކަމަށްވާތީ، ބައިނަލްއަގްވާމީ ގަވާއިދުތަކާއި ހިލާފުނުވާނެ ގޮތަށް އެފްއޭއެމް ޒިންމާދާރުކުރުވުމުގެ ފުރުސަތު މިނިސްޓްރީ އަށް އޮންނަން ޖެހޭނެ ކަމަށް ބައެއް އާއްމުން ގަބޫލުކުރެ އެވެ.\nމިނިސްޓަރު އަނެއްކާ ވެސް އެ މަސައްކަތް ފެށްޓެވީ ކަމަށް ބެލެވުނީ، ދަގަނޑޭ ގައުމީ ޓީމުގައި ހިމެނެން ޖެހޭ ކަމަށް ގަބޫލުފުޅުކުރައްވާ ކަމަށާއި އޭނާ ޓީމުގައި ހިމަނަން ރައްޔިތުން އެދޭ އެދުމުގެ މެސެޖް އެފްއޭއެމްއާ ހިއްސާކުރާނެ ކަމަށް އިހަކަށް ދުވަހު ވިދާޅުވުމުންނެވެ. އެކަމަކު އޭގެ އިރުކޮޅެއް ފަހުން އަނެއްކާ ވެސް ވިދާޅުވީ އެ މެސެޖް އެފްއޭއެމްއާ ހިއްސާކުރާނީ ދިވެހި ސަޕޯޓަރެއްގެ ހައިސިއްޔަތުން ކަމަށެވެ. އެފްއޭއެމުން އަނެއްކާ ވެސް "ފީފާ ކާޑު" ބޭނުންކޮށްފާނެތީ މިނިސްޓަރު ފަހަތަށް ޖެހިވަޑައިގަތީ ކަމަށް ބައެއް ފަރާތްތަކުން ތުހުމަތުކުރި އެވެ.\nބޮޑުދެގެރި ތަޅަންޏާ ކަށްގަލަށް ބާރުކުރާ އުސޫލުން އެފްއޭއެމް އާއި މިނިސްޓްރީން ކޯޅޭ ކޯޅުމުން ފީފާގެ ސަސްޕެންޝަނެއް އަތުވެއްޖާ ގެއްލުންވާނީ ދިވެހި ފުޓްބޯޅަ އަށެވެ. ސުލްހައިގެ ޒައިތޫނި ފަތްކޯޅިއެއް ހިއްޕަވައިގެން މިނިސްޓަރު، އެފްއޭއެމަށް ވަޑައިގަތުމުން އެ ސަސްޕެންޝަނަކުން ފުޓްބޯޅަ ސަލާމަތްވެދާނެ އެވެ. އެކަމަކު ހަގީގީ މައްސަލަތަކެއް އެހުރި ގޮތަށް ހުއްޓާ، އެ މައްސަލަތައް ހައްލުނުކޮށް ދިވެހި ފުޓްބޯޅަ އެންމެ އިންޗެއް ވެސް ކުރިއަށް ނުކަނޑާނެ އެވެ.\nއިތުރު ލިޔުންތައް އެފްއޭއެމް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު


ވަގުތހު ފަަިތހު ވުމުގެ ކުރިން - Namaadhu...is must on time...\nވަޤުތު ފާއިތުވުމުގެ ކުރިން.\nލިޔުނީ: އާދަމް ނިޝާން އަލްމާލްދީފީ\nއެެންމެހައި ޙަމްދު ޘަނާއެއް ޙައްޤުވަނީ ވަޤުތުގެ ވެރި ގަދަ ކީރިތިވަންތަ ﷲ ތަޢާލާއަށެވެ. ޞަލަވާތާއި ސަލާމްލެއްވުން އެދި ދުޢާ ކުރަނީ ވަޤުތުގެ ބޭނުން އެންމެ ފުރިހަމަ ގޮތުގައި ހިފުމަށް އަންގަވައިދެއްވި ކީރިތި ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމް އަށެވެ. މިޞަލަވާތާއި ސަލާމްގައި އެކަލޭގެފާނުގެ އެންމެހައި އާލު އަޞްޙާބުންނާއި ޤިޔާމަތާއި ޖެހެންދެން އެކަލޭގެފާނަށް ތަބަޢަވެވަޑައިގަތް އެންމެހައި މީސްތަކުން ޝާމިލް ކުރަމެވެ. އާދެ ވަޤުތަކީ ﷲ ތަޢާލާ ލެއްވެވި އެއްޗެކެވެ. އެކަން ބަޔާން ކުރައްވައި سورة العصر ގައި ވަޙީ ކުރައްވާފައިވެއެވެ.\n"وَالْعَصْرِ(1) إِنَّ الإِنْسَانَ لَفِي خُسْرٍ (2) إِلاَّ الَّذِينَ آمَنُوا وَعَمِلُوا الصَّالِحَاتِ وَتَوَاصَوْا بِالْحَقِّ وَتَوَاصَوْا بِالصَّبْرِ (3)"\nމާނައީ: "ޒަމާން (އެބަހީ: ވަޤުތު) ގަންދެއްވަމެވެ. ހަމަކަށަވަރުން އިންސާނާވަނީ ހަލާކެއްގެ ތެރޭގައިކަން ކަށަވަރެވެ. އެއީ އީމާންވެ، ޞާލިޙް ހެޔޮ ޢަމަލުތައް ކޮށް، ޙައްޤަށް ވަޞިއްޔަތްކޮށް އަދި ކެތްތެރިވުމަށް ވަޞިއްޔަތް ކުރި މީހުން މެނުވީއެވެ."\nއާނއެކެވެ. ކާއްޓާއި މަސްކޮޅަކާއި ކާލައިގެން އަތިރިމަތީގެ ހޮޅުއަށީގައި ނުވަތަ ގޭގެ ޖޯލިފަތީގައި އަތް އުރާލައިގެން ވާހަކަ ދައްކާލައި އަރާމު ކުރުމުގައި ހޭދަކުރި ދުވަސްތައް ފާއިތުވެ ހިނގައްޖެއެވެ. ކުޑަކުދިންނާއި ފުރާވަރުގެ ކުދިން އެކުދިންގެ ދުވާލުގެ ޙަޔާތުގެ ވަޤުތުތައް ހޭދަ ކުރުމަށްޓަކައި އަތިރިމަތީގައި ބަތްކައްކާ ކުޅެން އުޅެ މޫދަށް އެރި މަޖާ ކުރަން އުޅުނު ދުވަސް ވެސް ފާއިތުވެ ހިނގައްޖެއެވެ.\nކޮންމެއަކަސް އަޅުގަނޑު މިދަންނަވާލީ މީގެ އަހަރުތަކެއްގެ ކުރީގެ ވާހަކައެވެ. ދިރިއުޅުމުގެ ޙަޔާތުގައި ކުރާނޭ މާބޮޑެތި ކަންތައްތަކެއް ނެތި ދުވާލުގެ ވަޤުތުތައް ހޭދަ ކުރަމުން ދިޔަ ދުވަސްތަކެއްގެ ވާހަކައެވެ. އެހެންނަމަވެސް މިއަދު މިވަނީ އެދުވަސް ފާއިތުވެ ގޮސްފައެވެ.\nމިހާރު އިންސާނާގެ ދިރިއުޅުމުގެ ޙަޔާތުގައި ކޮންމެ ދުވަހަކުމެ ހޭދަކުރަމުން މިދާ ސައުވީސް ގަޑިއިރަކީވެސް އެއިންސާނާއަށް ކުޑަ މަދު ވަޤުތުކޮޅެއް ކަމުގައި ވެއްޖެއެވެ. ކިޔެވުމާއި މަސައްކަތުގައާއި އުފާކޮށް ކުޅިމަޖަލުގައި ދުވާލުދާ ހަތަރުދަން ހޭދަ ކުރަމުންދަނީއެވެ. އާދެ އަޅުގަނޑުމެންގެ ތެރެއިން އެތައްބަޔަކު އެމީހުން ކުރަން ހުންނަ ކަންތައްތައް ގިނަ ކަމުން، އިރުގެ ދައުރުވުން އިރުކޮޅަކަށް ނުވަތަ ވަޤުތުކޮޅަކަށް ނަމަވެސް ހުއްޓުވާލެވޭނަމަ އެކަންވެސް ކުރީހެވެ. ކޮންމެއަކަސް އިންސާނާ މިވަނީ އެހާމެ ބޮޑަށް މަޝްޣޫލުވެފައެވެ.\nއާދެ އަޅުގަނޑުމެންނީ މުސްލިމުން ކަމުގައި ވީހިނދު، އެންމެ ފުރަތަމަ އަޅުގަނޑުމެން މަސައްކަތް ކުރަން ޖެހޭނީ، އަޅުގަނޑުމެން ހަމަ ކޮންމެ މީހަކަށްވެސް ނައިސް ނުދާނޭ އިމްތިޙާނެއް ކަމުގައިވާ، އާޚިރަތުގެ އިމްތިހާނުން ފާސްވުމަށެވެ. ސްކޫލްގެ އިމްތިޙާނަށް ތައްޔާރުވާން ދޭ ސަމާލުކަމަށްވުރެ އެތައް ގުނައެއް އިތުރަށް މިއިމްތިޙާނަށް ސަމާލުކަންދޭން އެބަޖެހެއެވެ. އެހެނީ އެއިމްތިހާނުގެ ވަޤުތު ފާއިތުވެއްޖެނަމަ އެއީ ދެން އަލުން އަނބުރާ ލިބޭނޭ އެއްޗެއް ނޫނެވެ. ރީ ޓެސްޓް އެއް ނުވަތަ ލޭޓް އެންޓްރީއެއް ނުހެދޭނެއެވެ.\nއޭ ލޮބުވެތި އަޚުންނާއި އުޚުތުންނޭވެ! ކޮންމެ ނަފްސެއްވެސް މަރުގެ ރަހަ ދެކޭ ހުއްޓެވެ. ކަންނެތް ކަމާއި ޣާފިލް ކަންމަތީ އަދި ފާފަތަކަށް އަރައިގަތުމުގެ މަތީގައި ތިއްބާ، އަޅުގަނޑުމެންގެ މަރު އައިސް އަޅުގަނޑުމެންނާއި ބައްދަލުކުރުމުގެ ކުރިން، އާޚިރަތް ދުވަހަށް ރައްކާތެރި ވަމާތޯއެވެ. އެއީ ފަރުޟު ފަސް ނަމާދާއި އެހެނިހެން އަޅުކަންތައް ފުރިހަމައަށް އަދާ ކޮށްގެންނެވެ. އަދި ނަހީ ކުރެއްވެވި އެންމެހައި ކަންތައްތަކުންވެސް ދުރުހެލި ވެގެންނެވެ.\nއަޅުގަނޑުމެންނަކީވެސް ހަމަ މަރުވާނޭ ބައެކެވެ. ފަހެ މާދަމާވެސް އަޅުގަނޑުމެންގެ މަރުއައިސް ޖެހިއްޖެނަމަ ﷲގެ ހަޟްރަތުން ކާމިޔާބު ލިބި ސުވަރުގޭގެ ދާޢިމީ ނިޢުމަތް ލިބޭނެ ކަމުގެ އޮތީ ކޮން ޔަޤީންކަމެއްތޯއެވެ؟ އަޅުގަނޑުމެން އަޅާފައިވާ ނަމާދުތަކާއި ކޮށްފައިވާ ފާފަތަކަށް އެންމެ ފަހަރަކު ނަމަވެސް ވިސްނަވާލެއްވިން ތޯއެވެ؟ މިފަދަ ޙާލަތެއްގައި ވަނިކޮށް މަރުއައިސް އެބަޔަކާއި ބައްދަލު ކުރާ މީހުންގެ ވާހަކަ ބަޔާން ކުރައްވާ ކީރިތި ޤުރުއާނުގައި ﷲ ތަޢާލާ ވަޙީ ކުރައްވާފައިވެއެވެ.\n"حَتَّى إِذَا جَاءَ أَحَدَهُمُ الْمَوْتُ قَالَ رَبِّ ارْجِعُونِ (*) لَعَلِّي أَعْمَلُ صَالِحاً فِيمَا تَرَكْتُ" (المؤمنون:99& 100)\nމާނައީ: "ފަހެ އެބައިމީހުންކުރެ މީހެއްގެ ގާތަށް މަރު އައިސް ޖެހިއްޖެ ހިނދު ބުނާނެތެވެ. އޭ ރައްބެވެ. އަޅަމެން އަނބުރާ އަލުން (ދުނިޔެއަށް) ފޮނުއްވަވާން ދޭއެވެ. އެއީ މިއަޅާ އެދުނިޔެމަތީގައި ނުކޮށް ދޫކޮށްފައިވާ ޞާލިޙް ހެޔޮ ޢަމަލުތައް ކުޅައުމަށެވެ."\nއަޅުގަނޑުމެންގެ ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމް ދެއްވާފައިވާ ވަރަށް އަގުމާތްވި އިރުޝާދުފުޅެއްގައި ވެއެވެ.\n"اِغْتَنِمْ خَمْسًا قَبْلَ خَمْسَ،"\nމާނައީ: "ފަހެ ފަސްކަމެއް ތިޔަބައިމީހުންނާއި ކުރިމަތިވުމުގެ ކުރިން ފަސްކަމެއްގެ ފައިދާ ލިބިގަންނާށެވެ." އޭގެތެރެއިން އެއްކަމެއް ކަމަށް ބަޔާން ކުރައްވާފައިވެއެވެ.\n"فَرَاغَكَ قَبْلَ شُغْلِكَ"\nމާނައީ: "ތިބާ މަޝްޣޫލްވުމުގެ ކުރިން ތިބާގެ ހުސްވަގުތުތަކުގެ ބޭނުން ހިފާށެވެ."\nވީމާ އަޅުގަނޑުމެންނަކީ ކޮންމެ ކަމެއްވެސް އޭގެ ވަޤުތު ފާއިތުވުމުގެ ކުރިން ކުރާ ބައެއް ކަމުގައި ވާން އެބަޖެހެއެވެ. ކޮންމެ މުސްލިމަކުވެސް ވަޤުތު ފާއިތުވުމުގެ ކުރިން އޭނާގެ މައްޗަށް ވާޖިބު ކަންތައްތައް ކޮށް ނިންމަން އެބަޖެހެއެވެ.\nކިޔަވާކުއްޖަކު ނަމަ އިމްތިޙާނުގެ ކުރިން ރަނގަޅަށް އެއިމްތިޙާނަށް ތައްޔާރުވާން އެބަޖެހެއެވެ. ޓީޗަރަކު ނަމަ މުޤައްރަރުގައި ކަނޑައެޅިފައިވާ މަންހަޖު، ކަނޑައެޅިފައިވާ މުއްދަތުގެ ތެރޭގައި ފުރިހަމަކޮށް ޓެސްޓުގެ ކުރިން ޕޭޕަރުތައް ހަދާ ނިންމަން އެބަޖެހެއެވެ. ވެރިޔަކުނަމަ ދުވަހުން ދުވަހަށް އަހަރުން އަހަރަށް ނިންމަންޖެހޭ ކަންތައް ފުރިހަމައަށް އަދާކޮށް ނިންމަން އެބަޖެހެއެވެ.\nއެގޮތަށް ޢަމަލު ކުރެވިއްޖެނަމަ އަޅުގަނޑުމެން ވާނީ ދެދުނިޔޭގައިވެސް ކާމިޔާބާއި ސަޢާދަތާއި ފަލާޙް ލިބެނިވި ބައެއް ކަމުގައެވެ.\nfrom dheenee news website


SunOnline: Naifarugai sarukaaruge vaudhuthah nufudhaathy3minister aku majilis ah haaziru kurany\nނައިފަރުގައި ސަރުކާރުގެ ވައުދުތައް ނުފުއްދާތީ ތިން މިނިސްޓަރަކު މަޖިލީހަށް ހާޒިރުކުރަނީ\nރުގިއްޔާ މުހައްމަދު މޫސާ 16 Aug 2021, 09:50\nނައިފަރު ދާއިރާގެ މެމްބަރު އަހުމަދު ޝިޔާމް -- ފޮޓޯ: މަޖިލިސް\nޅ. ނައިފަރުގައި ސަރުކާރުން ކުރަން ވައުދުވެފައިވާ ކަންތައްތައް ކުރިއަށް ނުދާތީ ތިން މިނިސްޓަރަކު ރައްޔިތުންގެ މަޖިލީހަށް ހާޒިރު ކުރަން ނިންމައިފިއެވެ.\nނައިފަރު ދާއިރާގެ މެމްބަރު އަހުމަދު ޝިޔާމް "ސަން"އަށް ވިދާޅުވި ގޮތުގައި މަޖިލީހަށް ހާޒިރު ކުރާނީ ޕްލޭނިން މިނިސްޓަރު މުހައްމަދު އަސްލަމް އާއި ޔޫތު މިނިސްޓަރު އަހުމަދު މަހުލޫފް އާއި ފިޝަރީސް މިނިސްޓަރު ޑރ. ހުސައިން ރަޝީދު ހަސަންއެވެ.\nއޭގެ ތެރެއިން މިިނިސްޓަރު އަސްލަމް ހާޒިރު ކުރަނީ ނައިފަރުގައި ފެނާއި ނަރުދަމާގެ މަސައްކަތް ނުނިމި ލަސްވާތީ އާއި އެ ރަށުގެ މަގުތަކުގެ މަސައްކަތް އެއްވެސް ވަރަކަށް ނުފެށޭތީ ކަމަށް ޝިޔާމް ވިދާޅުވިއެވެ.\n"ޕްލޭނިން މިނިސްޓަރު ހާޒިރު ކުރަނީ ނައިފަރުގެ ފެނާއި ނަރުދަމާގެ މަސައްކަތް ކުރީގަ ހިންގަމުން ދިޔަ ކުންފުނި ޓާމިނޭޓުކޮށްފަ، [އެ މަސައްކަތް] ހަތަރު މަސް ތެރޭ ނިންމަން މިދިޔަ އޮކްޓޯބަރު މަހު ހަވާލުކުރި ނަމަވެސް އަދިވެސް މަސައްކަތް ނުނިމި ވަރަށް ބޮޑަށް ލަސްވާތީ، އެގޮތަށް ލަސްވަނީ ކީއްވެގެންތޯ އާ މަގުތައް ފެށޭނެ ދުވަހެއް ސާފު ކޮށްލަން،" ޝިޔާމް ވިދާޅުވިއެވެ.\nޔޫތު މިނިސްޓަރު ހާޒިރު ކުރަނީ ރައީސް އިބްރާހިމް މުހައްމަދު ސޯލިހު، ނައިފަރުގައި ޔޫތު ސެންޓަރެއް އަޅާނެ ކަމަށް ވައުދުވެވަޑައިގަތް ނަމަވެސް އެކަހަލަ މަސައްކަތެއް ކުރިއަށް ނުދާތީ ކަމަށް ޝިޔާމް ވިދާޅުވިއެވެ.\nއޭގެ އިތުރުން، ނައިފަރުގައި އައިސް ޕްލާންޓެއް ގާއިމު ކުރާނެ ކަމަށްވެސް މީގެ ތިން އަހަރު ކުރިން ރައީސް ވައުދުވެވަޑައިގަތް ކަމަށް ޝިޔާމް ވިދާޅުވިއެވެ. ނަމަވެސް އެފަދަ ކާރުހާނާއެއް އެޅުމުުގެ އެއްވެސް ހިލަމެއް ނުވާތީ ފިޝަރީސް މިނިސްޓަރު ހާޒިރު ކުރަން ޖެހިފައިވާ ކަމަށް ޝިޔާމް ވިދާޅުވިއެވެ.\nއެ ތިން މިނިސްޓަރުންގެ އިތުރުން ހޯމް މިނިސްޓަރު އިމްރާން އަބްދުﷲވެސް މަޖިލީހަށް ހާޒިރު ކުރާނެކަމަށް ޝިޔާމް ވިދާޅުވިއެވެ. އެއީ ފުލުހުންގެ އިސް އޮފިޝަލުންތަކެއް ވަޒީފާއިން ވަކި ކުރަން ފުލުހުންގެ ބޯޑުން ނިންމި ނިންމުމުގައި އެއްވެސް ސިޔާސީ ނުފޫޒެއް އޮތްތޯ ބެލުމަށް ސުވާލު ކުރަން ކަމަށް އޭނާ ވިދާޅުވިއެވެ.\n"ޝޭހް އިމްރާން ހާޒިރު ކުރަނީ ފުލުހުންގެ ބޯޑުން ނިންމި ނިންމުމުގަ ސިޔާސީ އެއްވެސް ނުފޫޒެއް އުޅޭތޯ އާއި ކޮން ގޮތަކަށް ވިސްނާފަ ނިންމާފަ އޮތް ނިންމުމެއްތޯ ސުވާލު ކުރަން. އެއީ ފުލުުހުންގެ ބޯޑުގެ ހަތް މެމްބަރުންގެ ތެރެއިން ތިން މެމްބަރުންނަކީ މިނިސްޓަރުގެ ލަފާގެ މަތިން އައްޔަން ކުރާ ބޭފުޅުން އަދި ރައީސްގެ ދެ މެމްބަރުންވެސް ތިއްބަވާނެ. ވީމާ ކޮން ކަހަލަ ވިސްނުމަކުންތޯ އެހާ ގިނަ ދުވަހު ހިދުމަތް ކުރައްވާފައިވާ ސީނިއާ ބޭފުޅުންތަކެއް ކުއްލިއަކަށް ވަކިކުރަން ނިންމީ،" ޝިޔާމް ސުވާލު އުފެއްދެވިއެވެ.\n"ކަންކަން ރަނގަޅު ކުރުމުގައި ގޮންޖެހުންތައް ކުރިމަތިވާނެ"\nވަޒީފާއިން ވަކިކުރި ނިންމުމަކީ ބާތިލް ނިންމުމެއް: ޖަމްޝީދު


Ingireysi vilaathuge viyafaari veri aku Raajje ah 75,000 mask hadhiyaa kohffi\nއިނގިރޭސިވިލާތުގެ ވިޔަފާރިވެރިއަކު ރާއްޖެއަށް 75 ހާސް މާސްކް ހަދިޔާކޮށްފި\nއިނގިރޭސިވިލާތުގެ މަޝްހޫރު ކަނޑުމަހުގެ ވިޔަފާރި ކުރާ ކުންފުންޏެއްކަމުގައިވާ ވޯލްޑް ވައިޑް ފުޑްސްގެ ޗެއާރމަން ޖޯން ބާރޓަންގެ ފަރާތުން ދިވެހިރާއްޖެއަށް 75،000 މާސްކް ހަދިޔާކޮށްފިއެވެ.\nފާހަގަކޮށްލެވޭ ގޮތުގައި އެބޭފުޅާ އަކީ އިންޓަރނޭޝަނަލް ޕޯލް އެންޑް ލައިން ފައުންޑޭޝަންގެ ޗެއާރމަންވެސް މެއެވެ.\nޖޯން ބާރޓަން ވަނީ ކޮވިޑް-19 އާއި ދެކޮޅަށް ނޭޝަނަލް އިމަރޖެންސީ ސެންޓަރުން ކުރަމުން އަންނަ މަސައްކަތަށް އެހީވުމުގެ ގޮތުން 75،000 ޑިސްޕޯސެބަލް ސާޖިކަލް މާސްކް ހަދިޔާކުރައްވާފައެވެ. މި މާސްކްތަކަކީ ފްރައިންޓްލައިންގައި މަސައްކަތްކުރާ ފަރާތްތަކަށް އެހީވުމުގެ ގޮތުން ދިން ތަކެއްޗެވެ.\nވޯލްޑް ވައިޑް ފުޑްސް އަކީ ގިނަ އަހަރުތަކެއް ވަންދެން ދިވެހިރާއްޖޭގެ ކަނޑުމަސް ޔޫރަޕްގެ މާކެޓަށް ފޯރުކޮށްދެމުން އަންނަ މެދުވެރިއެކެވެ. އަދި އެކުންފުންޏަކީ ދިވެހިރާއްޖޭގެ މަސްވެރިކަމުގެ ސިނާއަތުގެ މުހިންމު ބައިވެރިއެއްކަންވެސް ފާހަގަކޮށްލެވެއެވެ. އެގޮތުން މިފްކޯގެ ތަރައްގީއަށްވެސް އެކުންފުނިން ވަނީ ބޮޑެތި އެހީތަކެއް ފޯރުކޮށްދީފައެވެ.\nމި މާސްކްތައް ހަދިޔާކުރެއްވުމަށްފަހު ޖޯން ބާރޓަން ވިދާޅުވީ މި އެހީއިން ދިވެހި މުޖުތަމައުގެ ސަލާމަތަށްޓަކައި ރެއާއި ދުވާލު މަސައްކަތްކުރާ ފްރަންޓްލައިން މަސައްކަތްތެރިންނަށް އެހީތެރިކަން ލިބިގެންދާނެކަމަށް އުންމީދުކުރައްވާކަމަށެވެ. އަދި މިއީ އެންމެންނަށްވެސް ދަތި ވަގުތެއްކަމަށާއި، އެބޭފުޅާ ހަދިޔާކުރައްވާ މާސްކްތަކުން ފައިދާކުރާނެކަމަށް އުންމީދު ކުރައްވާކަމަށްވެސް ވިދާޅުވިއެވެ.\nކޮންމެސް ނޫސްވެރިއަކު ބުނެދީބަލަ މި ހުރިހާ މާސްކެއް މިއަޅާތަނެއް. އެސްޓީއޯ އިން މިވިއްކަނިީ ހިލޭ އެހީބާ؟


Huvafenun harufa fenumuge maanaakee koba?\nގިނަ ބަޔަކު އެންމެ ބިރު ގަންނަ އެއް ސޫތްޕަކީ ހަރުފަ އެވެ. ހަރުފައިގެ ވާހަކަ ދައްކާއިރަށް ވެސް ބައެއް މީހުންގެ ގައިން ހީބިހި ނަގައިގެންދެ އެވެ. ވަރަށް ގިނަ މީހުންނަށް ހުވަފެނުގައި ހަރުފަ ފެންނަނީ އެ ދެކެ ގަންނަ ބިރުން ކަމަށް ވުމަކީ އެކަށީގެންވާ ކަމެކެވެ. ޔަގީންވާ ކަމަކީ ބިރުވެރި ހުވަފެން ފެންނަ މީހުންނަށް އާންމުކޮށް ފެންނަ އެއްޗަކަށް ހަރުފަ ވެއެވެ.\nއަހަރެމެންނަށް ފެންނަ ހުވަފެންތަކުގެ ހަގީގަތަކީ ކޮބައިތޯ ބަލަން ކޮންމެ މީހަކުވެސް ބޭނުން ވާނެ އެވެ. ހާއްސަކޮށް މާ ގިނައިން އެއް ކަހަލަ ހުވަފެނެއް ފެންނަ ނަމައެވެ. އަދި އެ ހުވަފެނަކީ ބިރުވެރި ހުވަފެނެއް ނަމަ އެކަމުން އެމީހަކަށް ނަފްސާނީ ގޮތުން ވެސް ކޮންމެވެސް ކަހަލަ އުނދަގޫތަކެއް ވާނެ އެވެ.\nހަރުފަ ހުވަފެނުން ފެނުމަކީ ތި ހީކުރާ ކަހަލަ ބިރުވެރި ކަމެއް ދިމާވާން އުޅެއެކޭ ނޫނެވެ. ސިގްމަންޑް ފްރިއުޑްސްގެ ޑްރީމް އެނަލައިސިސް ބުނާ ގޮތުގައި ހަރުފައިގެ ހުވަފެނާއި އެމީހާގެ "ސެކްސް ޑްރައިވް" އާ ވެސް ގުޅުމެއް ވެއެވެ.\nހަޔާތުގައި އޭނާ ކުރިއަރަމުންދާ ކަމުގެ ނުވަތަ އޭނާއަށް ބޮޑު ބަދަލެއް އަންނަމުންދާ ކަން ވެސް ހަރުފަ ހުވަފެން ރަމްޒު ކޮށްދެ އެވެ. ހުރަސްތައް ގިރާ ކުރުމަށް ފަހު ކުރިއަރައިގެންދާކަން ވެސް މިއީ ހަރުފަ ހުވަފެނުގެ މާނައެކެވެ.\nހަރުފަ ހުވަފެނެއް ފެނުނީ ދާދިފަހުން ކަމަށް ވާނަމަ އޭގެ މާނައަކީ ތަންކޮޅެއް ބޮޑަށް ފަރުވާ ބަހައްޓާށޭ އެވެ. އެއްވެސް މީހަކަށް ދެ ލޯ މަރައިގެން ނުވަތަ "ކަނު" އިތުބާރު ނުކުރާށޭ އެވެ.\nހަރުފައެއް ތިމާއަށް ގެއްލުން ދެނިކޮށް ހުވަފެނުން ފެނިއްޖެނަމަ އޭގެ މާނަ އެނގޭ ހެއްޔެވެ؟ ހަގީގަތުގައި ހުވަފެނުން ފެންނަ ހަރުފަޔާއި ތިމާގެ ހަޔާތުގައިވާ އެހެން މީހުންނާ މާ ބޮޑު ގުޅުމެއް ނެތެވެ. ހަމައެކަނި ގުޅުން އޮންނާތީ ތިމާ އާއެވެ. މިގޮތަށް ހަރުފަ ތިމާއަށް ހަމަލަ ދޭތަން ފެނިއްޖެނަމަ އޭގެ މާނައަކީ ތިމާއަށް ކޮންމެވެސް ކަހަލަ ގެއްލުމެއް ލިބެން އުޅޭ ކަމުގެ އިންޒާރެކެވެ. ހާއްސަކޮށް ސިއްހަތަށް ކޮންމެ ވެސް ކަހަލަ މައްސަލައެއް ދިމާވާ ކަމުގެ އިންޒާރެކެވެ.\nމާބަނޑު ދުވަސްވަރު ހަރުފަ ފެނުމުގެ މާނައަކީ ކޮބައި ހެއްޔެވެ؟ މިފަދަ ދުވަސްވަރެއްގައި ހަރުފަ ހުވަފެނުން ފެނުމަކީ ވަރަށް ބިރުވެރި ތަޖުރިބާއަކަށް ވާނެ އެވެ. ސަބަބަކީ މާބަނޑު މީހުންގެ ހޯމޯންތައް އިތުރުވެ އެންޒައިޓީގެ މައްސަލަތައް ވެސް އިތުރުވާނެތީ އެވެ. އަދި މިދުވަސްވަރު ވައްތަރު ވައްތަރުގެ ހުވަފެން ފެނުން ވެސް ވަރަށް އާއްމު ކަމަކަށް ވާތީ އެވެ. ހަރުފަ އައިސް އެމީހާއަށް ހަމަލަދޭން ތައްޔާރުވެފައި އިންނަތަން ފެނުނަސް މާބަނޑު މީހުން މާ ބޮޑަށް ފިކުރު ބޮޑުކުރާނެ ކަމެއް ނެތެވެ. ސަބަބަކީ މާބަނޑު މީހުންނަށް ފެންނަ ހަރުފަ ހުވަފެނުގެ މާނައަކީ އެމީހުންގެ ބަނޑުތެރޭގައި ތުއްތު ފުރާނައެއް ހެދިބޮޑުވަމުން އެބަ އާދެއޭ އެވެ.


SunOnline: Palestine in Raajje kolhah 8 goal jahaifi\nއޭޝިއަން ކަޕް ކޮލިފައިންގައި މިރޭ ފަލަސްތީނާ ދެކޮޅަށް ނިކުތް ރާއްޖޭގެ ފުރަތަމަ އެގާރަ-- ފޮޓޯ/ އެފްއޭއެމް\nފަލަސްތީނުން ރާއްޖެ ކޮޅަށް އަށް ލަނޑު ޖަހައިފި\n7 މަސް5ދުވަސް ކުރިން - 14 ނޮވެމްބަރ 2017 8\nއޭޝިއަން ކަޕް ކޮލިފައިންގައި މިރޭ ކުޅުނު މެޗުން ފަލަސްތީން އަތުން 8-1 އިން ރާއްޖެ ބަލިވެއްޖެ އެވެ.\nފަލަސްތީނުގެ ޖެނިންގައި ހުންނަ އަރަބް އެމެރިކަން ޔުނިވާސިޓީ ސްޓޭޑިއަމްގައި ކުޅުނު އެ މެޗު މެޗުގެ ހަ ވަނަ މިނިޓުގައި ފަލަސްތީނަށް ލީޑުނަގައި ދިނީ ޖޮނަތަން ޒޮރީލާ އަރިމަތިން ނަގައިދިން ހުރަހަކުން އެ ޓީމު ކުރިއަށް ކުޅޭ މަހުމޫދު ޔޫސުފް ބޮލުންނެވެ. އޭނާ އެ ލަނޑު ޖެހީ ހުސްކޮށް ކަހަލަ ގޮތަކަށް ހުރެއެވެ.\nމެޗުގެ 15 ވަނަ މިނިޓްގައި ފަލަސްތީން ވަނީ އިތުރު ގޯލެއް ޖަހައި ލީޑު ފުޅާ ކޮށްފައެވެ. ޒޮރީލާ ނަގައިދިން ކޯނަރަކުން ރާއްޖޭގެ ކީޕަރު މުހައްމަދު ފައިސަލް ބޯޅަ ހިފަން އުޅެނިކޮށް އަތުން ދޫވެގެން ފަލަސްތީންގެ ހައިތަމް ތީބަށް ލިބުމުން އޭނާ ވަނީ ގޯލަށް ވަައްދާލާފައެވެ.\nމެޗުގެ 30 ވަނަ މިނިޓުގައި ފަލަސްތީންގެ ތިން ވަނަ ގޯލު ޖެހީ ސަމީހު މަރާބިއާ އެވެ. އޭގެ ދެ މިނިޓް ފަހުން ލިބުނު ކޯނަރަކުން ރާއްޖޭގެ ކުޅުންތެރިންނަށް ބޯޅަ ބޭރުކޮށްލުނެވިގެން އުޅެނިކޮށް ފަލަސްތީންގެ ހަތަރު ވަނަ ގޯލު ޖެހީ މަހުމޫދެވެ. ފުރަތަމަ ހާފު ނިމުނީ މި ނަތީޖާގައި އޮވެގެންނެވެ.\nދެ ވަނަ ހާފު ފެށިގެން ފަލަސްތީނު ވަނީ އަށް މިނިޓް ތެރޭ އިތުރު ހަތަރު ގޯލު ޖަހައިފަ އެވެ. މި ހަތަރު ގޯލުގެ ތެރެއިން ތިން ލަނޑު ޖެހީ ސަމީހު އެވެ. އަނެއް ގޯލު ޖެހީ ޒޮރީލާ އެވެ. ފަލަސްތީނުގެ އަށް ވަނަ ގޯލަކީ ކީޕަރު ފައިސަލް އަތުން ހެދުނު ގޯހަކުން ފަލަސްތީނުން ޖެހި ގޯލެކެވެ.\nއެ މެޗަށް ގެ ފުރަތަމަ އެގާރައިން ގައުމީ ކެޕްޓަން އަލީ އަޝްފާގު (ދަގަނޑޭ) ފެނިގެން ދިޔައިރު ޒުވާން ދެ ކުޅުންތެރިން ކަމަށްވާ އަހުމަދު ރިޒުވާން (ރިޒޭ) އާއި ނާއިޒު ހަސަން (ދާދު) ވަނީ ފުރަތަމަ އެގާރައިގައި ޖާގަ ދަަމަހައްޓައިފަ އެވެ. ނަމަވެސް އެ ކުޅުންތެރިންނަށް ވެސް ވަރުގަދަ ފަލަސްތީނު ކޮޅަށް މާ ނުރައްކާތެރި ހަމަލާތަކެއް އުފެއްދިފައެއް ނުވެއެވެ.\nއެ މެޗަށް ނުކުތްއިރު ވެސް ފަލަސްތީނަށް ވަނީ އޭޝިއަން ކަޕުގެ ޖާގައެއް ޔަގީންވެފަ އެވެ. އަދި މިއަދު އެ ގްރޫޕުގެ އަނެއް މެޗުގައި ބޫޓާންގެ މައްޗަށް 4-2 އިން ކުރި ހޯދައި އޮމާން ވެސް ވަނީ އޭޝިއަން ކަޕުން ފުރުސަތު ހޯދައިފަ އެވެ.\nއެގޮތުން ކޮންމެ ޓީމެއް ފަސް މެޗު ކުޅުނުއިރު ޕަލަސްތީނު ވަނީ 100 ޕަސެންޓް ރެކޯޑަކާ އެކު ހުރިހާ މެޗަކުން މޮޅުވެ 15 ޕޮއިންޓާއެކު ގްރޫޕުގެ އެއް ވަނަ ހޯދާފައެވެ. ދެ ވަނާގައި އޮތް އޮމާނަށް ލިބިފައި 12 ޕޮއިންޓެވެ. ތިން ވަނާގައި އޮތް ރާއްޖެ އަށް ލިބިފައި ވަނީ ތިން ޕޮއިންޓެވެ.\nފުޓްބޯޅަ ގައުމީ ފުޓްބޯޅަ ޓީމު ފަލަސްތީން އޭޝިއަން ކަޕް ކޮލިފިކޭޝަން ކުޅިވަރު 2017\nސަލާހާއެކު ކުޅުނު މިސްރަށް މާޔޫސްކަން، ރަޝިއާ ގަދަ 16އާ ދިމާލަށް7ގަޑި 12 މިނެޓް ކުރިން\nނިއުއިން މާލޭ ލީގުގެ ޝީލްޑް އުުފުލާލައިފި9ގަޑި 10 މިނެޓް ކުރިން\nޕޮލެންޑް ބަލިކޮށް، ސެނެގާލްއަށް އުންމީދީ ފެށުމެއް! 11 ގަޑި 33 މިނެޓް ކުރިން\nފުރަތަމަ ރަތް ކާޑު ކޮލަމްބިއާއަށް، މޮޅުވީ ޖަޕާން 13 ގަޑި 49 މިނެޓް ކުރިން\nނިއުގެ ކޮންޓްރެކްޓް ބާތިލުކުރުމަށް ދަގަނޑޭ އެފްއޭއެމްއަށް! 13 ގަޑި 19 މިނެޓް ކުރިން


Ras Online - ކޯވިޑް-19: ނުރައްކާތެރި ބައްޔެއް ފެތުރެމުންދާކަން ހަނދާން ނައްތާލައިފި: މިނިސްޓަރ\nކޯވިޑް-19: ނުރައްކާތެރި ބައްޔެއް ފެތުރެމުންދާކަން ހަނދާން ނައްތާލައިފި: މިނިސްޓަރ\nހެލްތު މިނިސްޓަރ ޢަބްދުﷲ އަމީން\nރާއްޖޭގައި ނުރައްކާތެރި ބައްޔެއް ފެތުރެމުންދާކަން ބައެއް މީހުން ހަނދާން ނައްތާލައިފައިވާ ކަމަށް ހެލްތު މިނިސްޓަރު އަބުދު ﷲ އަމީން މިރޭ ވިދާޅުވެއްޖެއެވެ.\nޕީއެސްއެމްގައި ވާހަކަ ދައްކަވަމުން ހެލްތް މިނިސްޓަރު އަބުދު ﷲ އަމީން ވިދާޅުވީ ރާއްޖޭގައި ފުރާނަ އަށް ނުރައްކާތެރި ބައްޔެއް ހަލުވި ކަމާއެކު ފެތުރެމުންދާކަން ވަރަށް ގިނަ ބަޔަކު ހަނދާން ނައްތާލައިފައިވާ ކަމަށެވެ. މީގެ ކުރިން ކޮވިޑް ބަލި ކޮންޓްރޯލް ކުރެވިފައި އޮތްއިރު ގިނަ ބަޔަކު މާސްކް އެޅި ކަމަށާއި، އެކަމަކު ކޮވިޑް ހަލުވި ކަމާއެކު ފެތުރެމުންދާ މި ދަނޑިވަޅުގައި ބައެއް މީހުން މާސްކް ނާޅައި މަގުމަތީގައި އުޅެމުންދާ ކަމަށް މިނިސްޓަރު އަމީން ވިދާޅުވިއެވެ.\n"ޖުލައި 1 ވަނަ ދުވަހުން ފެށިގެން، 28 ،29 ހިސާބަށް އައިއިރު ފުރަތަމަ ހަފުތާގައި މާސްކް އެޅި މިންވަރާ އެހިސާބަށް ދިޔައިރު މީހުން މާސްކް އެޅި މިންވަރާ ވަރަށް ބޮޑެތި ތަފާތުތައް އެބަހުރި." އަމީން ވިދާޅުވިއެވެ.\nކެފޭ ރެސްޓޯރެންޓްތަކުން ވެސް ކުރިއާއި އަޅާ ބަލާއިރު މިހާރު މީހުން ވަރަށް ގިނައިން ފެންނަމުންދާ ކަމަށާއި، ބަލި ކޮންޓްރޯލްވެފައި އޮތްއިރު ވެސް މިހާ ގިނަ މީހުން ކެފޭ ތަކުން ނުފެންނަ ކަމަށް އަމީން ވިދާޅުވިއެވެ.\n" ކުރިން ކެފޭ ރެސްޓޯރެންޓްތަކުގައި މީހުން ގިނަވެގެން އުޅޭ ތަނެއް ނުފެނޭ، އެހެން ނަމަވެސް މިހިސާބަށް އައިިއިރު ވަރަށް ގިނަ މީހުން އެބަފެނޭ އަޅުގަނޑަށް ހީވަނީ ބައެއް މީހުން ހަނދާނުން ކައްސާލައިފިހެން ރާއްޖޭގައި ނުރައްކާތެރި ރޯގާ ބަލިމަޑުކަމެއް މިހާރު ފެތެރެމުންދާކަން، އެހެންވީމާ އެކަން އަޅުގަނޑުމެން ހަނދާނުގައި އަބަދުވެސް ބެހެއްޓުމަކީ ވަރަށް މުހިންމު ކަމެއް." ހެލްތް މިނިސްޓަރު އަމީން ވިދާޅުވިއެވެ.\nރާއްޖޭގެ ފަހުގެ އަންދާކުރުންތައް ދައްކާ ގޮތުގައި، ކުރިއަށް އޮތް މަހުގައި ދުވާލަކު އެވްރެޖްކޮށް 170 މީހުން ބައްޔަށް ޕޮޒިޓިވްވެ އެޑްމިޓްކޮށްގެން ފަރުވާދޭން ޖެހޭ މިންވަރު ވަރަށް ބޮޑުތަން އިތުރުވެދާނެއެވެ. އަދި ގިނަ ބަޔަކު ބައްޔަށް ޕޮޒިޓިވްވަމުން ދިއުމަކީ ހޮސްޕިޓަލްތަކަށް ބާރުބޮޑުވެދާނެ ކަމެއް ކަމަކަށް ވާތީ ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ)ން ވަނީ ކަންބޮޑުވުންފާޅުކޮށްފަ އެވެ.\nބުރާސްފަތި ދުވަހު ވެސް ރެކޯޑް އަދަދަކަށް މީހުން ކޮވިޑަށް ޕޮޒިޓިވްވެފައިވާއިރު އެދުވަހު ރާއްޖެއިން 152 މީހަކު ކޮވިޑަށް ޕޮޒިޓިވްވި އިރު މީގެ ތެރެއިން 89 މީހުންނަކީ ދިވެހިން ކަން ފާހަގަކޮށްލެވެއެވެ. މީގެ އިތުރުން މިއަދު ވެސް 74 މީހަކު އަލަށް ބައްޔަށް ޕޮޒިޓިވްވެފައިވެއެވެ.


Ice cream kaahih'veytha? Soofaasoofi beynunkohgen hadhaa ice cream salhivaanetha? - vNews.mv\nއައިސް ކްރީމް ކާހިތްވޭތަ؟ ސޫފާސޫފި ބޭނުންކޮށްގެން ހަދާ އައިސް ކްރީމް ސަޅިވާނެތަ؟\nމުޙައްމަދު އަފްރާޙް 30 July 2019, 22:41\nސޫތްޕަކީ ގިނަ ބަޔަކު ފަކުރު ގަންނަ އެއްޗެކެވެ. އެ ތަކެތީގެ ނުސާފުކަމާއި، ހަޑިކަމާއިމެދު ހިތުގައި އުފެދޭ ނުރުހުމާއި ހިތްހަމަނުޖެހުމެއްގެ ސަބަބުންނެވެ. ނަމަވެސް، މި ނަޒަރިއްޔާތު ބަދަލުކޮށްލުމުގެ މަސައްކަތް ދެކުނު އެފްރިކާގޭ ކޭޕް ޓައުންއަށް ނިސްބަތްވާ އައު ކުންފުންޏަކުން މިވަނީ ފަށާފައެވެ. "ގޯމޭ ގްރަބް"ގެ ނަން ދީފައިވާ މި ކުންފުނީގެ މަޤްސަދަކީ، މީހުން ސޫފާސޫތްޕާއިމެދު ދެކޭ ގޮތް ބަދަލުކޮށްލުމެވެ.\nއެ ފަރާތުން މި މަސައްކަތް ކުރަނީ، ގިނަ ބަޔަކަށް ކަމުދާ އެއްޗެއް ކަމަށްވާ އައިސް ކްރީމް ބޭނުންކޮށްގެންނެވެ. ސޫފާސޫތްޕަކީ އާންމު ގޮތެއްގައި ކެއުމުގައި ބޭނުންކުރާ އެއްޗަކަށް ބަދަލުކުރުމަށް މަސައްކަތް ފަށައި، ސޫފާސޫފި ބޭނުންކޮށްގެން އައިސް ކްރީމް އުފެއްދުމުގެ މަސައްކަތް އެ ކުންފުނިން ފަށާފައިވަނީ "އެންޓޯމިލްކް" ކިޔާ އެއްޗެއް ބޭނުންކޮށްގެންނެވެ. މިއީ، އާންމުކޮށް ބޭނުންކުރާ ގެރި ކިރުގެ ބަދަލުގައި، ސޫތްޕެއް ކަމަށްވާ "ބްލެކް ސޯލްޖަރ ފްލައި"ގެ ބިސް ބޭނުންކޮށްގެން އުފައްދާ ކިރެކެވެ.\nދުނިޔޭގެ އާބާދީ އިތުރުވަމުންދާ ހަލުވިމިނާއި އަޅާ ބަލާއިރު، ކާބޯތަކެތި އުފައްދާ މިންވަރު ދުވަހެއް ދުވަހަކަށް މިދަނީ މަދުވަމުންނެވެ. އެހެންކަމުން، 2050 ވަނަ އަހަރު ކުރީން ކާބޯތަކެތި އުފައްދާ މިންވަރު ދެގުނައަށް އިތުރުކުރާން ޖެހޭނެ ކަމަށް އދއިންވެސް ޤަަބޫލު ކުރެއެވެ. އަދި، އެ ފަރާތުންވެސްދަނީ، "ޕްރޮޓީން" ގިނަ މިންވަރަކަށް ހިމެނޭ ސޫފާސޫތްޕަކީ، ކެއުމުގައި އާންމު ގޮތެއްގައި ބޭނުންކުރާ އެއްޗަކަށް ހެދުމަށް ބާރު އަޅަމުންނެވެ.\n"އަހަރެމެންގެ މަޤްސަދަކަށްވީ، ސޫފާސޫތްޕާއިމެދު މީހުންގެ ނަޒަރިއްޔާތު، ނުވަތަ މިހާރު މީހުން ދެކޭ ގޮތް މުޅީން ބަދަލުކޮށްލުން،" ގޯމޭ ގްރަބްގެ އެއް ބާނީ ކަމާށްވާ ލިއާ ބެސާ ބުންޏެވެ. ސޫފާސޫފީގެ 1،900 ވައްތަރެއް މިހާރުވެސް ދުނިޔޭގެ އެކި ކަންކޮޅުތަކުގައި ކެއިންބުއިމުގައި ބޭނުން ކުރެއެވެ. ނަމަވެސް، މިއީ ހުޅަނގުގެ ޤައުމަކަށް ބަލައިލާއިރު، ކެއުމުގައި އާންމު ގޮތެއްގައި ބޭނުންކުރާ އެއްޗެއް ނޫނެވެ.\n"އަހަރެމެންގެ މަޤްސަދު ހާސިލު ކުރުމަކީ ވަރަށްވެސް ދަތި ކަމަކަށް ވާނެ. ނަމަވެސް، މިހާރުވެސް ގިނަ އަދަދެއްގެ ބަޔަކު ދަނީ އަހަރެމެންގެ އައިސް ކްރީމް ކަމުދާ ކަމަށް ބުނަމުން. އެހެންވީމަ، މިކަން ހާސިލް ކުރެވިދާނެހެން ހީވަނީ. ސަބަބަކީ، އެންމެންނަކީވެސް އައިސް ކްރީމްއަށް ލޯބިކުރާ ބައެއް،" ބެސާ އިތުރަށް ބުންޏެވެ. ގޯމޭ ގްރަބްއިން ސޫފާސޫފި ބޭނުންކޮށްގެން އުފައްދާ އައިސް ކްރީމްގެ ރަހަތަކުގެ ތެރޭގައި ޗޮކޮލެޓް، ޕީނަޓް ބަޓަރ، އަދި ކްރިސްމަސް ސްޕައިސް ކިޔާ ރަހައެއް ހިމެނެއެވެ. ކޮންމެއަކަސް، މި ވައްތަރުގެ އައިސް ކްރީމް ސަޅިވާނެ ކަމަށް ޤަބޫލްކުރެވޭތޯ؟


Iguthisoadhu rangalhukuran eba masahkaikuran: Mahinda Rajapaksa\nއިގުތިސޯދު ރަނގަޅުކުރަން އެބަ މަސައްކަތްކުރަން: ލަންކާގެ ބޮޑުވަޒީރު\nލަންކާގެ ބޮޑުވަޒީރު މަހިންދާ ރާޖަޕަކްސާ\nސްރީލަންކާއަށް ދިމާވެފައި އޮތް އިގުތިސޯދީ ދަތި ހާލަތުން އަރައިގަތުމަށް ދުނިޔޭގެ މާލީ އިދާރާތަކާއެކު މަސައްކަތް ކުރަމުން ގެންދާ ކަމަށް ބޮޑުވަޒީރު މަހިންދަ ރާޖަޕަކްސާ ވިދާޅުވެއްޖެ އެވެ.\nބޮޑުވަޒީރު ވިދާޅުވި ގޮތުގައި ދެ އަތް އުރާލައިގެން ސަރުކާރެއް ނޯންނާނެ އެވެ. އާންމުން ސުލްހަވެރި ކަމާއެކު ސަރުކާރާއެކު ދެމިތިބުމަށް ބޮޑުވަޒީރު ވަނީ އެދިވަޑައިގެންފަ އެވެ.\nލަންކާއަށް ޖެހިފައި ހުރި އަސާސީ ބާވަތްތައް އާންމު ބޭނުންތަކަށް ފުދޭ ވަރަށް އެެހެން ގައުމުތަކުން އެތެރެ ކުރަން ބޭނުންވާ ވަރަށް ވެސް މާލިއްޔަތުގައި ފައިސާ ނެތް ކަމަށް އޮފިޝަލުން ވިދާޅުވެ އެވެ. ހާލަތު ލަފާކުރާ މީހުން ލަންކާއަށް ދޭ ނަސޭހަތަކީ ބޭރު ގައުމުތަކަށް ބަރޯސާކުރާ މިންވަރު ދަށްކޮށް އަމިއްލަ އުފެއްދުންތައް އިތުރު ކުރުމެވެ.\nމަހިންދަ ރާޖަޕަކްސާ ވިދާޅުވި ގޮތުގައި ގައުމު ވެއްޓިފައި އޮތް ވަޅުގަނޑުން ނަގައި ހާލަތު ރަނގަޅު ކުރަން އިދިކޮޅު ޕާޓިތަކަށް ދިން ފުރުސަތު އެމީހުން ވަނީ ބޮލާލައި ޖަހާފަ އެވެ. އޭނާ އަދި ވިދާޅުވީ އިދިކޮޅު ފަރާތްތަކުން ސަރުކާރަށް އެއްބާރުލުން ދޭން ބޭނުން ނުވާ ކަމަށެވެ.\nބޮޑުވަޒީރު ވިދާޅުވި ގޮތުގައި މަގުތަކަށް ނުކުމެ މުޒާހަރާ ކުރުމަކީ ހާލަތު ރަނގަޅުވާނެ ކަމެއް ނޫނެވެ. އެއީ މާލީ ގޮތުން ގައުމު ކުރިމަތިލާން ޖެހޭ ބޮޑު ގެއްލުމެއް ކަމަށް ވެސް އޭނާ ވިދާޅުވި އެވެ.\nލަންކާގައި ހެޔޮ ހާލަތަށް ގޮވާލައި ސަރުކާރަށް ޕްރެޝަރު ކުރަން މަގުތަކަށް ނުކުންނަ މީހުންނާ ހެދި ބިރުގަންނަހާ ވެއެވެ. ސުލްހަވެރި އެއްވުމެއް ކަމަށް އިދިކޮޅުން ބުނި ނަމަވެސް އާންމުންގެ މުދަލަށް އަދި ގެދޮރަށް ގެއްލުން ލިބޭ ފަދަ އަލަލުތައް ދަނީ ހިންގަމުންނެވެ.\nއިދިކޮޅުން މިހާރު ގޮވާލަނީ ރާޖަޕަކްސާ އާއިލާ ވެރިކަމުން ދުރުވުމަށެވެ. ރައީސް ގޮޓާބޭ ރާޖަޕަކްސާ އާއި ބޮޑުވަޒީރު މަހިންދާ ރާޖަޕަކްސާ ވެރިކަން ދޫކުރައްވައި ވަޑައިގަތުމަށް ވެސް މުޒާހަރާކުރާ މީހުން ގެންދަނީ ގޮވަމުންނެވެ.\nސްރީލަންކާ މަހިންދަ ރާޖަޕަކްސާ ޕޮލިޓިކްސް\nލަންކާއަށް ބޭނުންވަނީ އާރޯތާނާ ސަރުކާރެއް: ސަޖިތު


ސަޓާ އެވޯޑަށް ވާދަކުރާ ހުރިހާ ޤައުމެއްގެ އިވެލުއޭޝަން ނިންމާލައިފި ސަޓާ އެވޯޑަށް ވާދަކުރާ ހުރިހާ ޤައުމެއްގެ އިވެލުއޭޝަން ނިންމާލައިފި\nސަޓާ އެވޯޑަށް ވާދަކުރާ ހުރިހާ ޤައުމެއްގެ އިވެލުއޭޝަން ނިންމާލައިފި\n2017 ވަނަ އަހަރު ބޭއްވި ސަޓާ އެވޯޑްސްގެ ގާލާގެ ތެރެއިން - ފައިލް ފޮޓޯ: ހައިރައިޒް\nސައުތު އޭޝިއަން ޓްރެވެލް އެވޯޑްސް، ސަޓާގެ ހުރިހާ އިވެލުއޭޝަންތައް ނިންމާލައިފިއެވެ.\nސަޓާ އެވޯޑްސްއަކީ ދެކުނު އޭޝިއާ ސަރަހައްދަށް ޚާއްސަކޮށްގެން ދޭ އެންމެ ޝަރަފްވެރި ޓްރެވަލް އެވޯޑެވެ. މި އެވޯޑްގެ މިއަހަރުގެ ހުރިހާ ޤައުމެއްގެ އިވެލުއޭޝަންތައް މިހާރު ވަނީ ނިންމާލާފައެވެ. އެންމެ ފަހުން އިވެލުއޭޓްކޮށްފައިވަނީ ބަނގްލަދޭޝްއެވެ.\nސަޓާ އެވޯޑް ލިބޭ ފަރާތްތައް ކަނޑައަޅަނީ ޖަޖުންގެ މާރކްސްއާއި އޮންލައިން ވޯޓުން ލިބޭ މާރކްސްގެ މައްޗަށް ބެލުމަށްފަހުއެވެ. އޮންލައިންކޮށް ވޯޓު ދިނުމުގެ ފުރުސަތު ހުޅުވާލާފައިވަނީ މިމަހުގެ 10 ވަނަ ދުވަހުގެ ނިޔަލަށެވެ.\nސަޓާ އެވޯޑަށް ވާދަކުރާ ފަރާތްތަކަށް ނަން ހުށަހެޅުމުގެ ފުރުޞަތު ހުޅުވާލީ އެޕްރީލް މަހުގެ 30 ވަނަ ދުވަހުގެ ނިޔަލަށެވެ. މިއަހަރުގެ އެވޯޑުގައި 10 ސެގްމަންޓަކުން 37 ކެޓަގަރީއަކުން އެވޯޑް ދޭއިރު، މިއަހަރުގެ އެވޯޑަށްވެސް 500 އަށްވުރެ ގިނަ ފަރާތުން ވާދަކުރެއެވެ. އޭގެ ތެރޭގައި ފަތުރުވެރިކަމުގެ ދާއިރާގައި ހަރަކާތްތެރިވާ ސިޓީ ހޮޓާ، ރިސޯޓް އަދި ސަފާރީ އުޅަނދުތައް ހިމެނެއެވެ.\nމިއަހަރުގެ ސައުތު އޭޝިއަން ޓްރެވެލް އެވޯޑްސްގެ ގާލާ ބޭއްވުމަށް ހަމަޖެހިފައިވަނީ ސެޕްޓެމްބަރުމަހު ސްރީލަންކާގައެވެ. ސައުތު އޭޝިއަން ޓްރެވެލް އެވޯޑްސް، ސަޓާ އެވޯޑްސް އެންމެ ފުރަތަމަ ބާއްވާފައިވަނީ 2016 ވަނަ އަހަރު ސްރީލަންކާގެ ކޮލަމްބޯގައެވެ. 2017 ވަނަ އަހަރު އެވޯޑް ހަފްލާ އައްޑޫ ސިޓީގެ އިކުއޭޓަރ ވިލެޖްގައި ބާއްވާފައިވާއިރު މިދިޔަ އަހަރު މި ހަފްލާ ބާއްވާފައިވަނީ އިންޑިއާގެ މުމްބާއީގައެވެ. މިއީ ސަޓާ އެވޯޑް ބާއްވާ4ވަނަ އަހަރެވެ.


ސީޕީ ކަޕް ފުޓްބޯޅަ މުބާރާތުގެ އަންހެން ޑިވިޜަންގެ ފައިނަލަށް އައިއެސްސީ، ޕޮލްކޯ އާއި އެސްއޯއާރުސީ ސެމީއަށް\nއަންގާރަ ،10 ޖުލައި 2018 / 15:32\nސީޕީ ކަޕް ފުޓްބޯޅަ މުބަރާތުގެ އަންހެން ޑިވިޜަންގެ ފައިނަލުން އައިއެސްސީ ކޮމްބައިން ޖާގަހޯދިއިރު ޕޮލްކޯ ކޮމްބައިން އާއި އެސްއޯއާރުސީ ހާޓް ބީޓް ސެމީ ފައިނަލުގައި ވާދަކުރަން ޖެހިއްޖެއެވެ.\nއައިއެސްސީ ކޮމްބައިން ފައިނަލުން ޖާގަހޯދީ ކުޅުނު ހުރިހާ މެޗެއް ކާމިޔާބުކޮށް 12 ޕޮއިންޓާއެކު އެއް ވަނަ ޓީމުގެ ގޮތުގައެވެ. އަދި ކުޅުނު ހަތަރު މެޗުން ދެމެޗު ކާމިޔާބުކޮށް ލިބުނު6ޕޮއިންޓާއި ފައިދާ ގޯލުގެ ތަފާތުން ދެވަނަ ޓީމުގެ ގޮތުގައި އެސްއޯއާރުސީ ހާޓްބީޓް ސެމީއަށް ދިޔައިރު ތިން ވަނަ ޓީމުގެ ގޮތުގައި ސެމީން ޖާގަހޯދީ ޕޮލްކޯ ކޮމްބައިންނެވެ. ޕޮލްކޯ ކޮމްބައިން ވަނީ ކުޅުނު ހަތަރު މެޗުގެ ތެރެއިން ދެމެޗެއް ކާމިޔާބުކޮށް6ޕޮއިންޓް ހޯދާފައެވެ. ޕީސީޑީއަށްވެސް6ޕޮއިންޓް ލިބިފައިވާއިރު ފައިދާ ގޯލުން އެޓީމަށް ލިބެނީ ހަތަރު ވަނައެވެ. އަންހެން ޑިވިޜަންގައި ދެން ހިމެނޭ ފޮރެންސިކް ފެރެންޑްސް އަށް ޕޮއިންޓެއް ލިބިފައިނުވެއެވެ.\nޕޮލްކޯ ކޮމްބައިން ވަނީ ރޭ ފޮރެންސިކް ފްރެންޑްސް އާ ވާދަކުރި މެޗު 1-0 ގެ ނަތީޖާއަކުން ކާމިޔާބުކޮށްފައެވެ. އަދި އެސްއޯއާރުސީ ވަނީ ރޭ ކުޅުނު މެޗުން ބަލިވެފައެވެ. އެސްއޯއާރުސީ ހާޓް ބީޓް ބަލިވެފައިވަނީ ޕިސީޑީ އާވާދަކޮށް 2-1 ގެ ނަތީޖާއަކުންނެވެ.\nސީޕީ ކަޕް ފުޓްބޯޅަ މުބާރާތުގެ އަންހެން ޑިވިޜަންގައި ޖުމްލަ5ޓީމަކުން ބައިވެރިވެފައިވާއިރު އަންހެން ޑިވިޜަންގެ ކުޅުން ކުރިއަށްދަނީ ލީގު އުސޫލުން ކުޅެ އެންމެ ގިނަ ޕޮއިންޓް ހޯދާ ޓީމު ފައިނަލަށް ދާގޮތަށެވެ. ފައިނަލުގައި ވާދަކުރާ ދެވަނަ ޓީމު ކަނޑައެޅުމަށް ސެމީފައިނަލް މެޗު ކުޅުމަށް ހަމަޖެހިފައިވާއިރު މިމެޗުގައި ވާދަކުރާނީ އެސްއޯއާރުސީ ހާޓް ބީޓް އާއި ޕޮލްކޯ ކޮމްބައިންއެވެ. މިމެޗު ކުޅުމަށް ހަމަޖެހިފައިވަނީ ޖުލައި 11 ވަނަ ދުވަހުގެރޭ 21:00 ގައެވެ.\nއަންހެން ޑިވިޜަންގެ ފައިނަލް މެޗު ކުޅުމަށް ހަމަޖެހިފައިވަނީ ޖުލައި 13 ވަނަ ދުވަހުގެރޭ 21:00 ގައެވެ.


Riyaasee inthihaabah 1 aharu: natheejaathah rangalhutha!\nރިޔާސީ އިންތިހާބަށް އެއް އަހަރު: ނަތީޖާތައް ރަނގަޅުތަ!\nބައެއް ބަދަލުތައް ފެނިގެންދިޔަނަމަވެސް، އެކަށީގެންވާ ނަތީޖާތަކެއް ނުފެނޭ\nކ. މާލެ 23 ސެޕްޓެންބަރ 2019 | ހޯމަ 18:58 9,628\nއަނިޔާވެރި ހުދުމުތާރުވެރިކަމެއްގެ މައްޗަށް ރައްޔިތުން ކާމިޔާބު ހޯދީ މީގެ އެއް އަހަރުކުރިންނެވެ. އެއީ 23 ސެޕްޓެމްބަރ 2018 ގައި ނެގުނު ވޯޓުގައި ހޯދި ބޮޑު ކާމިޔާބާއެކު އެވެ. ބޮޑެތި ކިއޫތަކާއެކު، ވޯޓުލާ މަރުކަޒުތައް ފުރާލާ ރައްޔިތުން އެ ބަދަލު ގެނައި ވަރަށް ފޮނި އުއްމީދުތަކެއް ކުރަމުންނެވެ. ރައްޔިތުންނަށް އަދަށްވުރެ، ފަހި މާދަމާއެއް ފެންނާނެކަމުގެ ހުވަފެނުގަ އެވެ.\nއެ ތާރީހަށް އެއް އަހަރުވެގެންދާއިރު، މިއަދުގެ ސުވާލަކީ ރައްޔިތުން އެ ދުވަހު ދެކުނު ހުވަފެންތައް ހަޤީޤަތަކަށްވޭތޯ އެވެ. ރައްޔިތުން އެ ދުވަހު އުއްމީދުކުރި ބަދަލުތައް ފެންނަމުންދޭތޯ އެވެ.\nމި ސުވާލުތަކާއެކު ގަބޫލުކުރަންޖެހޭ އެއް ހަޤީޤަތެއް އެބައޮތެވެ. އެއީ އިދިކޮޅު ފަރާތްތަށް ގޮތުގައި ތިބެ އޭރުގައި ވާހަކަދެއްކުނު މިންވަރަށްވުރެ ދައުލަތް ހިންގައިގަތުމަށް އުދަނގޫކަމެވެ. ހީކުރި މިންވަރަށްވުރެ ބޮޑަށް މުޅި ނިޒާމް އޮތީ އެއްކޮށް ހަރާބުކޮށްލާފައިކަމެވެ. އެ ސަބަބާހުރެ ކިތަންމެ ބޭނުންވިނަމަވެސް ބައެއް ކަންތައްތައް ބަދަލުކުރުމަކީ އަލަށް ހަވާލު ބަޔަކަށް ކުރަން މާ ފަސޭހަކަމަކަށްނުވި އެވެ. އެކަން އެނގޭ އެއްކަމަކީ ހުވާކުރި ތާރީހަށް އެއް އަހަރުވުމަށްދާއިރު، އަދިވެސް ދައްކަންޖެހެނީ ކުރީ ސަރުކާރުގެ ވާހަކަތަކަށްވުމެވެ. އެ ސަރުކާރުން އޮތީ މިވެނިކަމެއް އެވެނި ގޮތަކަށް ކޮށްފައިކަމަށްވުމުން އެކަންކަން ބަދަލުކުރުމަށް އުދަނގޫކަމަށް ބުނަންޖެހުމެވެ. ކުރުގޮތަކަށް ބުނާނަމަ، މުޅި ސަރުކާރުގެ އެންމެ ބޮޑު ގޮންޖެހުމެއްގޮތުގައި އަދިވެސް އޮތީ ޔާމީންކަމަށްވުމެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ކެމްޕޭން ހަރަކާތެއްގައި -- ފޮޓޯ: ރާއްޖެ.އެމްވީ\nވެރިކަމެއް ބަދަލުކުރުމަށް ރައްޔިތުން ވޯޓެއްލި ތާރީހަށް އެއް އަހަރުވާއިރު، ރަނގަޅު ބޮޑެތި ބަދަލުތަކެއްވެސް ވަނީ ގެނެސްފަ އެވެ. ހިންގުމުގެ ނިޒާމް އެފުން މިފުށަށްޖަހައި، އިތުބާރު ކުރަވަނިވި ނިޒާމެއް ވަނީ ޤާއިމްކޮށްފަ އެވެ. ކަރަންޓުގެ އަގު އެއްހަމަކުރުމުން ފެށިގެން،6މަސް ދުވަހުގެ ޗުއްޓީ އާއި، ހެނދުނު ނާސްތާ އާއި، ހިލޭ ޑްގްރީއަށް ކިޔެވުމުގެ ފުރުސަތުވެސް ވަނީ ފަހިކޮށްދީފަ އެވެ. މިއީ ތަރައްޤީގެ މަޝްރޫއުތައް އެއް ފަރާތްކުރުމަށްފަހު، އިދާރީ ކަންތައްތަކުގެ ތެރެއިން ސަރުކާރުން ގެނެސްފައިވާ ބަދަލުތަކެވެ.\n6 ރަށެއްގެ ބަނދަރުގެ ޢަމަލީ މަސައްކަތް ފެށިގެން ކުރިއަށްދާއިރު، ނޮވެންބަރު ނިމުމުގެ ކުރިން، 21 ރަށެއްގެ ބަނދަރު ފެށުމަށް ވަނީ ތައްޔާރުވެފަ އެވެ.4މިސްކިތެއްގެ މަސައްކަތް ފެށިގެން ކުރިއަށްދާއިރު،6ރަށެއްގައި މަގުހެދުމުގެ ޢަމަލީ މަސައްކަތް ފެށިގެން ކުރިއަށްދެ އެވެ. ދެ ރަށެއްގެ އިތުރު ކޮންޓްރެކްޓް މިހަރު ވަނީ ހަވާލުކުރެވިފައެވެ.\n20 ރަށެއްގެ ފެނާއި ނަރުދަމާގެ ކޮންޓްރެކްޓް ހަވާލުކުރެވިފައިވާއިރު، އިތުރު 14 ރަށެއް ކޮންޓްރެކްޓްގައި ސޮއިކުރުމަށް ވަނީ ތައްޔާރުކުރެވިފައެވެ. މަދުވެގެން 20 ރަށުގެ ޢަމަލީ މަސައްކަތް ނޮވެންބަރުގައި ފެށޭނެކަމަށް ސަރުކާރުން ގަބޫލުކުރެ އެވެ، 12 ސްކޫލްގެ ކްލާސްރޫމްތައް އެޅުމުގެ މަސައްކަތް މި އަހަރު ފެށިގެން ކުރިއަށްދާއިރު، އޭގެއިތުރުން،4ސްކޫލްގެ ކޮންޓްރެކްޓް މިހާރުވަނީ ހަވާލުކުރެވިފައެވެ. ޖުމްލަ 35 މަޝްރޫޢެއްގެ މަސައްކަތް ސްކޫލްތަކުގައި ނޮވެންބަރު މަހު ފެށިގެންދާނެކަމަށް ސަރުކާރުން އަންދާޒާކުރެ އެވެ. ކަރަންޓްގެ ޚިދުމަތަށް ބަލާއިރު، މިހާރު 53 ޖަނަރޭޓަރު ވަނީ ފޯރުކޮށްދީފަ އެވެ. އެއީ ގާތްގަނޑަކަށް 150 މިލިއަނަށްވުރެ ބޮޑު ޚަރަދެއްކޮށްގެންނެވެ. އިންޖީނުގެ ރިލޮކޭޓް ކުރުމާއި، ހުރިތަން ބަދަލުކުރުން، 16 ރަށެއްގައި ކުރިއަށް ކުރިއަށްދެ އެވެ. އަދި މުޅި ޖުމްލަ 67 ރަށެއްގައި ތަރައްޤީއާ ގުޅޭ 77 މަޝްރޫޢުތައް، އަލަށް ފަށައިގެން ހިނގަމުން ގެންދެ އެވެ.\nމިއީ ސަރުކާރުން ކުރިއަށްގެންދާ ތަރައްޤީގެ ބައެއް މަޝްރޫއުތަކެވެ. އޭގެއިތުރުން 9200 ހައުސިން ޔުނިޓްގެ މަސައްކަތާއި، 15000 ހައުސިން ޔުނިޓްގެ މަސައްކަތް ފެށުމަށްވާންޖެހޭ ތަރައްޔާރީތައް އަންނަނީވަމުންނެވެ. މާލެ ސަރަހައްދުގައި އިތުރު ބްރިޖުތަކުން ގުޅާލުމުގެ މަސައްކަތާއި، ވިޔަފާރިވެރިންގެ ބަނދަރު ބަދަލުކުރުމުގެ މަސައްކަތާއި، ރާއްޖޭގެ އެކި ސަރަހައްދުތަކުގައި ހާއްސަ ރަށްތައް ތަރައްޤީކުުރުމުގެ މަސައްކަތްތައްވެސް އަންނަނީ ކުރިއަށްގެންދަމުންނެވެ.\nއެހެންކަމުން މިކަމުގައި ސަރުކާރުން ނަތީޖާތައް ނެރެފައިވާކަމަށް ބުނެވިދާނެ އެވެ. ނަމަވެސް ރައްޔިތުން މި ބޮޑު ބަދަލު ގެނައި ބައެއް ސަބަބުތައް އަދިވެސް އޮތީ ހާސިލްނުވެ އެވެ. ބައެއް މަޤާމުތަކުގައި އަދިވެސް ތިބީ ހުދުމުތާރުވެރިކަމުގެ ބައިވެރިންނެވެ. ރައްޔިތުންނަށް އަނިޔާވެރިވި މީހުންނެވެ. އެކަން އެގޮތަށް ހިނގުމަކީ ރައްޔިތުން މި ބަދަލު ގެނައި ސަބަބެއް ނޫނެވެ.\nފްލެޓުތައް އޭގެ ހަޤުވެރިންނަށް ނުލިބުމާއި، މަރުތަކަށް އިންސާފު ނުލިބުމަކީ ރައްޔިތުންގެ މިއަދުވެސް ޝަކުވާތަކެވެ. ރައްޔިތުންގެ ދިރިއުޅަށް ސީދާ ބޮޑު ލުޔެއް ނުލިބުމަކީވެސް ހަމަ ރައްޔިތުން މި ބަދަލު ގެނައި ސަބަބުތަކުގެ ތެރެއިން އަދިވެސް ހާސިލްނުވެ ހުރި ކަންތައްތަކެވެ. ވާޒީފާ ގެއްލުނު ފަރާތްތަކަށް އޭގެ ބަދަލު ނުލިބުމާ، މިފަދަ އެތަށްކަމެއް ހުރީ އަދިވެސް ހާސިލްނުވެ އެވެ.\nރައްޔިތުންގެ މިއަދުގެވެސް އުއްމީދަކީ، ރައްޔިތުން ބަދަލު ގެނައި ސަބަބާއި އެއްގޮތަށް ކަންތައްތައް ހިނގައިދިއުމެވެ. އަވަސް ނަތީޖާތަކެއް ފެނިގެން ދިއުމެވެ.


ހުސައިން ހަބީބު 01 ޖުލައި 2020\nއެތުލެޓިކޯ މެޑްރިޑް ކޮޅަށް ލަނޑު ކާމިޔާބުކޮށް، ބާސެލޯނާގެ ކެޕްޓަން ލިއޮނަލް މެސީގެ 700 ވަނަ ގޯލް ކާމިޔާބު ކުރި މެޗުން 2-2 ން ބާސާ އެއްވަރުވެ، ލީގް ހޯދުމުގެ ފުރުސަތު ހަނި ވެއްޖެ އެވެ.\nމެޗުގައި ފެނުނު ހަތަރު ގޯލްގެ ތެރެއިން ތިން ގޯލަކީ ޕެނަލްޓީން ކާމިޔާބު ކުުރި ލަނޑުތަކެވެ. އަނެއް ގޯލްވީ ބައި ގޯލަކަށެވެ. ކޮރޯނާ ވައިރަސް އަށް ފަހު އެނބުރި އައިސް ކުޅުނު ހަ މެޗުގެ ތެރެއިން ބާސާއަށް މޮޅު ވެވުނީ ތިިން މެޗުންނެވެ. އަނެއް ތިން މެޗުން އެއްވަރުވީ އެވެ.\nމެޗު އެއްވަރުވުމުން، ލީގް ހޯދުމުގެ ދަތުރުގައި ރެއާލް އަށް ވަނީ އިތުރު ފުރުސަތެއް ތަނަވަސް ވެފަ އެވެ. ބުރާސްފަތި ދުވަހުގެ ރޭ ގެޓާފޭ އާ ދެކޮޅަށް ކުޅޭ މެޗުން މޮޅުވެގެން ރެއާލްއަށް އެއްވަނައިގައި ހަތަރު ޕޮއިންޓްގެ ލީޑެއް ނެގޭނެ އެވެ.\nމެޗުގައި ބާސާއިން ދެ ފަހަރު ލީޑް ނެގިއިރު ވެސް އެތުލެޓިކޯއިން ނަތީޖާ ހަމަހަމަ ކުރީ އެވެ. ބާސާގެ ފުރަތަމަ ލަނޑަކީ އެތުލެޓިކޯގެ ޑިއޭގޯ ކޮސްޓާ އަތުން ބައިކޮޅަށް ވަން ލަނޑެކެވެ. އޭގެ ފަހުން އެތުލެޓިކޯ އިން ނަތީޖާ ހަމަހަމަ ކުރީ ދެ ފަހަރު މަތިން ޕެނަލްޓީ ކާމިޔާބު ކޮށްގެންނެވެ. އެ ޓީމުގެ ފުރަތަމަ ޕެނަލްޓީ ފޮނުވާލީ ކޮސްޓާ އެވެ. އޭނާ ފޮނުވާލި ޕެނަލްޓީ ބާސާގެ ކީޕަރު އެންޑްރޭ ޓާސްޓެގަން ދިފާއު ކުރި ނަމަވެސް އޭނާ ހުރީ ގޯލް ލައިނަށްވުރެ ކުރިއަށް ނުކުމެ އެވެ. ރެފްރީ އަލްހެންޑްރޯ ހެނާންޑޭޒް އެންގީ ޕެނަލްޓީ އަލުން ފޮނުވާލުމަށެވެ. ދެ ވަނަ ފަހަރަށް ޕެނަލްޓީ ޖަހަން ދިޔައީ އެތުލެޓިކޯގެ މިޑްފީލްޑާ ސައުލް އެވެ. އޭނާ ޕެނަލްޓީން ނަތީޖާ ހަމަހަމަ ކުރި އެވެ.\nފުރަތަމަ ހާފުގައި، މެސީ އަށް ވަނީ ނަތީޖާ ބަދަލު ކޮށްލުމަށް ރަނގަޅު ފުރުސަތެއް ލިބިގެން ގޮސްފަ އެވެ. އެތުލެޓިކޯގެ އޭރިއާގެ ބޭރުން ލިބުނު ހިލޭޖެހުން މެސީ ފޮނުވާލުމުން، ފާރެއްހެން އެތުރިގެން ތިބި އެތުލެޓިކޯ ކުޅުންތެރިންގެ ތެރެއިން ކުޅުންތެރިޔެއްގެ ބޮލުގައި ޖެހިފައި މިސްރާބު ބަދަލުވެގެން ދިޔަ ބޯޅަ އެތުލެޓިކޯގެ ކީޕަރު ޔޭން އޮބްލެކް ދިފާއު ކުރެވުނީ ކިރިޔާ އެވެ.\nދެ ވަނަ ހާފުގައި ބާސާގެ ދެ ވަނަ ލަނޑު މެސީ ކާމިޔާބު ކުރީ ލިބުނު ޕެނަލްޓީ އަކުންނެވެ. އެތުލެޓިކޯގެ ޕެނަލްޓީ އޭރުގެ އެތެރެއިން ބާސާގެ ނެލްސެން ސެމޭޑޯ އަށް އެތުލެޓިކޯގެ ޔެނިކް ކަރެސްކޯ ޗާޖު ކުރުމުން ދިން ޕެނަލްޓީ އެކެވެ. ކެޕްޓަން މެސީ، ޕެނަލްޓީ އެތުލެޓިކޯގެ ގޯލަށް ފޮނުވާލީ އޮބްލެކް އަށް މިސްރާބު އޮޅުވާލުމަށް ފަހު އެވެ. އެއީ އޭނާގެ ކެރިއަރުގައި ޖެހި 700 ވަނަ ލަނޑެވެ. ކުލަބު ކެރިއާގައި އޭނާ ވަނީ ބާސާ އަށް ކުޅުނު 724 މެޗުގައި 630 ލަނޑު ކާމިޔާބު ކޮށްފަ އެވެ. އަދި އާޖެންޓީނާގެ ގައުމީ ޓީމަށް ކުޅުނު 138 މެޗުގައި 70 ލަނޑު ކާމިޔާބު ކުރި އެވެ.\nއެތުލެޓކޯ އަލުން ނަތީޖާ ހަމަހަމަ ކޮށްދިނީ ސައުލް އެވެ. މިފަހަރު ސެމޭޑޯ ފައުލް ކުރީ ކަރެސްކޯ އަށެވެ. ބާސާގެ ޕެނަލްޓީ އޭރިއާގެ ތެރެއިން ކަރެސްކޯ ބޯޅަ ހިފައިގެން ވަން ތަނުން ސެމޭޑޯގެ ކަކުލުން ޖެހި ކަރެސްކޯ އޭރިއާ ތެރެއަށް ވެއްޓުނެވެ. ސައުލް ފޮނުވާލި ޕެނަލްޓީ ބާސާގެ ގޯލްގެ ތެރެއަށް ވަނީ ޓާސްޓެގަން އަތުގައި ޖެހުނު ނަމަވެސް ބޯޅައިގެ މުޅި ކޮންޓްރޯލް އޭނާ އަށް ނުލިބުމުންނެވެ.\nމެޗަކީ ބާސާގެ ކޯޗް ކީކޭ ސެޓިއެން އަށް އެކުލަބުގައި ކުރިމަގު އޮތްތޯ ސުވާލު އުފެދިގެން ދާނެ މެޗެވެ. އެހެންނަމަވެސް މެޗަށް ފަހު ވާހަކަ ދައްކަމުން ސެޓިއެން ބުނީ އޭނާ އަށް ނުރައްކަލެއް އޮތްކަމުގެ އިހްސާސް ނުކުރެވޭ ކަމަށެވެ. އިއްޔަ ކަޓަލާންގެ "އާރްއޭސީއައި" ރޭޑިއޯ އިން ރިޕޯޓް ކޮށްފައި ވަނީ ބާސާގެ ރައީސް ޖޯސެފް މާރިއާ ބާޓެމެއު، ސެޓިއެންގެ ގެއަށް ޒިޔާރް ކޮށް އޭނާ އަށް ކުލަބުގެ ސަޕޯޓް އޮތް ކަމުގެ ޔަގީންކަން ދީފައިވާ ކަމަށެވެ.\nބާސާ އާ އެތުލެޓިކޯ އެއްވަރުވުމުން އޭގެ ފައިދާ ކުރި އަނެއް ޓީމަކީ ސެވިއްޔާ އެވެ. ލެގަނޭޒް އާ ދެކޮޅަށް ރޭ ކުޅުނު މެޗު 3-0 ން ކާމިޔާބު ކޮށް ސެވިއްޔާ ވަނީ އެތުލެޓިކޯ އާ ދެ ޕޮއިންޓަށް ކައިރިކޮށް ޗެމްޕިއަންސް ލީގްގެ ޖާގަ ޔަގީން ކުރުމާ ގާތަށް ޖެހިލާފަ އެވެ. ސެވިއްޔާގެ ތިން ލަނޑުގެ ތެރެއިން ދެ ލަނޑު ކާމިޔާބު ކުރީ އޮލިވާ ޓޯރޭޒް އެވެ. އަނެއް ލަނޑު ކާމިޔާބު ކުރީ މުނީރު އަލް ހައްދާދީ އެވެ.\nއަރުޝީފަށް ނެގީ 01/07/2020 10:49\nއެންމެފަހުން އަޕްޑޭޓްކުރީ 01/07/2020 10:49\nމުޙައްމަދު އަޒްހީމް 14 މިނެޓު ކުރިން\nފިޔަވަތީގެ އެކާވީސް ކުއްޖަކާއި 11 މުވައްޒަފަކު ކަރަންޓީން ކޮށްފި!\nއަމިއްލަ ގޭގަ ކުރަން ހުންނަ ކަންކަން ނުކޮށް އެހެން މީހުންނަށް ކަންކަން ކޮށްދިނުމަކީ ޢާއިލާ ރޫޅެން މެދުވެރިވާ ސަބަބެއް!\nމުޙައްމަދު އަޒްހީމް 56 މިނެޓު ކުރިން


މިދިޔަ މަހު ބ. އަތޮޅުން އެންމެ ބޮޑު ސާވިސް ޗާޖެއް ދުސިތުން\nބ. އަތޮޅުގައި ހިންގާ ރިސޯޓްތަކުގެ ތެރެއިން މިދިޔަ މަހު އެންމެ ބޮޑު ސާވިސް ޗާޖެއް ބެހި ރިސޯޓަކަށް ދުސިތު ތާނީ މޯލްޑިވްސް ވެއްޖެ އެވެ.\nރިސޯޓު މުވައްޒަފުންގެ އެލަވަންސްތަކާ ބެހޭ މައުލޫމާތު ގެނެސްދޭ ވެބްސައިޓް، މޯލްޑިވްސް ސާވިސް ޗާޖްގެ ރިޕޯޓުތައް ދައްކާގޮތުގައި މިދިޔަ މަހު ދުސިޓުން ވަނީ އެ ރިސޯޓުގެ މުވައްޒަފުންނަށް ސާވިސް ޗާޖުގެ ގޮތުގައި ބޮލަކަށް 540 ޑޮލަރު (8,326.80ރ.) ބަހައިފަ އެވެ. މެއި މަހު އެ ރިސޯޓުގެ މުވައްޒަފުންނަށް ވަނީ ސާވިސް ޗާޖުގެ ގޮތުގައި 699.89 ޑޮލަރު (10,792.30ރ.) ލިބިފަ އެވެ.\nއެހެން މަސްތަކާ އަޅާބަލާއިރު މިދިޔަ މަހު މިއަތޮޅުގެ ގިނަ ރިސޯޓަކުން ސާވިސް ޗާޖު ބަހާފައިވާ އަދަދު ދަށެވެ.\nމިދިޔަ މަހު ބ. އަތޮޅުން ދެވަނައަށް އެންމެ ބޮޑު ސާވިސް ޗާޖެއް ބެހީ މިދިޔަ އަހަރު ފަހުކޮޅު މިއަތޮޅު މަދިރިވާދޫގައި ހުޅުވި ދަ ނައުޓިލަސް މޯލްޑިވްސް އިންނެވެ. އެއީ ބޮލަކަށް 500 ޑޮލަރު (7،710.00ރ.) އެވެ. މި ލިސްޓުން ބ. އަތޮޅުން ތިން ވަނައިގަ އުޅެނީ މޭމަހު އެންމެ ގިނައިން ސާވިސް ޗާޖު ބެހި އަނަންތަރާ ކިހަވައް ވިލާސް އެވެ. މެއިމަހު 916.15 ޑޮލަރު (14,127.03) ސާވިސް ޗާޖު ބެހި އަނަންތަރާއިން އިން މި މަހު ބަހާފައި ވަނީ މީހަކަށް އެންމެ 400 ޑޮލަރު (6,168ރ.) އެވެ.\nކޮންމެ މަހަކު ރިސޯޓުތަކުން ދޭ ސާވިސް ޗާޖުގެ އަދަދު ހާމަކުރާ ވެބްސައިޓު “މޯލްޑިވްސް ސާވިސް ޗާޖު”ގައި ވާ އަދަދުތަކަކީ ރިސޯޓުތަކުގެ މުވައްޒަފުން ހާމަކުރާ އަދަދުތަކެކެވެ.


Amilla faraathakun eydhafusheega alhamundhaa footboalha dhanduge masakkai mi aharuge fahukolhu nimeyne Amilla faraathakun eydhafusheega alhamundhaa footboalha dhanduge masakkai mi aharuge fahukolhu nimeyne\nއަމިއްލަ ފަރާތަކުން ބ. އޭދަފުށީގައި އަޅަމުންދާ ޓާފްދަނޑުގެ މަސައްކަތް މިއަހަރު ފަހުކޮޅަށް ނިމޭނެ\nބ.އޭދަފުށީގައި ހެދުމަށް ހަމަޖެހިފައިވާ ފުޓްބޯޅަ ދަނޑު/ގްރެފިކްސް ފޮޓޯ\nއަމިއްލަ ފަރާތަކުން ބ. އޭދަފުށީގައި މިހާރު އަޅަމުންދާ ޓާފްދަނޑުގެ މަސައްކަތް މިއަހަރު ފަހުކޮޅަށް ނިންމާލެވޭނެކަމަށް އެ މަސައްކަތްކުރާ ފަރާތުންބުނެފިއެވެ.\nދެލައްކަ ފަންސާސް ހަތަރުހާސް އަކަފޫޓްގެ މިޞަރަޙައްދުގައި، ހަދަމުންދާ މިދަނޑުގެ ދިގުމިނަކީ 105 މީޓަރު އަދި ފުޅާމިނަކީ، 68 މީޓަރެވެ. ދަނޑުގައި މިހާރު ކުރިައަށްދަނީ، ވެލިގަނޑު އެއްވަރު ކުރުމުގެ މަސައްކަތެވެ.\nއަންނަ ހަފުތާގެ ތެރޭގައި ދަނޑުގައި ވަޅުލަންޖެހޭ ކާނުތައް ވަޅުލުމުގެ މަސައްކަތް ކުރިއަށްދާނެކަމަށް އެފަރާތުން މައުލޫމާތުދެއެވެ. ފިޔަވަހި ތަކަކަށް ބަހާލައިގެން ކުރިއަށް ގެންދާ މި ޕްރޮޖެކްޓްގެ ދަށުން، ޓާފް އެޅުމުގެ އިތުރުން ލައިޓް ސިސްޓަމުތައް ވެސް ހަރުކުރުމަށްވަނީ ހަމަޖެހިފައެވެ. މަޢުލޫމާތު ލިބޭ ގޮތުގައި މިދަނޑުގައި އަޅާ ޓާފް އަކީ ދުނިޔޭގެ މަޝްހޫރު ފުޓްބޯޅަ ކުލަބް އޭސީމިލާން ފަރިތަކުރުން ކުރިއަށްގެންދާ ދަނޑުގައި އަޅާފައިވާ ފެންވަރުގެ ޓާފެކެވެ.\nފީފާގެ ހަމަތަކާ އެއްގޮތައް ހަދާ މިދަނޑުގެ މަސައްކަތް ކުރަމުންދަނީ ހެވީ ފޯސްއިންނެވެ. ދަނޑު ހެދުމަށް ބޭނުންވާ ހުރިހާ ސަމާނެއް މިހާރުވަނީ އޭދަފުއްޓަށް ގެނެސްފައެވެ. ބ.އޭދަފުށީ ޔޫތް ސެންޓަރ ހުރި ސަރަހައްދުގައި އަޅާ މިދަނޑުގެ ފުރަތަމަ ފިޔަވަހީގެ ދަށުން ކުރިއަށް ގެންދިއުމަށް ހިމަނާފައިވަނީ، ޓާފް ދަނޑުގެ އިތުރުން ބައިނަލްއަޤުވާމީ ފެންވަރުގެ ޓްރެކަކާއި، ކުޅިބަލާނެ ޞަރަޙައްދާ ލައިޓިން ސިސްޓަމެއް ހަރުކުރުމެވެ.\nޤައުމީ ފެންވަރުގެ މޮޅު ކުޅުންތެރިންތަކެއް އުފައްދާފައިވާ، އޭދަފުއްޓަކީ ފުޓްބޯޅައިގެ ތާރީޚެއް އޮތް ރަށެކެވެ. ފުޓްބޯޅައަށް ލޯބިކުރާ ޒުވާނުންގެ އެންމެ ބޮޑު އުންމީދަކީ އޭދަފުށީގައި ރަގަޅު ފެންވަރުގެ ދަނޑެއް އޮތުންކަމަށް އޭދަފުށީ ޒުވާނުން ބުނެއެވެ.


އެއްމާބަނޑު ދެ ކުދިން ލިބުމާއި އެކު ރޮނާލްޑޯ އެނބުރި ޤައުމަށް\nޕޯޗުގަލްއާއި ރެއާލް މެޑްރިޑްގެ ތަރި ކްރިސްޓިއާނޯ ރޮނާލްޑޯއަށް އެއްމާބަނޑު ދެ ބެއިން ލިބުނުކަމުގެ ޚަބަރުލިބުމާއި އެކު އޭނާ އެނބުރި ޤައުމަށް ހިނގައްޖެއެވެ.\nރޮނާލްޑޯއަށް އެއް މާބަނޑު ދެބެއިން ލިބުނުކަން އޭނާ ވަނީ މީޑިއާއަށްވެސް ކަށަވަރުކޮށްދީފައެވެ.\nރޮނާލްޑޯ މިކަން ހާމަކުރީ ޗިލީ އަތުން ބަލިވެ ކޮންފެޑެރޭޝަންސް ކަޕުން ކެޓުމާއި އެކު ފޭސްބުކްގައި އާއްމުކުރިޕޯސްޓެއްގައެވެ.\nމި ޕޯސްޓުގައި އޭނާ ވަނީ ޕޯޗުގަލްގެ ކުޅުންތެރިންނާއި ކޯޗަށް ހިތްވަރުދީ ވާހަކަ ދައްކާފައެވެ. އެގޮތުން ރޮނާލްޑޯ ބުނެފައިވަނީ ބަލިވިނަމަވެސް ކުރިޔަށް އޮތްތާނގައި ރަނގަޅު ނަތީޖާތަކެއް ޕޯޗުގަލްއަށް ހޯދަދޭން މަސައްކަތް ކުރާނެކަމަށް ވަނީ ބުނެފައެވެ.\nއަދި އޭނާއަށް އެއް މާބަނޑު ދެކުދިން ލިބުމާއިއެކު ޕޯޗުގަލްގެ ސްކޮޑު ދޫކޮށް އެނބުރި ޤައުމަށް ދިޔަކަން ހާމަކުރަމުން ރޮނާލްޑޯ ބުނީ ވޭތުވެދިޔަ ދުވަސްތަކުގައި އޭނާގެ ހުރިހާ ފޯކަސްއެއް ހުރީ ޕޯޗުގަލްގެ ޤައުމީ ޓީމާއެކު ކަމަށާއި އަދިވެސް ކުރިޔަށް އޮތްތާނގައި އެއްބާރުލުން ފުރިހަމައަށް ލިބިގެންދާނެކަމަށެވެ.\nމުބާރާތުގައި ނާކާމިޔާބީއާއި ކުރިމަތިލާން ޖެހުނު ނަމަވެސް ކުރިއަށްއޮތްތަނުގައިވެސްޕޯޗުގަލްގެރައްޔިތުންއުފާކޮށްދޭނެފަދަނަތީޖާތަކެއްޤައުމީޓީމާއެކުނެރެވޭނެކަމަށްއުއްމީދުކުރާކަމަށްވެސްރޮނާލްޑޯބުންޏެވެ.\nމުބާރާތުގެ ތިންވަނަ ހޮވާ މެޗުގައި ޕޯޗުގަލް އަދި ކުޅެން ޖެހޭނެއެވެ. އެޓީމު ކުޅެންޖެހޭނީ މިރޭ ޖަރުމަން އާއި މެކްސިކޯ ބައްދަލުކުރާމެޗުން ބަލިވާ ޓީމަކާއި އެކުގައެވެ.\nއެހެން ނަމަވެސް އެ މެޗުގައި ރޮނާލްޑޯ ނުކުޅޭނެއެވެ. ރޮނާލްޑޯއަށް ލިބުނު އެއްމާބަނޑު ދެ ކުދިން ދެކިލުމަށް ފުރުޞަތު ދިނުމުން އޭނާ މިހާރުވަނީ އެނބުރި ޕޯޗުގަލްއަށް ގޮހެވެ.\nސަރަގޭޓް މަންމައެއްގެ އެހީއާ އެކު ރޮނާލްޑޯއަށް މިފަހަރު ލިބިފައިވަނީ ދެވައްތަރުގެ ދެކުދިންނެވެ. އެއީ އަންހެން ކުއްޖަކާއި ފިރިހެން ކުއްޖެކެވެ.\nފުރަތަމަ ދަރިފުޅުގެ މަންމަ ސިއްރުކުރި ގޮތަށް މިފަހަރުވެސް މި ލިބުނު ދެކުދިންގެ މަންމަ ސިއްރުކޮށްފައިވާއިރު، ރިޕޯޓުތައް ބުނާގޮތުން މި ދެ ކުދިންނަށް މިހާރު ވަނީ ނަންވެސް ކިޔާފައެވެ. އެގޮތުން އަންހެން ކުއްޖާއަށް އީވާ ކިޔާފައި ވާއިރު ފިރިހެން ކުއްޖާއަށް ކިޔާފައި ވަނީ މަތިއޯ އެވެ.\nއެއް މާބަނޑު މި ދެކުދިންނާއެކު މިހާރު ރޮނާލްޑޯގެ ދަރިންގެ އަދަދު ވަނީ3އަށް އަރާފައެވެ. ރޮނާލްޑޯގެ އެންމެ ބޮޑަށް ހުރީ6އަހަރުގެ ފިރިހެން ކުއްޖެކެވެ.\nމެސީގެ ބެލޯންޑިއާ ރެކޯޑާ ރޮނާލްޑޯ އަރާ ހަމަކޮށްފި\nރޮނާލްޑޯގެ ލަނޑާއެކު، ރިއާލް މޮޅުކޮށްދީފި


SunOnline: Dhiraaguge ''No plastic days'' campaign fashaifi\nމުޙައްމަދު ޝާނިފް 26 Sep 2021, 22:12\nދިރާގުން "21 ނޯ ޕްލާސްޓިކް ޑޭސް" ގެ ނަމުގައި އެއްފަހަރު ބޭނުންކޮށްފައި އެއްލާލާ ޕްލާސްޓިކް ބޭނުން ކުރުން މަދުކުރުމާ ދެކޮޅަށް ހޭލުން ތެރިކަން އިތުރު ކުރުމުގެ ގޮތުން ހާއްސަ ކެމްޕެއިނެއް ފަށައިފިއެވެ.\nމި ކެމްޕެއިން ފަށާފައިވަނީ ބައިނަލް އަޤްވާމީ ކޯސްޓަލް ކްލީން އަޕް އެވެއާނަސް މަސް 2021 ފާހަގަކުރުމާއި ގުޅިގެންނެވެ\nދިރާގު މެނޭޖާ ކޯޕަރޭޓް ސޯޝަލް ރެސްޕޮންސިބިލިޓީ ބިޝާރާ ހަމީދު ވިދާޅުވީ މި ކެމްޕެއިންގެ މައިގަނޑު މަގްސަދަކީ އެފަހަރު ބޭނުން ކުރެވޭ ޕްލާސްޓިކްގެ ސަބަބުން ކަނޑުތަކަށް ލިބެމުންދާ ގެއްލުމާ މެދު މުޖުތަމައު އިން ވިސްނާ، ފަރުދީ ޒިންމާ އަދާކުރެވިދާނެ ގޮތްތަކާ ބެހޭގޮތުން ހޭލުންތެރިކަން އިތުރުކޮށް ދިރިއުޅުމުގެ ކަންކަން ތިމާވެއްޓާއި ރައްޓެހި ގޮތްތަކަށް ބަދަލުކުރުމަށް ބާރު އެޅުން ކަމަށެވެ.\nއެއް ފަހަރު ބޭނުން ކޮށްފައި އެއްލާލާ ޕްލާސްޓިކް ބޭނުންކުރުން ވެފައިވަނީ ދިރިއުޅުމުގައި އަށަގަނެފައިވާ ނޭދެވޭ އާދައަކަށެވެ. އާ އާދައެއް އަށަގެންނެވުމަށް އެކަމެއް 21 ދުވަހަށް ކުރުމަކީ ވަރަށް މަޝްހޫރު ކަމެކެވެ. އެގޮތުން ދިރާގުން ފެށި މި ކެމްޕެއިންގެ މައިގަނޑު މަގްސަދަކީ 21 ދުވަހުގެ ތެރޭގައި މި ނޭދެވޭ އާދަ ދޫކޮށްލާ، ޕްލާސްޓިކް ނޫން ގޮތްތައް ދިރިއުޅުމުގެ އެކި ކަންތައްތަކުގައި ބޭނުން ކުރުމަށް ބާރު އެޅުމުގެ ގޮތުން ކަމަށް ދިރާގުން ބުނެއެވެ.\nމީގެ އިތުރުން، މި ކެމްޕެއިންގައި ބައިވެރިވެވޭނީ #21NoPlasticDays މި ހޭޝްޓެގް ބޭނުންކޮށްގެން ސޯޝަލް މީޑިއާގައި އެމީހެއް އެއްފަހަރު ބޭނުންކޮށްފައި އެއްލާލާ ޕްލާސްޓިކާ ދެކޮޅަށް ނުވަތަ މި އާދަ ދޫކޮށްލުމަށް ކުރަން ގަސްތުކުރާ ކަންތައް ހިއްސާކޮށްގެން ކަމަށް ދިރާގުން ބުނެއެވެ.\nދިރާގުގެ "ނޯ ޕްލާސްޓިކް ޑޭސް 21" ހޭޝްޓެގް\nމި ކެމްޕެއިނުގައި ބައިވެރިވުމަށް ކޮންމެ މީހަކުވެސް އެއްފަހަރު ބޭނުން ކޮށްފައި އެއްލާލާ ޕްލާސްޓިކް ގެންގުޅުން މަދުކުރުމަށް ކޮންމެވެސް އެއް އާދައެއް ދޫކުރުމަށް އަޒުމު ކަނޑައަޅުމަށް ދިރާގުން ވަނީ އިރުޝާދު ދީފައެވެ. މީގެ ތެރޭގައި ކާ އެއްޗެހި އަޅާ ޑިސްޕޮސަބަލް ޕްލާސްޓިކް ޓޭކްއަވޭ ކޮންޓައިނާ ތަކުގެ ބަދަލުގައި ގިނަ ފަހަރު ބޭނުން ކުރެވޭ ކޮންޓައިނާ ބޭނުން ކުރުން އަދި އެއްފަހަރު ބޭނުން ކުރާ ޕްލާސްޓިލް ކޮތަޅާއި ފެންފުޅި ފަދަ ތަކެތި ބޭނުން ކުރުން ހުއްޓާލުން ފަދަ ކަންތައްތައް ހިމެނެއެވެ. މީގެ އިތުރުންވެސް ކަނޑުފަޅުތައް ހިމާޔަތް ކުރަން ކުރެވިދާނެ އިތުރު އެތައް ކަމެއް ހިމެނިގެންވާނެ ކަމަށް ދިރާގުން ވަނީ ބުނެފައެވެ.\nކޮންމެ ހަފުތާއެކު މި ކެމްޕެއިނުގައި ބައިވެރިވާ ފަރާތްތަކުގެ މެދުގައި ނަސީބުވެރި ތިން ފަރާތެއް ހޮވިގެންދާނެ ކަމަށާއި، 21 ދުވަހުގެ މުއްދަތުގެ ތެރޭގައި ޖުމްލަ ނުވަ ފަރާތް ހޮވިގެން ދާނެ ކަމަށް ދިރާގުން ބުނެއެވެ.\nހަމައެހެންމެ، މި ފަރާތްތަކަށް "ޕްލާސްޓިކް ފްރީ ސްޓާޓަރ ޕެކް" ހަދިޔާއެއްގެގޮތުގައި ލިބިގެންދާނެކަމަށް ދިރާގުން ބުނެފައިވެއެވެ. މި ގިފްޓް ޕެކްގައި ހިމެނެނީ ސިންގަލް ޔޫސް ޕްލާސްޓިކްގެ ބަދަލުގައި ގެންގުޅެވޭނެ ތަކެއްޗެވެ.\n"ލައިފް ބިލޯ ވޯޓަރ" އަކީ އަލިފުދާލުގެ ދެމެހެއްޓެނިވި ލަނޑުދަޑިތަކުގެ ތެރެއިންވެސް މުހިންމު އެއް ލަނޑުދަޑިއެވެ. އަދި ތިމާވެށި ހިމާޔަތް ކުރުމަކީ ދިރާގުގެ އިޖުތިމާޢީ ޒިންމާގެ މުހިންމު އެއް ތަނބު ކަމަށް ދިރާގުން ބުނެއެވެ.\nއެގޮތުން 2016 ވަނަ އަހަރުގެ އޮކްޓޯބަރ މަހު ފެށި ކެއާ ފޯ ދި އޯޝަންސް ކެމްޕެއިންގެ ދަށުން އެއްފަހަރު ބޭނުންކޮށްފައި އުކާލެވޭ ޕްލާސްޓިކް ކޮތަޅު ބޭނުން ކުރުން ހުއްޓުވުމަށް ބާރު އަޅާ އަދި ރީ-ޔޫސަބަލް ކޮތަޅު ބޭނުން ކުރުން އާދައަކަށް ހެދުމަށް ވަނީ ގޮވާލާފައިއެވެ.\nތިމާވެށި ހިމާޔަތް ކުރުމުގެ ގޮތުން ދިރާގުން ވަނީ ރީ-ޔޫސަބަލް ކޮތަޅު ރާއްޖޭގެ އެކި ކަންކޮޅުތަކަށާއި ސްކޫލްތަކަށް ހަދިޔާކޮށްފައެވެ ހަމައެއާއެކު، ގޮނޑުދޮށާއި ފަރުތައް ސާފުކުރާ ޕްރޮގުރާމްތަކުގައި ދިރާގާއި ދިރާގުގެ މުވައްޒަފުން އަމަލީގޮތުން ބައިވެރިވެއެވެ. 2020 ވަނަ އަހަރު ދިރާގު ކަލަންޑަރުގެ ކޮންމެ މަހެއް ޚާއްސަ ކޮށްފައިވަނީ ވެސް ކަނޑުތަކަށް ކުނި ނޭޅުމަށް ހޭލުންތެރިކަން އިތުރުކުރުމަށެވެ.\nހަމަ އެހެންމެ ދިރާގުން ވަނީ މިދިޔަ އަހަރު ކޮވިޑް19ގެ ސަބަބުން އިތުރުވި ޕީ.ޕ.އީ ، މާސްކް އަދި އަންގި ފަދަ އެއްފަހަރު ބޭނުންކޮށްފައި އެއްލާލާ ޕްލާސްޓިކް ނައްތާލުމުގެ މުހިންމު ކަމާ ބެހޭގޮތުން ހޭލުންތެރިކަން އިތުރުކޮށްދިނުމުގެ މަސައްކަތްތަކެއް ކޮށްފައިވެއެވެ.\n21 ނޯ ޕްލާސްޓިކް ޑޭސް ކޮންޓެސްޓާ ބެހޭ އިތުރު މައުލޫމާތު ދިރާގު ސޯޝަލް މީޑިއާ ޕޭޖްތަކުން ލިބޭނެކަމަށް ދިރާގުން ވަނީ ބުނެފައެވެ.


Argentina ge football legend Maradona maruvejje | Jazeera\tއާޖެންޓީނާގެ ލެޖެންޑް މެރަޑޯނާ މަރުވެއްޖެ - Jazeera\nސާއިފް ޝިޔާދު November 25, 2020 92 views0\nދުނިޔޭގެ ތާރީހުގައި އުފެދުނު އެންމެ މޮޅު އެއް ފުޓްބޯޅަ ކުޅުންތެރިންގެ ތެރޭގައި ހިމެނޭ އާޖެންޓީނާގެ ޑިއޭގޯ މެރަޑޯނާ މަރުވެއްޖެއެވެ. އުމުރުން 60 އަހަރުގައި މެރަޑޯނާ މަރުވީ ކާޑިއަކް އެރެސްޓްއްގެ ސަބަބުންނެވެ.\nއޭނާއަށް 60 އަހަރު ފުރުމާއި ގުޅިގެން ބޭއްވި އުފަން ދުވަހުގެ ޕާޓީއަށްފަހު މެރަޑޯނާ ވަނީ ހޮސްޕިޓަލްގައި އެޑްމިޓް ކުރެވިފައެވެ. އެގޮތުން ނޮވެމްބަރު މަހުގެ ކުރީކޮޅުން ފެށިގެން އޭނާއަށް އަންނަނީ ހޮސްޕިޓަލްގައި ފަރުވާ ދީފައިވެއެވެ. އޭނާގެ ޓެސްޓް ތަކުން ސިކުނޑީގައި ބްލަޑް ކްލޮޓެއް އިންކަން ހާމަވުމުން ކުރި އޮޕަރޭޝަން ކާމިޔާބުވެފައިވާ ކަމަށް ޑޮކްޓަރުން މީގެކުރިން ބުނެފައިވެއެވެ.\nއޭނާގެ ރިކަވަރީއަށް ގެޔަށް ޑޮކްޓަރުން ދޫކޮށްލިއިރު އޭނާ ހުރީ ގޭގައެވެ. އެހެން ނަމަވެސް ހާޓް ފެއިލްވުމާއި ގުޅިގެން އޭނާ ހޮސްޕިޓަލަށް ގެންދިޔުމަށް އައި ޕެރަމެޑިކުންނަށް ވެސް އޭނާ ސަލާމަތްކުރެވިފައެއް ނުވެއެވެ.\nއުމުރުން 16 އަހަރުގައި ޕްރޮފެޝަނަލް ކެރިއަރު ފެށި މެރަޑޯނާ ވަނީ ޔޫރަޕުގެ މަޝްހޫރު ކްލަބްތަކަކަށް ކުޅެ ގިނަ ކާމިޔާބުތަކެއް ހޯދާފައެވެ. އަދި 1986 ވަނަ އަހަރުގެ ވޯލްޑް ކަޕް އާޖެންޓީނާއިން ކާމިޔާބުކުރިއިރު އެ ޓީމުގެ ކެޕްޓަން އަދި އެންމެ މޮޅު ކުޅުމެއް ދެއްކި ކުޅުންތެރިޔަކީ ވެސް މެރަޑޯނާއެވެ. އިނގިރޭސިވިލާތް ކޮޅަށް އޭނާ ޖެހި ދެ ލަނޑަކީ ވެސް ފުޓްބޯޅައިގެ ތާރީހުގައި ހޮވާލެވޭ އެންމެ މޮޅު ލަނޑުތައް ކަމަށް ގިނަ ބަޔަކު ދެކެއެވެ.


Mahin ge edhun naibu raeesah: Molhadhoo bandharu hadhaidhee! | Mihaaru\nނައިބު ރައީސް ފައިސަލް ނަސީމް މާހިން މުހައްމަދު ގައިގައި މިއަދު ފިރުމާލައްވަނީ. މޮޅަދޫގައި ބަނދަރެއް އެޅުމުގެ މުހިންމު ކަމުގެ ވާހަކަ އެންމެ ފުރަތަމަ ވިދާޅުވީ މަހިން. --- ފޮޓޯ: ރައީސް އޮފީސް\nމާހިންގެ އެދުން ނައިބު ރައީސަށް: މޮޅަދޫ ބަނދަރު ހަދައިދީ!\n20 ޖޫން 2019 - 20:29 23 comments\nނައިބު ރައީސް ފައިސަލް ނަސީމް ހއ. މޮޅަދު އަށް މިއަދު ވަޑައިގެންނެވުމުން އެ ރަށު ޖެޓީ މައްޗަށް ނުކުމެ ތިބި މީހުންގެ ތެރެއިން އެންމެ ބޮޑު ސަމާލު ކަމެއް ހުއްޓުނު އެއް ކުއްޖަކީ އުމުރުން ތިން އަހަރުގެ މާހިން މުހައްމަދަށެވެ. ސަފުގެ މެދަކަށްހާ ހިސާބުގައި މާހިން ހުއްޓަސް، އެ ކުއްޖާގެ ހިތުގައި އޮތް ކަމެއް އޭރަކު އެ ތަނަށް އެއްވެފައި ތިބި އެއްވެސް މީހަކަށް އެނގުނުހެން ހީއެއް ނުވެ އެވެ.\nމާހިން އަށް އެ ޚިޔާލު އަންނާނެ ކަމަށް އެ ކުއްޖާ އުރައިގެން ހުރި މަންމަ އަށް ވެސް ވިސްނިފައެއް ނެތެވެ.\nނައިބު ރައީސް ފައިސަލް، މާހިންއާ އަރާ ހަމަވުމާ އެކު، އެ ރަށު ރައްޔިތުން އެންމެ ދެކެން ބޭނުންވާ ހުވަފެން އެ ކުއްޖާ ހާމަކޮށް ދިނީ އެއްވެސް ޖެހިލުމެއް ނެތި ހިނިތުންވުމުގަ އެވެ. މޮޅަދޫ ބަނދަރު ހަދައި ދިނުމަށް މާހިން އެދުނީ ހަމައެކަނި އެ ކުއްޖާގެ ބޭނުމެއް އޮވެގެނެއް ނޫނެވެ. އެއީ ރަށުގައި ދިރިއުޅޭ މަދު އަދަދެއްގެ ބަޔަކާއި ރަށަށް އަރައި ފައިބާ ހަދާ މީހުންގެ ފަސޭހަ އަކަށެވެ.\nމޮޅަދޫގައި ހާއްސަ އެހީއަށް ބޭނުންވާ ކުއްޖަކަށް ޖެންޑަ މިނިސްޓަރު ފެނަކައިގެ ޓީޝާޓް ދެއްވަނީ. އެ ކުއްޖާ އަށް މޮޅަދޫގައި ހުންނަ އިންޖީނުގެއިން ވަނީ ވަޒީފާ ދީފައި. --- ފޮޓޯ: ރައީސް އޮފީސް\nމޮޅަދޫގައި އޮގަސްޓް 9، 2015 އިން ފެށިގެން ބޭނުން ކުރަމުން އަންނަނީ ލަކުޑި ޖެޓީ އެކެވެ. މޫސުން ގޯސްވެ، ފަޅުތެރޭގައި އޮއިވަރު ގަދަވާ އިރު ޖެޓީ އަށް އުޅަނދުފަހަރު ކައިރި ކުރުމަކީ ދަތި ކަމެކެވެ.\nއެކަމަށް ހައްލެއް ހޯދައި ދޭން އެ ރަށުގެ އެހެން މީހުންނަށް ވުރެ ކުރިން ނައިބު ރައީސް ފައިސަލް އަރިހުން އެދުނީ ކުޑަކުޑަ މާހިން އެވެ. އެއީ ކަމުގެ ސީރިއަސް ކަން ބޮޑު ކަމުންނެވެ. މޮޅަދޫގައި ދިރިއުޅޭ މީހުންނާ ބައްދަލު ކުރައްވައި މާހިންގެ ވާހަކަ ފައިސަލް ފާހަގަ ކުރެއްވީ ހައިރާންވެވަޑައިގެން ހުންނަވަ އެވެ.\nމޮޅަދޫގައި ދިރިއުޅޭ މީހުންނާ ބައްދަލު ކުރައްވައި ނައިބު ރައީސް ވިދާޅުވީ، މި އަހަރުގެ ތެރޭގައި އެ ރަށުގެ ބަނދަރު ހެދުމުގެ މަސައްކަތް ފައްޓަވާނެ ކަމަށެވެ. އެކަމާ ގުޅިގެން ސަރުކާރުން ކުރަން ޖެހޭ ކަންކަން ކުރަމުން އަންނަ ކަމަށް ވެސް އެމަނިކުފާނު ވިދާޅުވި އެވެ. އަދި އިހަވަންދޫ ދާއިރާގެ މެމްބަރު މުހައްމަދު ޝިފާއު ވެސް އެކަން ވަރަށް ގާތުން ބައްލަވާ ކަމަށް އެމަނިކުފާނު ވިދާޅުވި އެވެ.\nމޮޅަދޫގެ ކައުންސިލަރުންނާ ބައްދަލު ކުރައްވައި ފައިސަލް ވެސް ވިދާޅުވީ، އެ ރަށުގެ ރައްޔިތުންނަށް ބަނދަރުގެ މުހިންމު ކަން އިހްސާސް ކުރެއްވިފައިވާ ކަމަށެވެ. ރައްޔިތުންނާ ގުޅޭ ކަންކަމުގައި މޮޅަދޫ ކައުންސިލަރުން ވެސް ފަރުވާ ކުޑަ ނުކުރެއްވުމަށް އެމަނިކުފާނު އެދިވަޑައިގެންނެވި އެވެ.\nނައިބު ރައީސް ފައިސަލް ނަސީމާއި އެމަނިކުފާނުގެ ދަތުރުފުޅުގެ ބައިވެރިން މިއަދު ފޮޓޯއަކަށް ހުއްޓިގެން. --- ފޮޓޯ: ރައީސް އޮފީސް\n"އަޅުގަނޑުމެންނާ ގުޅަންވީ ހަމަ. އަޅުގަނޑުމެންނަށް އުނދަގުލެއް ނުވާނެ ގުޅުމަކުން. ހަނދާން ކޮށްދިނުމަކީ ކުރަންޖެހޭ ކަމެއްގެ ގޮތުގައި ގަބޫލު ކުރަނީ. ތިޔަބޭފުޅުން ގަބޫލު ކުރައްވާ. މި ކަންކަމުގައި ދެމި ތިބޭނަން،" ތަރައްގީގެ މަޝްރޫއުތައް ހިންގަވާނެ ކަމުގެ ޔަގީންކަން ދެއްވައި ނައިބު ރައީސް ވިދާޅުވި އެވެ.\nފައިސަލްގެ މި ދަތުރުފުޅުގައި ވަނީ، މޮޅދޫގައި ދިރިއުޅޭ ހާއްސަ އެހީ އަށް ބޭނުންވާ ކުއްޖަކަށް ފެނަކަ އިން ވަޒީފާ ދޭން ނިންމައި އެކަމުގެ ލިޔުން ހަވާލު ކޮށްދެއްވައިފަ އެވެ. ވަޒީފާގެ ލިޔުމާއި ފެނަކަ ކޯޕަރޭޝަންގެ ޓީޝާޓް ހަވާލުކޮށް ދެއްވީ ޖެންޑަ މިނިސްޓަރު ޝިދާތާ ޝަރީފެވެ.\nހއ. އަތޮޅުގެ ބައެއް ރަށްރަށަށް ނައިބު ރައީސް މިއަދު ފެއްޓެވި ދަތުރުފުޅުގައި، އެމަނިކުފާނު މޮޅަދު އަށް ފަހު ވަޑައިގަތީ އުލިގަމަށާއި ތުރާކުނަށާއި ހޯރަފުއްޓަށެވެ. އެމަނިކުފާނު ވަނީ މި ރަށް ރަށުގައި ހުންނަ މުހިންމު އިދާރާތަކަށް ވަޑައިގެން ޝަކުވާތައް އަޑު އައްސަވައިފަ އެވެ. އަދި ސަރުކާރުން މަސައްކަތް ކުރާނީ ރައްޔިތުން ބޭނުންވާ އެންމެ މުހިންމު ކަންކަމަށް އިސްކަން ދީގެން ކަމަށް އެމަނިކުފާނު ވިދާޅުވި އެވެ.\nއިތުރު ލިޔުންތައް ތަރައްގީގެ މަޝްރޫއުތައް ބަނދަރު ހެދުން ހއ. އަތޮޅު މޮޅަދޫ ނައިބު ރައީސް ފައިސަލް ނަސީމް\nކުޑަކުޑަ މާހިންއާ އެކު، މޮޅަދޫ ހެއްވާލައިފި


Belgium aai Portugal molhuvi iru, France vee evvaru - AO News\nވޭލްސް ކޮޅަށް ލަނޑުޖެހުމަށްފަހު ބެލްޖިއަމްގެ ފޯވާޑް ރޮމެލޫ ލުކާކޫ (ކ) އުފާ ފާޅުކުރަނީ. --ފޮޓޯ: ގެޓީ އިމޭޖަސް / ފީފާ.ކޮމް\n2022 ވަނަ އަހަރު ގަތަރުގައި ބާއްވާ ވޯލްޑްކަޕަށް ކޮލިފައިވުމަށް ޔޫރަޕްގެ ގައުމުތަކުގައި ރޭ ކުޅުނު މެޗުތަކުން ބެލްޖިއަމާއި ޕޯޗުގަލް މޮޅުވިއިރު، ދުނިޔޭގެ ޗެމްޕިއަން ފްރާންސް ކުޅުނު މެޗުން އެއްވަރުވެއްޖެއެވެ.\nބެލްޖިއަމުން އަމިއްލަ ދަނޑުގައި ފަހަތުން އަރައި 3-1 އިން ވޭލްސް ބަލިކުރިއިރު، އެންމެ ފަހުގެ ޔޫރޯގެ ޗެމްޕިއަނުން ކަމަށްވާ ޕޯޗުގަލް ވަނީ 1-0 ގެ ހަނި ނަތީޖާއަކުން އަޒަރުބައިޖާން އަތުން މޮޅުވެފައެވެ. ފްރާންސުން އަމިއްލަ ދަނޑުގައި 1-1 އިން ޔޫކްރޭނާ އެއްވަރުވިއިރު، ތުރުކީ އިން ވަނީ 4-2ގެ ނަތިޖާއަކުން ނެދަލެންޑްސް ބަލިކޮށްފައެވެ.\nޕެރިހުގެ ސްޓެޑް ޑެ ފްރާންސްގައި ރޭ ކުޅުނު މެޗުގެ ފުރަތަމަ ހާފުގެ 19 ވަނަ މިނެޓުގައި ބާސެލޯނާގެ ފޯވާޑް އެންޓޮއިން ގްރީޒްމަން ކާމިޔާބުކުރި ރީތި ގޯލާއެކު ދުނިޔޭގެ ޗެމްޕިއަނުން ލީޑްނެގިއިރު، ދެވަނަ ހާފުގެ ކުޅުން ފެށިގެން 12 ވަނަ މިނެޓުގައި ޔޫކްރޭނުން ނަތީޖާ ހަމަހަމަކުރީ ފްރާންސްގެ ޑިފެންޑަރު ޕްރެސްނެލް ކިމްޕެމްބޭ އަތުން ބައިކޮޅަށް ވަތް ގޯލުންނެވެ. މިއީ ޔޫކްރޭންގެ ސޭހީ ސިޑޯޗުކް ފޮނުވާލި ހަމަލާއެއް ދިފާއުކުރަން އުޅުމުގެ ތެރޭގައި ކިމްޕެމްބޭގެ ފައިގަ ޖެހިފައި ވަތް ގޯލެކެވެ.\nމި މެޗުގައި ގްރީޒްމަން ކާމިޔާބުކުރި ގޯލާއެކު އޭނާ ވަނީ ފްރާންސްގެ ގައުމީ ޓީމަށް މިހާތަނަށް އެންމެ ގިނަ ލަނޑުޖެހި ކުޅުންތެރިންގެ ލިސްޓުގެ ހަތަރުވަނައިގައި އުޅޭ ޑޭވިޑް ޓްރެޒެގޭއާ އަރާ ހަމަކޮށްފައެވެ. މި ދެ ކުޅުންތެރިން ވެސް ގައުމީ ޓީމަށް ޖަހައިދީފައިވަނީ 34 ލަނޑެވެ. ގްރީޒްމަން އަށް ވުރެ ލަނޑުލިސްޓުގެ ކުރީގައި އުޅެނީ ތިއެރީ އޮންރީ އާއި އޮލިވިއޭ ޖިރޫގެ އިތުރުން މިޝޭލް ޕްލެޓިނީ އެވެ.\nޔޫކްރޭނާ ދެކޮޅަށް ފްރާންސް ކުޅުނު މެޗުގެ ތެރެއިން. –ފޮޓޯ: ގެޓީ އިމޭޖަސް\nދުނިޔޭގެ ރޭންކިންގެ އެއްވަނައިގައި އުޅޭ ބެލްޖިއަމް ކުޅުނު މެޗުގައި ހީކުރިގޮތާ ހިލާފަށް ކުރީން ލީޑްނެގީ ވޭލްސް އިންނެވެ. މެޗު ފެށިގެން 10 ވަނަ މިނެޓުގައި ގަރެތު ބޭލް ދިން ބޯޅައަކުން މި ލަނޑުޖަހައިދިނީ ހެރި ވިލްސަން އެވެ. އޭގެފަހުން މެޗުގެ 22 އާއި 26 ވަނަ މިނެޓުގައި ކެވިން ޑިބްރޭނާ އާއި ތޯގަން ހަޒާޑް ކާމިޔާބުކުރި ގޯލްތަކުން ބެލްޖިއަމުން ވަނީ ލީޑްނަގާފައެވެ.\nރޭގެ މެޗުގައި ބެލްޖިއަމަށް ތިން ޕޮއިންޓް ކަށަވަރުކޮށްދިން ލަނޑު، މެޗު ނިމެން 17 މިނެޓަށްވެފައިވަނިކޮށް ލިބުނު ޕެނަލްޓީއަކުން ކާމިޔާބުކޮށްދިނީ ރޮމެލޫ ލުކާކޫ އެވެ. މިއީ ޕެނަލްޓީއޭރިޔާތެރެއިން އެ ޓީމުގެ ޑްރީޒް މާޓެންސް އަށް ވޭލްސްގެ ޑިފެންޑަރު ކްރިސް މެޕްހަމް ކުރި ފައުލަކަށް ރެފްރީ ދިން ޕެނަލްޓީއެކެވެ.\nމި ގޯލާއެކު ބެލްޖިއަމްގެ ގައުމީ ޓީމަށް މިހާތަނަށް އެންމެ ގިނަ ލަނޑުޖަހައިދީފައިވާ ލުކާކޫ ވަނީ މިހާރުގެ ކޯޗު ރޮބާޓޯ މާޓިނޭޒްގެ އިރުޝާދުގެ ދަށުން އެ ޓީމު ކުޅުނު 39 މެޗުގައި 41 ގޯލް ޖަހައިދީފައެވެ.\nއަޒަރުބައިޖާންއާ ދެކޮޅަށް ޕޯޗުގަލް ކުޅުނު މެޗުގެ ތެރެއިން. –ފޮޓޯ: ގެޓީ އިމޭޖަސް\nކޮލިފައިންގައި ރޭ ކުޅުނު އެހެން ބައެއް މެޗުތަކުގެ ނަތީޖާއަށް ބަލާއިރު ޕޯޗުގަލް 1-0 އިން މޮޅުވީ އަޒަރުބައިޖާންގެ ކުޅުންތެރިއަކު އަތުން ބައިކޮޅަށް ވަތް ގޯލަކުންނެވެ. މި މެޗުގެ ފަރަގު ކުޑަކުރުމުގައި އަޒަރުބައިޖާންގެ ގޯލްކީޕަރު ޝަހްރުއްދީން މަހައްމަދަލިއޭވް ވަނީ މޮޅު ކުޅުމެއް ދައްކާފައެވެ. އެގޮތުން، ޔުވެންޓަސް އަށް ކުޅެމުން އަންނަ ޕޯޗުގަލްގެ ތަރި ކްރިސްޓިއާނޯ ރޮނާލްޑޯ ފޮނުވާލި ގިނަ ހަމަލާތަކެއް މަހައްމަދަލިއޭވް ވަނީ މަތަކޮށްފައެވެ.\nތުރުކީގެ ދަނޑުގައި 4-2 ގެ ނަތިޖާއަކުން ނެދަލެންޑްސް ބަލިކުރިއިރު އެ ޓީމުގެ ފޯވާޑް ބުރާކް ޔިލްމާޒް ވަނީ ހެޓްރިކެއް ހަދާފައެވެ. އެ ޓީމުގެ އަނެއް ލަނޑުޖަހައިދިނީ ހަކާން ޗަނައޮގްލޫ އެވެ. ނެދަލެންޑްސްގެ ލަނޑުތައް ޖަހައިދިނީ ޑޭވީ ކްލާސެން އާއި ލޫކް ޑިޔޯން އެވެ.\nޗެކް ރިޕަބްލިކުން ރަށުން ބޭރުގައި އެސްޓޯނިއާ އަތުން 6-2 އިން މޮޅުވިއިރު، ސާބިއާ އިިން ވަނީ 3-2ގެ ރިޕަބްލިކް އޮފް އަޔާލެންޑް ބަލިކޮށްފައެވެ. ބޮސްނިއާ އެންޑް ހާޒެގޮވީނާއާ ދެކޮޅަށް ފިންލެންޑްގެ ދަނޑުގައި ކުޅުނު މެޗު 2-2 އިން އެއްވަރުވިއިރު ސްލޮވީނިއާ އިން ވަނީ 1-0 އިން ކްރޮއޭޝިއާ ބަލިކޮށްފައެވެ.\nނެދަލެންޑްސްބެލްޖިއަމްކުޅިވަރުފީފާ ވޯލްޑްކަޕް ކޮލިފައިންފްރާންސްދުނިޔެތުރުކީޔޫރަޕްޔޫކްރޭންޕޯޗުގަލް


ފުރަތަމަ މެޗް ޖުވެނައިލް ކާމިޔާބުކޮށްފި\nފުރަތަމަ މެޗް ޖުވެނައިލް ކާމިޔާބުކޮށްފި\n23 މޭ 2009\nކުރެންދޫ ހަފްސީ ސްޕޯޓްސް އަދި ނައިފަރު ޖުވެނައިލް ސްޕޯޓްސް ބައްދަލުކުރާ މެޗްގެ ފޮޓޯ/ ފޮޓޯ: ނިޔަމި\nމިހާހިސާބުން މިމެޗްގެ ކަވަރޭޖް ނިމުނީ.\nމިމުބާރާތުގައި ދެންއޮންނާނީ ހޯމަދުވަހު އޭދަފުށީ ޔޫތް ސްޕޯޓްސްއާ، ކުރެންދޫ ހަފްސީ ބައްދަލުކުރާ މެޗް.\n6:10 ޖުވެނައިލް މެޗް ކާމިޔާބުކޮށްގެން މުބާރާތުގެ ފުރަތަމަ މެޗް ނިމިއްޖެ. ފައިނަލް ސްކޯއަކީ ނައިފަރު ޖުވެނައިލް3ކުރެންދޫ ހަފްސީ 1 ލަނޑު\n6:08 ކުރެންދޫ ހަފްސީން ފުލުފުލުގައި ޖުވެނައިލް ގޯލަށް ފޮނުވަލި ތިންހަމަލާވެސް ގޯލާ އަމާޒުނުވެ ބޭރަށް ހިނގައްޖެ. އެޓީމްގެ ހުރިހާ ކުޅުންތެރިންވެސް މިހާރު ކުޅެމުންދަނީ ވަރަށް ބޮޑަށް ކުރިއަށް ޖެހިގެން.\n6:05 ޖުވެނައިލްގެ ދެވަނަލަނޑުޖެހި ޖޯޒީނަމްބަރ9ރަމީޒް ބޭލުމަށްފަހު އެޓީމްގެ 16 ނަމްބަރު ކުޅުންތެރިޔާ ކުޅެން އަރައިފި.\n5:59 ޖުވެނައިލްގެ3ވަނަލަނޑު އެޓީމްގެ ކެޕްޓަން ޖޯޒީނަމްބަރ 8 އަހްމަދު ނާފިއު ޖަހައިފި. މިހާރުގެ ސްކޯއަކީ ޖުވެނައިލް3ހިންނަވަރު ހަފްސީ 1\n5:45 ޖުވެނައިލްގެ ޖޯޒީނަމްބަރު7ގެ ބަދަލުގައި ޖޯޒީނަމްބަރު5ކުޅެން އަރައިފި. އަދި ޖުވެނައިލްގެ ޖޯޒީނަމްބަރު 25 ސައިފްއަށް އިނިޔާވެގެން ބޭލުމަށްފަހު ޖޯޒީނަމްބަރު 19 ކުޅެން އަރައިފި. ސަޕޯޓަރުންގެ އަދަދު މިހާރު 300 އަށްވުރެ ގިނަކަމަށް ފާހަގަކުރެވޭ.\n5:35 ކުރެންދޫ ޓީމުން ފުރަތަމަ ލަނޑު ޖަހައިފި. މިލަނޑު އެޓީމަށް ކާމިޔާބު ކޮށްދިނީ މުހައްމަދު ރާމިޒް. މިހާރުގެ ސްކޯއަކީ ޖުވެނައިލް2ހަފްސީ 1. ވިއްސާރަ ހުއްޓާލާފައިވާތީ މިހާރު ސަޕޯޓަރުން ދަނީ އިތުރުވަމުން. މިހާފުގައި ކުޅުންރަނގަޅީ ކުރެންދޫ ހަފްސީ.\n5:30 ޖުވެނައިލް ސްޕޯޓްސް އިން ދެވަނަ ލަނޑު ޖަހައިފި. ލަނޑު ކުޑައޭރިޔާތެރެއިން މިލަނޑުޖެހީ ޖުވަނައިލްގެ ޖޯޒީނަމްބަރު މެހެރީން އަހްމަދު. މިހާރުގެ ނަތީޖާއަކީ ޖުވެނައިލް2ކުރެންދޫ 0\n5:27 ދެވަނަހާފް ފެށުނުތަނާހެން ވާރޭވެހުން ހުއްޓާލައިފި. އެހެންނަމަވެސް ދަނޑުގައިފެންހެދިފައި ހުރުމުގެސަބަބުން ކުޅުންތެރިންނަށް ކުޅުމަށް އުނދަގޫފޯރަމުންދާކަން ފާހަގަކުރެވޭ.\n5:19 ދަނޑަށް ވަރަށްބޯކޮށް ވާރޭވެހެމުން ދާތީ ދަނޑުގެ އެކިހިސާބުތަކުގައި މިހާރުވަނީ ފެންގަނޑު ހެދިފައި. ދެވަނަހާފް ފެށުމަށް ކުޅުންތެރިން ދަނޑަށް އަރައިފި. ވިއްސާރައިގެ މިހާރު ކުޅިބަލަން އައިސްތިބި ގިނަބަޔަކު ވަނީ ގެއަށް ގޮސްފައި. މެޗް ފެށުނު ވަގުތު 300 އެއްހާ ކުޅިބެލުންތެރިން ތިބި އެހެންނަމަވެސް މިހާރުތިބީ 100 އެއްހާ މީހުން\n5:05 މިހާރު ދަނޑަށް ގަދަވަޔައެކު ވާރޭވެހެން ފަށައިފި. އަދި މެޗްގެ ފުރަތަމަ ހާފްގެ ކުޅުންވެސް ނިމިއްޖެ.\n5:00 ނައިފަރު ޖުވެނައިލްގެ 10 ނަމްބަރ ނަދީމް ކުޑައޭރިޔާތެރެއިން ކުރެންދޫ ހަފްސީ ގޯލަށް ދިންހަމަލާ ކީޕަރު ދިފާއުކޮށްފި. އަދި ނައިފަރު ޖުވެނައިލްގެ ޖޯޒީނަމްބަރ7އަބްދުﷲ ހަސަން އަށް ރީދޫކާޑެއް ދައްކައިފި. އަދިވެސް ކުޅުން ރަނގަޅީ ޖުވެނައިލް. އެހެންނަމަވެސް ކުރެންދޫގެ ކުޅުން ކުރިއަށްވުރެ މިހާރު ރަނގަޅުކަމަށް ފާހަގަކުރެވޭ\n4:48 ޖުވެނައިލް ސްޕޯޓްސް ކްލަބުން ފުރަތަމަ ލަނޑު ޖަހައިފި. މިލަނޑުޖެހީ އެޓީމްގެ ޖޯޒީނަމްބަރ 10 މުހައްމަދު ނަދީމް. މިހާރުގެ ނަތީޖާއަކީ ހަފްސީ ސްޕޯޓްސް0ޖުވެނައިލް1 ލަނޑު.\n4:39 މިހާރު އުޑުމަތީގައި ވިއްސާރަ ވިލާގިނަވެ ދަނޑަށްވަނީ ކުޑަކޮށް އަނދިރިވާން ފަށާފައި. އަދިވެސް ބޯޅަ ކޮންޓްރޯލް ކޮށްގެން ކުޅޭތަން ފެންނަނީ ޖުވެނައިލް. އެހެންނަމަވެސް ކުރެންދޫ ގޯލަށް އަދި މާނުރައްކާ ހަމަލާތަކެއް ޖުވެނައިލްގެ ކުޅުންތެރިންނަށް ފޮނުވާލެވޭގޮތްވަނީ ނުވެފައި.\n4:30 މެޗްގެ މިހާތަނަށް ކުޅެވުނު 10 ވަރަކަށް މިނެޓަށް ބަލާއިރު ކުޅުން ވަރުގަދަކަމަށް ފެންނަނީ ނައިފަރު ޖުވެނައިލް ސްޕޯޓްސް. އެހެންނަމަވެސް އެއްވެސް ޓީމަކަށް އަދި މާރަނގަޅު ހަމަލާއެއް ނުއުފެއްދޭ\n4:19 މެޗް ފެށިއްޖެ. ދަނޑުގެ ދެކުނުކޮޅުގައި ތިބީ ކުރެންދޫ ހަފްސީ. އުތުރުކޮޅުގައި ޖުވެނައިލް ސްޕޯޓްސް. މެޗް ފެށީ ހަފްސީ ސްޕޯޓްސް.\nވަތަނިއްޔާ ދިވެހިލީގަށް ކޮލިފައިވުމަށް ކުޅެވޭ ޒޯން3ފުޓްބޯޅަ މުބާރާތް ފެށުމަށްޓަކައި އޭދަފުށީގެ ރަސްމީ ފުޓްބޯޅަ ދަނޑުގެ ސަރަހައްދުވަނީ ދިދަފަތިން ޒީނަތްތެރިކޮށްފައި. މިމުބާރާތުގައި ވާދަކުރާ ތިންޓީމަކީ ބ. އޭދަފުށީ ޔޫތް ސްޕޯޓްސް ކްލަބް، ޅ. ކުރެންދޫ ހަފްސީ ސްޕޯޓްސް ކްލަބް، އަދި ނައިފަރު ޖުވެނައިލް ސްޕޯޓްސް ކްލަބް. މިމުބާރާތް މިދިޔައަހަރެކޭ އެއްގޮތަށް މިއަހަރުވެސް ބާއްވާގޮތަށް ހަމަޖެހިފައިމިވަނީ ބ. އޭދަފުށީގައި.\n3:40 މެޗްފެށުމަށްޓަކައި ދެޓީމްގެ ކުޅުންތެރިންނާ އޮފިޝަލުން ދަނޑަށް ހާޝިރުވަމުން އެބަދޭ. ހަވީރު4ޖަހާއިރު ފެށުމަށް ހަމަޖެހިފައިވާ މިމުބާރާތް ހުޅުވައިދެއްވާގޮތަށް ހަމަޖެހިފައިވަނީ ބ. އަތޮޅު އޮފީހުގެ ޒިންމާދާރު އިސްވެރިޔާ އަބްދުލްބާގިރު އަހްމަދު.\nމިއަދު އޭދަފުށީގެ މޫސުމަށް ބަލާލާއިރު އުޑުމަތި ބަނަވެފައި، ވައިގަދަ، އެހެންނަމަވެސް މިވަގުތު ވާރޭއެއް ނުވެހޭ. އަވިދޭ\nލައިވްކަވަރޭޖް: އޭދަފުށި ރަސްމީ ފުޓްބޯޅަ ދަނޑުން އަބްދުލްޤައްޔޫމް، ތޯރިގް އަބްދުއްރަހްމާނު، އަދި އަހްމަދު ނާސިރު


Taiwan ah nurakka bodu vefai - Hali News\nފޮރިން މިނިސްޓަރ ޖޯސެފް ވޫ\nޗައިނާއިން ޓައިވާނަށް ނުރައްކާ ކުރަމުން ދަނީ\nބާރު ދެއްކުމުގެ ގޮތުން ބުދަ ދުވަހު އަނެއްކާވެސް ޗައިނާއިން އަސްކަރީ މަތިންދާ ބޮޓުތަލުން ޓައިވާން މަތިން އުދުހިއްޖެއެވެ. އަމިއްލަ ޒާތީ ވެރިކަމެއް ގައިމްކޮށްފައިވާ ޓައިވާނުން ވަނީ މި ފަހަކަށް އައިސް ޗައިނާއިން އަސްކަރީ ހަރަކާތްތައް އިތުރު ކުރުމާ ގުޅިގެން އެކަމުގެ ޝަކުވާ ކޮށްފައެވެ. ޓައިވާން ބުނާ ގޮތުން މިހާރު ކޮންމެ ދުވަހަކުހެން ޗައިނާގެ ބޯޓުތަކުން ޓައިވާން ވައިގެ ސަރަހައްދަށް ވަދެއެވެ.\nހޯމަ ދުވަހު، ޗައިނާއިން ވަނީ މަތިންދާބޯޓު އުފުލާ މަނަވަރެއް ޓައިވާނާ ކައިރިއަށް ފޮނުވާފައެވެ.\nޓައިވާންގެ ދިފާއީ ވަޒީރު ވިދާޅުވިގޮތުގައި ޗައިނާގެ 15 މަތިންދާ ބޯޓެއް ވައގެ ސަރަހައްދަށް ވަދެފައި ވެއެވެ. މީގައި ސެބްމެރިންއާ ދެކޮޅަށް ބޭނުންކުރާ މިސައިލް ހަރުކޮށްފައި ހުރިކަމަށް ވެސް ވިދާޅުވިއެވެ. އަދި މި ބޯޓުތައް ފިލިޕީންސާއި ޓައިވާނާ ދެމެދުގެ ބަޝީ ކަނޑުއޮޅިއަށް ދިޔަކަށްވެސް ވިދާޅުވިއެވެ.\nޑިފެންސް މިނިސްޓްރީން ބުނިގޮތުގައި ޓައިވާނުންވެސް ވަނީ މި ބޯޓުތަކަށް ހުރަސް އެޅުމަށް މަތިންދޯޓު ފޮނުވައި އިންޒާރު ދީފައެވެ.\nޓައިވާންގެ ޚާރިޖީ ވަޒީރު ޖޯސެފް ވޫ ވިދާޅުވިގޮތުގައި ހަމަނުޖެހުމެއް ހިނގައިފާނެތީ އެމެރިކާގެ ސިޔާސީ ފަރާތްތަކުންވެސް ވަނީ ނުތަނަވަސްކަން ފާޅުކުރައްވާފައެވެ. އަދި އޭނާ ވިދާޅުވީ އެންމެ ފަހު ވަގުތާ ހަމައަށްވެސް ދިފާއުކުރުމުގައި ދެމި ތިބެނެ ކަމަށާއި ޗައިނާއާ ދެކޮޅަށް ހަމަލަ ދިނުމުގައި ފަހެއް ނުޖެހޭނެ ކަމަށެވެ.\nޓައިވާންގެ ކައިރީގައި އަސްކަރީ ހަރަކާތްތައް އިތުރުވެގެން ދިއުމާ ގުޅިގެން އެމެރިކާގެ މިސެއިލް ޑެސްޓްރޯޔަރ ޖޯން މެކެއިން މަނަވަރު ވަނީ ބުދަ ދުވަހު، ޓައިވާން ކަނޑު އޮޅީގައި ހަރަކާތްތެރި ވެފައެވެ. އެމެރިކާ ސިފައިން ބުނެފައި ވަނީ މިއީ އާދައިގެ މަތިން ބާއްވާ ފޯރިމެރުމުގެ ދުއްވާލުމެއް ކަމަށެވެ.\nޕާލަމެންޓްގައި ވާހަކަ ދައްކަވަމުން ޓައިވާންގެ ބޮޑު ވަޒީރުގެ ނާއިބް ވިދާޅުވީ ޗައިނާގެ މަނަވަރުގެ ހަރަކާތްތައް ޓައިވާނުން ދަނީ ބަލަމުންނެވެ.\nއެމެރިކާއިން ޓައިވާނަށް ބާރު އަޅަމުން ދަނީ ޓައިވާންގެ އަސްކަރީ ސާމާނުތައް ޒަމާނީ ހަތިޔާރަށް އަވަސް ގޮތަކަށް ބަދަލު ކުރުމަށެވެ. އެމެރިކާއިން ނަސޭހަތްތެރިވި ގޮތުގައި ޗައިނާއަށް ހަމަލަ ދޭން އުނދަގޫވާ ގޮތަށް ތައިވާނުން ވާން ޖެހޭނީ "ކަށިކޮއްޔަ" އަކަށެވެ.


Emme barakayitheri liyuntheriyaa!\nއެންމެ ބަރަކާތްތެރި ލިޔުންތެރިޔާ!\nޢުޘްމާން ޠާހާ ގްރުއާން ލިޔުއްވަނީ: މިއީ އާދަޔާހިލާފު ޝަހުސިއްޔަތެއް\nއެމީހެއްގެ ރީތި އަތު ލިޔުމުން ލިޔެ ނިންމާލައިވާ ފޮތެއްގެ 300 މިލިއަނަށް ވުރެ ގިނަ ކޮޕީ ދުނިޔޭގެ އެތަން މިތަނަށް ބަހައިލެވިފައިވާ ނަމަ، އެއީ އަތުލިޔުމުގެ ރޮނގުގައި ވަރަށް މަޝްހޫރު ހުނަރުވެރިއަކަށް ވާނެ ނޫންތޯ އެވެ؟ މި ފަޚުރު މިހާތަނަށް ޙާޞިލްކޮށްފައިވާ ހަމައެކަނި ޝަޚްޞިއްޔަތަކީ، މާތްވެގެންވާ މަދީނާގެ މަޖްމަޢުލް މަލިކު ފަހުދުގައި ޗާޕްކުރެވޭ ކީރިތި ޤުރުއާނުގެ އަޞްލު ލިޔުނު އަތުލިޔުމުގެ ވެރިޔާ، ޢުޘްމާން ޠާހާ އެވެ.\nޢުޘްމާން ޠާހާއަކީ ސޫރިޔާއަށް ނިސްބަތްވާ މުސްލިމެކެވެ. އުފަންވީ 1934 ވަނަ އަހަރުއެވެ. އެންމެ ކުޑައިރުއްސުރެވެސް ރީތި އެކި ގޮތްގޮތަށް ޢަރަބި ލިޔުމަކީ ޠާހާގެ ޝައުގެކެވެ. އެކި ވައްތަރުގެ އަދި އެކި ފޮންޓުގެ ޢަރަބި ލިޔުމުގެ ހުނަރު އުނގެނުމަށް ދުނިޔޭގައި އެދުވަސްވަރު ތިބި އެންމެ ކުޅަދާނަ އަތުލިޔުންތެރީންގެ ކިބައިން ޠާހާވަނީ ދަރިވަރުވެފަ އެވެ.\nރީތި އަތުލިޔުމަކުން ކީރިތި ޤުރުއާން އެކީގައި ލިޔެދިނުމުގެ މަސައްކަތް ޠާހާ ފުރަތަމަ ކޮށްދިނީ ސޫރިޔާގެ ސަރުކާރަށެވެ. އެއީ 1970 ވަނަ އަހަރުއެވެ. އެއަށްފަހު މިއަދާ ހަމަޔަށް ޠާހާގެ އަތުލިޔުމުން އެކި ފޮންޓްތަކުގައި ކީރިތި ޤުރުއާން އެކީގައި 10 ފަހަރަށް ލިޔެފިއެވެ.\n1988 ވަނަ އަހަރުން ފެށިގެން ޠާހާ ދިރިއުޅުން ސަޢޫދީޢަރަބިއްޔާއަށް ބަދަލުކުރިއެވެ. އެއީ ކީރިތި ޤުރުއާން ރީތި އަތުލިޔުމުން ލިޔެ ގިނަ ޢަދަދަކަށް ޗާޕުކޮށް މުޅި ދުނިޔެއަށް ބެހުމަށް ސަޢޫދީ ރަސްގެފާނު ފަހްދު ބިން ޢަބްދުއްޢަޒީޒް ރަޙިމަހުﷲ ޚާއްޞަ އެކުވެންޏެއް (ކޮމްޕްލެކްސް އެއް) އުފެއްދެވުމާ ގުޅިގެންނެވެ.\nދިވެހިރާއްޖެއިން ޢާއްމުކޮށް މި ފެންނަ ސަޢޫދީއިން ޗާޕްކޮށްފައިވާ އަތުލިޔުން ނުހަނު ރީތި އެކިވަރުގެ ކީރިތި ޤުރުއާނުގެ ކޮޕީތަކަކީ ޠާހާގެ ރީތި އަތުލިޔުންތަކެވެ. އެއީ ކޮމްޕިއުޓަރުން ކޮށްފައިވާ މަސައްކަތެއް ނޫނެވެ. ސަޢޫދީގެ ކީރިތި ޤުރުއާން ލިޔެ ޗާޕްކުރާ މި ކޮމްޕްލެކްސްއަށް ތަފާތު ރީތި އަތުލިޔުންތަކުން މުޅި ޤުރުއާން އެކީގައި4ފަހަރަށް ޠާހާ މިހާރު ލިޔެދީފިއެވެ. މި އަޞްލުތަކުން 300 މިލިއަނަށް ވުރެ ގިނަ ކޮޕީ ޗާޕްކޮށް މިހާތަނަށް މުޅި ދުނިޔެއަށް ވަނީ ބަހައިފައެވެ. އަދި މި އަޞްލުތަކުގެ އީ-ވާޝަންވެސް ވަނީ އިލެކްޓްރޯނިކް އާލާތްތަކުގައި ޢާއްމުވެ މަޤްބޫލުވެފައެވެ.\nޠާހާގެ އަތުލިޔުމުގެ ރީތިކަމުގެ އިތުރަށް ކޮންމެ ޞަފްޙާއެއްގައި އާޔަތެއްގެ ނިމުން އޮންނަ ގޮތަށް، އަދި ޤުރުއާނުގެ 114 ސޫރަތާ، 30 ފޮތާ، ކޮންމެ ފޮތެއްގެ ހަތަރުބައިކުޅަ ބަޔެއްގެ ނިމުން ފަސޭހައިން ފާހަގަކުރެވޭ ގޮތަށް، ސަޖިދަވަޅުތައް ފަސޭހައިން ވަކިވާގޮތަށް، ލޮލަށް ފަސޭހަ ކިޔާލަންވެސް ފަސޭހަގޮތަށް ޢަރަބިބަހުގެ އަކުރުތައް ގުޅުވައި ކަލިމަތަކާ އާޔަތްތައް ވަކިކޮށްފައިވާ އަތުލިޔުމުގެ ކަވި މަސައްކަތަކީ ތަޢުރީފް ޙައްޤު މަސައްކަތެކެވެ. ޠާހާގެ ލިޔުމުން އޮތް މުޞްޙަފެއްގެ ލިޔުމުގެ ތަރުތީބުކަން ވިސްނައިލުމުން މި މަސައްކަތުގެ ބުރަކަމާ މޮޅުކަން ވަޒަން ކުރެވެއެވެ.\nމުޅި ޤުރުއާނުގެ އަތުލިޔުމުގެ އަޞްލެއް އެކީގައި ލިޔެ ކުށްފިލުވައި އެކަށައަޅަން ދެއަހަރުބައި ނަގާކަމަށް ޠާހާ ބުނެއެވެ. އެއީ ރެއާ ދުވާލުގެ ގިނަ ވަގުތުތައް އެކަމަށް ޚާއްޞަކޮށްގެންނެވެ.\n"އަހަރެން ޤުރުއާން ލިޔަން އަބަދުމެ އިންނަނީ ވުޟޫ މަތީގައި. އެކި ޚިޔާލާ ފިކުރުތަކުން ވީހައިވެސް ބޮޑަކަށް ދުރުވުމަށް އަހަރެން މީހުންނާ އެކަހެރިވެ އުޅުން އާދަކުރިން. ފާފައަކަށް ދުވަހަކުވެސް އަރައެއް ނުގަންނަން. ޤުރުއާން ލިޔަމުންދާއިރު އަހަރެންނަށް ކުރެވެނީ އާދަޔާ ޚިލާފު އިޙްސާސްތަކެއް. ﷲގެ އާޔަތްތަކުގައި އަންނަ އުފާވެރި ޚަބަރުތަކާ، އިންޒާރުތަކާ، އެކި ކަންކަމުގެ ޙަޤީޤަތްތަކާ، މާޒީގެ ޢިބްރަތްތެރި ވާހަކަތަކާ މިހުރިހާ އިޙްސާސެއްގެ ތެރޭގައި ވަގުތުތައް ދާގޮތެއްވެސް ނޭނގެ. އަހަރެންގެ މުޅި އުންމީދަކީ ﷲގެ އަހަރެންނަށް ސުވަރުގެ ދެއްވުން. ނަރަކައާ ﷲގެ ޢަޛާބުން ސަލާމަތްކުރެއްވުން. މި އިޚްލާޞްތެރި މަސައްކަތް ﷲ ޤަބޫލުކުރެއްވުން." ޠާހާގެ ޕްރޮފައިލް ލިޔާ ކޮންމެ މީހަކު އޭނާގެ އެ ބަރަކާތްތެރި މަސައްކަތާމެދު ސުވާލުކުރުމުންވެސް ޠާހާގެ ޖަވާބަކީ މިއީއެވެ.


SunOnline: #SUN VAAHAKA: Yaaraae Loabi Dheyshey... - 46\nޔަޝްފާ ޙުސައިން 15 Jun 2021, 08:17\nއާމިރު ޔޫންގެ ތުއްތު އަތުގައި ބޮސްދިނެވެ. ކޯކޮޅުގައި އަތް ޖައްސައިލި އެވެ. ލޯބިން ގޮސް އާމިރަށް އުޅެފައި ނޫޅެވޭ ގޮތްވެސް ނޭނގުނެވެ. ހަރުކަށިކަން ދައްކައިގެން އުޅުނު ނަމަވެސް، އާމިރުގެ ހިތް އޮތީ މަޑު ކަފަކޮޅެއް ފަދައިންނެވެ. ފާޚާނާ ދޮރު ކުޑަކޮށް ހުޅުވައިގެން ހަމްދާ ހުރީ އެ މަންޒަރު ބަލާށެވެ. އުފަލުން ގޮސް ހަމްދާގެ ދެލޯ ފެންކަޅި ވިއެވެ.\nހަމްދާ ނުކުތުމުން އާމިރު އަވަހަށް ޔޫން ދުރުކޮށްލި އެވެ.\nޖިލްވާ ހުރީ ޒެނިލްގެ ގަމީސް އިސްތިރި ކުރާށެވެ. ސަފީނާ އައިސް ކޮންމެވެސް މީހަކު ބައްދަލުކޮށްލަން އައިސް ހުރި ވާހަކަ ބުންޏެވެ. ކުރަން ހުރި މަސައްކަތް ނިންމައިލާފައި ޖިލްވާ ނުކުތެވެ. ފެނުނު ސޫރަ އަކުން އޭނަގެ މުޅި ތަބީއަތު ބަދަލުވެއްޖެ އެވެ.\n"ޝާވިން!..." ޖިލްވާއަށް ބުނެވުނެވެ.\nޝާވިންގެ ތުންފަތަށް ވެރިވީ ފުޅާ ހިނިތުންވުމެކެވެ. ޖިލްވާގެ ފައިން ފެށިގެން މޫނާއި ހަމައަށް އޭނާ ފުން ނަޒަރެއް ދިނެވެ. ހީވީ ޤަބޫލު ނުކުރެވިގެން ބަލައިލި ހެންނެވެ.\n"ޖިލް!... އައި މިސްޑް ޔޫ ސޯ މަޗް..." ޝާވިން އައިސް ޖިލްވާގެ އަތުގައި ހިފައިލި އެވެ. މަޑުމަޑުން އެ އަތަށް ފިތައިލި އެވެ.\nޖިލްވާ އަތް ދަމައިގަތެވެ. އޭނައަށް ވަށައިގެން ހޯދައިލެވުނީ އެ މަންޒަރު ފެންނަ ހިސާބުގައި މީހަކު ހުރިތޯ އެވެ. ސިޓިންގްރޫމްތެރެ ކުނިކަހަން ސަފީނާ ހުއްޓެވެ. ދޭތެރެއަކުން އެ ނަޒަރު ޖިލްވާ މެންނަށް ހުއްޓެމުން ދިޔަ ކަން ޖިލްވާއަށް އެނގުނެވެ.\n"ކީއްކުރަން މިގެއަށް ތި އައީ؟..." ޖިލްވާގެ އަޑުގައި ހުރީ ދުރު ގޮތެކެވެ.\n"މިހާ ދުވަސްކޮށްފަ ދިމާވީމަ އިށީންނާކަށްވެސް ނުބުނާނަންތަ؟..." ޝާވިން ހިނގައިގަތީ ސޯފާ އާއި ދިމާއަށެވެ. "އަހަރެން ކޮން ދުވަހެއް ޖިލްއަށް އިންތިޒާރު ކުރާތާ..."\n"ކީއްވެ؟..." ޖިލްވާ ހިތްހަމަނުޖެހުނެވެ.\nޝާވިން ގޮސް ސޯފާގައި އިށީނެވެ. ޖިލްވާއަށް އަތުން އިޝާރާތް ކުރުމަށްފަހު، އިށީނުމަށް އެދުނެވެ. ޖިލްވާ އޭނާ ހުރިތަނުން ގުޑިވެސް ނުލި އެވެ.\n"ކޮރެއާއަށް ގޮސް މިލިޓަރީ ޓްރޭނިންގ އެއް ހަދައިގެންތަ ތި އައީ؟..." ޝާވިން ޖަހައިލީ އޭނާ އާދައިގެ މަތިން ޖަހައިލާ މަޖާ ހިނިގަނޑެވެ. "އާދެބަލަ އިށީންނަން... އަހަރެން މިއައީ ވާހަކައެއް ދައްކާލަންވެގެން..."\n"އަހަރެން މި އަހަނީ ޝާވިން ކީއްކުރަންހޭ ތި އައީ؟..." ޖިލްވާ ތަންކޮޅެއް ބާރަށް ބުންޏެވެ.\nޝާވިން އެއްޗެއް ނުބުނެ ހައިރާންވެފައި ޖިލްވާގެ މޫނަށް ބަލަން އިރުކޮޅަކު އިނެވެ. ދެން މަޑުމަޑުން ތެދުވެގެން ގޮސް ޖިލްވާ އާއި ދާދި ކައިރީގައި ހުއްޓުނެވެ. ޖިލްވާ އުޅުނީ އެތަނުން ދާށެވެ. ޝާވިން ޖިލްވާގެ އަތުގައި ހިފެހެއްޓި އެވެ. ޖިލްވާ ސަފީނާ ކޮބައިތޯ ހޯދައިލިއިރު، ފެންނާކަށް ނެތެވެ.\n"ދޫކުރޭ..." ޖިލްވާ ބުންޏެވެ.\n"ޖިލް!.... އަހަރެން ނޫޅެމޭ ކަމެއް ކުރާކަށް..." ޝާވިން މަސައްކަތް ކުރީ ޖިލްވާ ހަމައަކަށް އަޅުވާށެވެ.\n"އަހަންނާ ޖިލް އާ ދެމެދުގަ އޮތް ގުޅުން ނުނިމޭތީ އަހަރެން މި އައީ..." ޝާވިންގެ ޖަވާބުން ޖިލްވާއަށް ލިބުނީ ހައިރާން ކަމެކެވެ. "ޖިލް ރާއްޖެއިން ބޭރަށް ފުރައިގެން ދިޔައިރު އަހަރެން ކައިރީ ބުނެވެސް ނުލާ... އަހަންނަށް ވާނެ ގޮތަކާމެދު ކުޑަކޮށްވެސް ވިސްނާ ނުލަންތަ؟..."\n"ކިހިނެއްވެގެން މިއުޅެނީ؟..." ކޮޓަރިން ނުކުތް ޒެނިލްއަށް ޝާވިން ހުރިގޮތް ފެނުމުން، ހުރެވުނު ތަންވެސް ނޭނގުނެވެ.\nޒެނިލް ފެނުމުން، ޝާވިންގެ މޫނުން ފެނުނީ ތަފާތު އަސަރެކެވެ. ހައިރާންކަމާއި، ޝަކުވާގެ ނަޒަރަކުން އޭނަ ޖިލްވާއަށް ބަލައިލި އެވެ. އެއަށްފަހު ގޮސް ގެއިން ނުކުތެވެ.\n"އެކަނި ތަންތާ އިންނަ ވަރުގެ ބޮޑު ކުއްޖެއް ނޫނޭ މީ... އެކަނި ދޫކޮށްލާފަ ދިޔައިރު ވެއްޓުނު ނަމައޯ..." ހަމްދާ އައުމުން އާމިރު ޝަކުވާ ކުރި އެވެ.\n"އެމަންޖެ ބޭންދީ އެމަންޖެގެ ކާފަ ކައިރީގައޭ ދޯ މާމަ ދޫނި..." ޔޫން އުރާލަމުން ހަމްދާ ބުންޏެވެ. "ކާފަ ޔޫން ބަލާނެކަން އެނގޭތީއޭ މާމަ ދިޔައީ... ދޯ މާމަގެ ޔޫން...."\n"ހޫމް... ދެން ދޭ..." ރުޅި އަންނަ ކަމަށް ހެދެމުން އާމިރު ބުންޏެވެ.\nހަމްދާ އާމިރަށް ފަސްދީ ހިނގައިގަތެވެ. އެ ތުންފަތަށް ވެރިވީ އުފާވެރިކަމުގެ ހިނިތުންވުމެކެވެ. ހަމްދާގެ އުރުގައި އިން ޔޫން ފަސްއެނބުރި އާމިރަށް ބަލައިލި އެވެ. އާމިރު އަތުން ހަނާ އަޅައިލި އެވެ. އަނގަޔަށް ވައްތަރެއް ޖައްސައިލުމުން، ޔޫން މަޖާވެލާފައި ހީގަތެވެ. ހަމްދާ ބަލައިލުމުގެ ކުރިން އާމިރު އަވަހަށް އޭނާގެ ފޯނާއި ކުޅޭ ކަމަށް ހެދުނެވެ.\n"މާމައަށް އެނގޭ އޭރުވެސް، މާމަގެ މި ފުށްގަނޑު ކާފަގެ ހިތް މަޑު ކަފަކޮޅަކަށް ހަދާލާނެކަން..." ހަމްދާ ފަޚުރުވެރިވެލާފައި ޔޫން އާއި ވާހަކަ ދެއްކި އެވެ.\nދެތިން ދުވަސް ފާއިތުވެގެން ދިޔައިރު، އާމިރު ކޮންމެވެސް ވަރަކަށް ކޮޓަރިން ނުކުމެ އުޅެން ފަށައިފި އެވެ. އެހެން މީހުންނަށް ނޭނގޭހެން ޔޫން އާއި ސަކަރާތްޖަހައި ހެދިނަމަވެސް، މީހަކު ބަލަން ހުރެއްޖެނަމަ، އާމިރަކީ މުޅީން ތަފާތު މީހެކެވެ. ގެއިން ނުކުމެގެން ދާއިރު ޒެނިލް ފެންނަން ހުރެއްޖެނަމަ، ފިޔަވަޅުތައް އަވަސްވެ އެވެ. ގިނަ ފަހަރު ނުކުމެގެން ދާކަން ނުވެސް އެނގެ އެވެ. އާމިރު ކަނީވެސް އެންމެންގެ ކުރިންނެވެ. ހީވަނީ މީހަކާއި އަނގައިން ބުނުމަކީވެސް އާމިރު ދެން ނުކުރާނެ ކަމެއް ހެންނެވެ.\nމާލެ އައިފަހުން ޖިލްވާގެ މިޒާޖަށް ބަދަލުތަކެއް އައިކަން ޒެނިލްއަށް ފާހަގަ ވިއެވެ. މާ މަޑުން ހުރުމާއި، ކަމަކާއި ހާސްވެ ކަންބޮޑުވެފައި ހުންނަ ކަމެވެ. ކިރިޔާ މީހަކު އެއްޗެއް ބުނެލިޔަސް، ޖިލްވާ ސިހެ އެވެ. އާމިރުގެ ކަންކަމާއި ޖިލްވާ މާ ބޮޑަށް ފިކުރު ކުރަނީ ކަން ޒެނިލްއަށް އެނގުނެވެ. އެކަމާއި ޖިލްވާ އާއި ވާހަކަ ދައްކާލަން ޒެނިލް ބޭނުން ވިއެވެ. އެކަމަކު، ގޭތެރެއިން ދެމީހުން އެކަހެރިވެލާނޭ ރަނގަޅު ފުރުސަތެއް ނުލިބެއެވެ. އާމިރަށް ފެނިދާނެތީ، ޖިލްވާއަށް ޒެނިލްގެ ކައިރީގައި އެކަނި ހުންނާކަށް ނުކެރެއެވެ.\nއެންމެ ފަހުން ރިފްއާނުގެ އެހީގައި ޒެނިލް ރަނގަޅު ރެސްޓޯރެންޓެއްގެ މައުލޫމާތު ހޯދި އެވެ. ބޭރަށް ދިޔުމުގެ ކުރިން ޒެނިލް ހަމްދާ އާއި ބައްދަލު ކުރި އެވެ. ރިފްއާނުގެ ލަފާގެ މަތިން ހަމްދާގެ ހުއްދަ ހޯދުމަށެވެ.\n"މަމުވާ!... ޖިލް އާ އެކީ ބޭރަށް ގޮސްލިޔަސް އެންމެ ރަނގަޅުތަ؟..." ޒެނިލް ސުވާލު ކުރީ އިނގިރޭސިންނެވެ.\n"ހާނ ހާނ މަމުވާ... ޖިލްވާ އިޒު ކުޑައިސްމޯލު... ޔޫން ކުޑަ އިސްމޯލު ބިގު...." ހަމްދާ ދެއްކި ވާހަކަ ނޭނގި ހުރެފައި ޒެނިލް ޝުކުރު އަދާކުރި އެވެ.\nބޭރަށް ދިއުމަށް ޒެނިލް ތައްޔާރުވެލައިގެން ނުކުތުމުން، ހަމްދާގެ ދެލޯ ބޮޑުވި އެވެ. ޒެނިލް ހުރީ ސީދާ ކޯޓު ފަޓުލޫނުގަ އެވެ. ހީވަނީ ރައީސުލް ޖުމްހޫރިއްޔާ ރިޔާސީ ބަޔާން އިއްވަން ތައްޔާރުވެލައިގެން ހުރި ހެންނެވެ. ރިފްއާންގެ ކައިރިން ހަމްދާ ވަނީ ޒެނިލްގެ އެތައް މައުލޫމާތެއް ހޯދާފަ އެވެ. ގެއާއި، އޮފީހާއި، އެކުވެރިންގެ މައުލޫމާތެވެ. މުއްސަނދި، ތަނަވަސް މީހެއް ކަން އެނގުނު ނަމަވެސް އާދައިގެ ހެދުމުގައި ފެންނާތީ، ހަމްދާއަށް މާ ބޮޑަކަށް އެކަން އިހުސާސެއް ނުވެއެވެ. އެކަކަު، ޒެނިލް ކޯޓު ފަޓުލޫނުގައި ހުއްޓާ ފެނުމުން، ހަމްދާގެ ހިތް ނަށައިގަތެވެ. ދަރިފުޅަށް ލެއްވި ރަހުމަތެކޭ ހިތަށް އެރި އެވެ.\nމާ ގިނަ އިރެއްނުވެ، ޖިލްވާ ވެސް ތައްޔާރުވެލައިގެން ނުކުތެވެ. ޖިލްވާ ލައިގެން ހުރީ، ކަޅު ކުލައިގެ އަތްދިގު ޓޮޕްކޮޅަކާއި ނޫ ޖީންސެކެވެ. ޖިލްވާއަށް ޒެނިލް ފެނުނީ ގެއިން ނުކުންނަ ދޮރާއި ހަމައަށް ދިޔަ ފަހުންނެވެ.\n"ކޯއްޗެއް ލައިގެން ތިހުރީ؟..." ޖިލްވާ ހާސްވެފައި ބުންޏެވެ.\nއެންމެންގެ ނަޒަރު އެ ދެމީހުންނަށް ހުއްޓޭނެކަން ޖިލްވާއަށް އެނގުނެވެ. ޚާއްސަކޮށް ޒެނިލްގެ ރީތިކަން ފެނި، އަންހެން ކުދިންގެ ހިތް ފިދާވާވަރު ވާނެކަމަށް ޖިލްވާގެ ސިކުނޑި އިންޒާރު ދިނެވެ.\n"ސްޕެޝަލް..." ޒެނިލް އޭނާގެ ކޯޓުގައި އަތް ޖައްސައިލި އެވެ.\n"ޖިލްއަށް ޚާއްސަކޮށް..." ޖިލްވާގެ އަތުގައި ހިފާލަމުން ޒެނިލް ބުންޏެެވެ.\nޒެނިލް ލައިގެން ހުރި އަންނައުނާއި ބެހޭގޮތުން އިތުރު އެއްޗެއް ބުނާކަށް ޖިލްވާއަކަށް ނުކެރުނެވެ. ޒެނިލް އާއި ޖިލްވާ ދިޔުމުން، ހަމްދާގެ ތުންފަތުގައިވި ހިނިތުންވުން ދެމިގެން ދިޔަ އެވެ. އުރުގައި އިން ތުއްތު ޔޫންގެ ކޮލުގައި ބޮސްދިނެވެ.\n"މަންމަ އާ ބައްޕައާ އެއީ އެންމެ ގުޅޭ ދެމީހުން..." ހަމްދާ ބުންޏެވެ.\nހަމްދާއަށް އެތައް ގޮތަކުން ޒެނިލް ކަމުދިޔަ އެވެ. ޖިލްވާ އާއި ޒެނިލްގެ ކައިވެނި އަވަސް ކުރުމަށް ހަމްދާ ހުރީ ބޭނުންވެފަ އެވެ. ސިފަ އާއި މުއްސަނދި ކަމަކީ ހަމްދާގެ ހިތުގައި ޒެނިލްއަށް ލޯބި އިތުރު ކުރުވި ދެ ކަންތަކެވެ.\nރެސްޓޯރެންޓަށް ވަނުމާއިއެކު އެންމެން ޖިލްވާ ވަށައިލި އެވެ. އެތަނުން ކުއްޖަކު ޖިލްވާ އާއި ދިމާއަށް ފޯނު ދިއްކޮށްލާފައި، ތަސްވީރެއް ނަގަން އެދެން ފެށި އެވެ. ޖިލްވާ ތުއިވެލި އެވެ. އެ ކުއްޖާ އާއިއެކު ސެލްފީއެއް ނެގުމަށް ތައްޔާރުވެ، އެކުއްޖާ އާއި ކައިރިވި އެވެ. އެކަމަކު އެކުއްޖާ ޖެހިލީ ޖިލްވާ އާއި ދުރަށެވެ. ޖިލްވާ ދުރުކޮށްފައި ޒެނިލްގެ ކައިރީގައި އެކުއްޖާ ހުއްޓުނެވެ.\n"ޒެލް!... އަހަރެން މީ ޒެލްގެ ހާދަ ބޮޑު ފޭން އެ ކޭ..." އެކުއްޖާ ޒެނިލްގެ ގައިގައި ކޭއްތިލަމުން ކަހަލަ ގޮތަކަށް ބުންޏެވެ. "ފޮޓޯއެއް ނަގާލަބަލަ..."\nޖިލްވާ އާއި ދިމާއަށް ބަލައިލަމުން އެކުއްޖާ ބުންޏެވެ. ޖިލްވާ އައި ރުޅީގައި ޒެނިލް ނާރާނޭހެން ހަމައެކަނި އެކުއްޖާގެ ތަސްވީރެއް ނަގާފައި ފޯނު ދިނެވެ. އެއަށްފަހު، ޒެނިލްގެ އަތުގައި ހިފައިގެން އަވަހަށް މީހުންތަކުގެ ތެރެއިން ނުކުތެވެ. ދެމީހުން އެކުގައި ގޮސް ވަނީ ރެސްޓޯރެންޓްގައި ލޯބިވެރިން ކާން ތިބުމަށް ޚާއްސަކޮށްފައިވާ ކޮޓަރި އަކަށެވެ.\n"ވާޓް؟..." ޒެނިލް ބަލަން ފެށުމުން ޖިލްވާ ތުން ފިއްތައިލި އެވެ. "އަހަރެން މީ މަޝްހޫރު އެކްޓްރެސްއެއް އިނގޭ.. އެމީހުން އަހަންނާ އެކީ ފޮޓޯ ނަގަންވާއިރަށް އަހަރެން މިއައީ...."\nޒެނިލް ހީލި އެވެ. ޖިލްވާ އަދިވެސް ހާދަ މައުސޫމޭ ޒެނިލްގެ ހިތަށް އެރި އެވެ.\n"ތީ ކާކުތަ؟... މިގައުމުގެ މީހުންނަށްވެސް ތީ ކާކު ކަން އެނގޭ... އަހަންނަށް އެކަނިތަ ނޭނގެނީ؟..." ޖިލްވާ އަހައިލީ ޝަކުވާގެ ރާގެއްގަ އެވެ.\n"އަހަރެން މިހުރީ އެއްކޮށްވެސް ޖިލް ކައިރީ... ބޭނުން އިރަކު ޖިލްއަށް އެވެއިލަބަލް ވެގެން... ޖިލްއަށްވުރެ ބޮޑަށް އަހަރެން އެނގޭނެ މީހަކު ނުހުންނާނެ އެއްނު..." ޒެނިލް ގޮސް ޖިލްވާގެ ފުރަގަހުން ބައްދައިލި އެވެ.\nޖިލްވާ އަވަހަށް ދުރަށް ޖެހުނެވެ.\n"މިތާ ހުންނާނެ ކެމެރާ ހަރުކޮށްފަ..." ޖިލްވާ ބުންޏެވެ.\nޒެނިލް ބޯ ހޫރައިލި އެވެ. އެއަށްފަހު، ޖިލްވާ އާއި ދިމާއަށް ދާން ފެށި އެވެ. ޖިލްވާ ފަހަތަށް ދަމުން ގޮސް ފާރުގައި ޖެހިފައި މަތަވިއެވެ. ޒެނިލްގެ ތުންފަތަށް ވެރިވީ ލުއި ހިނިތުންވުމެކެވެ. އޭނަ ގޮސް ޖިލްވާގެ ދެފަރާތުން ފާރުގައި ދެއަތް އަޅުވައިލި އެވެ. އެ އަތުގެ ތެރެއިން ދެމިގަނެގެން ނުދެވޭނެއޭ ބުނާފަދަ ގޮތަކަށެވެ.\nހަމަހިމޭންކަން ވެރިވެފައިވާ އޮފީސް ތެރޭގައި ތިން މީހަކު ތިއްބެވެ. ފަހުމީ އާއި އާސިފުގެ އިތުރުން ޝާވިން އެވެ. ތަނުގައި ބަހައްޓާފައިވާ ހަތަރު މޭޒުގެ ތެރެއިން ޝާވިންގެ މޭޒުމަތީގައި ޒެނިލްގެ ތަސްވީރުތަކެއް ހުއްޓެވެ. މޭޒުމަތީގައި ބަހައްޓާފައިވާ ކޮމްޕިއުޓަރުން ހުޅުވާފައި ވަނީ ޒެނިލްގެ ވަނަވަރެވެ.\nމީ ކިހިނެއް ޕޮސިބަލް ވާނެ ކަމެއް؟..." ޝާވިން ހައިރާންވެފައި ސުވާލު ކުރި އެވެ.\n"ކަލެއަށް ޔަޤީންތަ އެއީ ހަމަ އެ ޒެލް ކަން؟...." ފަހުމީއަށް ގަބޫލެއް ނުކުރެވުނެވެ.\n"އާނ!... އެއީ ހަމަ އެ މަޝްޙޫރު ވާހަކަ ލިޔުންތެރިޔާ...." ޝާވިން ބުންޏެވެ. "ކޮރެއަން ފިލްމުކުޅޭ މީހުންނަށްވުރެ އޭނަގެ މަޝްހޫރުކަން ބޮޑުވާނެ އެތާ...."